
TE  heheuraa  api 

I  neia  i  te  piha  neneiraa  Univereti  i  Roto  Miti  i  Utah  no  te  Ekalesia  a  Iesu  Mesia  i  te 
Feia  Mo'a  i  te  Mau  Mahana  Hopea  Nei  i  Papeete,  Tahiti,  i  te  mau 
f  enua  Sotaiete,  i  te  mau  avae  atoa. 


Nu.  1  Tenuare,  1918  Mat.  12  || 

!  ■—  —  = =====  =  -  — . - 

E  ora  na  roto  ia  lesu  o  ratou  atoa  ta  te  Metua  i  tuu 
atu  i  roto  i  to’na  mana ,  e  o  tei  hamanihia  e  a’na;  o  tei  faa- 
hanahana  i  te  Metua,  e  o  tei  faaora  i  te  mau  ohipa  atoa  no 
to’na  rima  maori  râ  o  te  mau  tamarii  no  te  pohe,  o  tei  huna 
i  te  Tamaiti  o  ta  te  Metua  i  faaite  mai  ia’na.  Buka  Farau. 


TE  MATAHITI  API. 

Ia  ora  na  te  taata  atoa  i  raro  a‘i  i  te  tamârïï  o  te  Hau 
Farani  i  Oceania  i  roto  i  teie  Matahiti  Apï  1918.  Ia  tae  mai 
te  tan  o  te  Matahiti  Apï  te  horo  nei  te  mana‘o  o  Heheuraa 
Apï  i  to’na  ra  mau  hoa  i  te  mau  fenua  moana,  e  te  parau 
atu  nei  hoi;  Ia  ora  maitai  outou  i  te  Matahiti  Api.  0  teie 
hoi  te  tau  e  au  i  te  taata  e  hi‘o  i  muri  e  e  hi‘o  i  mua  hoi,  mai 
te  feruri  maite  e  i  te  uiui  papu  ia’na  iho  e,  eaha  te  ohipa 
maitai  ta’u  i  rave  i  te  matahiti  tei  mairi  i  muri ;  ua  oaoa  hoi 
anei  e  ua  maitai  anei  i  te  hoê  mau  taata  i  te  ohipa  ta’u  i 
ravef  Ahiri  aita  i  maitai  ai  te  hoê  mau  taata  i  te  oliipa  ta 
tatou  i  rave  ra,  e  au  roa  ia  parau  e  e  matahiti  manuïa  ore 
teie  ia  tatou. 

No  reira  i  roto  i  teie  matahiti  apï  a  hamani-maitai  atu 
tatou  i  te  taata  atoa ;  eiaha  te  hoê  mahana  ia  mairi  ia  ore  te 
hoê  ohipa  maitai  ia  ravehia.  E  tauturu  atu  i  te  feia  veve 
ra  e  ia  ratou  hoi  o  te  roohia  i  te  mau  ati  rau  te  huru.  E  roaa 

hoi  i  te  taata  i  te  oaoa  rahi  no  te  tauturn  raa’tu  i  te  feia  roo- 
hia  i  te  ati.  A  tamata  tatou  i  te  haapao  i  teie  haapiiraa 
i  roto  i  teie  Matahiti  1918  ei  reira  e  ite  ai  e  parau  mau  roa 
ïa. 


E  ITI  ANEI  TE  FEIA  E  FAAORAHIA? 

Tera  mai  hoi  te  hoê  parau  no  te  Mesia  i  papaihia  i  te 
Luka  i  te  pene  13. 

Haere  atura  oia  i  Ierusalema  na  roto  i  te  mau  oire  e 
te  mau  oire  rii  i  te  haapii-haere-raaTu.  Ua  parau  maira  te 
hoê  taata  ia’na,  E  te  Fatu,  e  iti  anei  te  ora!  Ua  parau 
atura  oia  ia  ratou  E  faaitoito  hua  i  te  tomo  na  te  uputa  piri 
hao :  e  faaite  atu  hoi  au  ia  outou,  e  rave  rahi  te  tamata  noa 
i  te  tomo  i  reira,  e  e  ore  roa  e  ô.  Ua  tia  ana‘.e  hoi  te  taata 
utuafare  i  nia,  e  ua  haamau  i  te  uputa,  e  ua  tia  mai  outou 
i  rapae  au  mai,  patoto  mai  ai  i  te  uputa,  a  na  ô  mai  ai  ra 
e,  E  te  Fatu,  e  te  Fatu,  iriti  a‘e  na  ia  matou;  e  riro  oia  i  te 
na  ô  mai  ia  outou,  Aore  au  i  ite  ia  outou  e  to  outou 
ra  vahi:  ei  reira  outou  e  parau  mai  ai  e,  I  amu  na 
hoi  matou  e  inu  na  hoi  i  mua  i  to  aro,  e  i  haapii  na  hoi 
oe  i  te  mau  aroâ  i  ô  matou  ra.  E  parau  atu  â  oia,  Te 
parau  atu  nei  au  ia  outou,  aore  au  i  ite  ia  outou  e  to  outou  na 
vahi,  ia  atea  ê  atu  outou,  e  te  mau  rave  parau  ino.  0  te  oto 
ihora  te  auau  raa  nilio  i  reira  ra,  ia  hi‘o  outou  ia  Aberaha- 
ma,  e  ia  Isaaka,  e  ia  Iakoba,  e  te  mau  peropheta  atoa  tei 
roto  i  te  basileia  o  te  Atua,  e  hoparahia  outou  iho  i  rapae 
au;  e  tae  mau  â  to  te  hitia  o  te  râ,  e  to  te  tooa  o  te  râ; 
to  apatoerau,  e  to  apatoa,  e  e  riro  ïa  ei  manihini  i  te  basileia 
o  te  Atua.  E  inaha,  e  riro  to  muri  ra  no  mua,  e  to  mua  ra  no 
muri.  Luke  13:22-30. 

0  te  haereraa  i  parau  hia  nei,  o  te  haereraa  hopea  ïa  no 
Iesu  na  roto  i  te  mau  oire  e  te  mau  oire  rii  Galelea.  E  hae- 
rea  faataupupu  hoi  teie  haereraa’tu  i  te  satauro.  Te  huru 
ïa  ua  faaineine  hia  te  haerea  i  mua  ia’na,  e  ua  ineine  hoi  te 

mau  taata  ia  ite  atu  ia’na  no  te  mea  ua  na  mua  oia  i  te 
tono  tatoopiti  atu  ai  i  te  mau  Hitu  Aliuru  i  te  mau  vahi  tana 
i  opua  e  haere.  E  a  haere  ai  Iesu  i  taua  mau  vahi  ra  ua  fa- 
rerei  ai  oia  i  te  mau  tiaa  taata  e  raverahi  eua  a‘o  atu  oia  ia 
ratou  e  ua  uiui  mai  nei  ratou  i  te  tahi  mau  uiraa.  Ua  uihia 
mai  te  tahi  pae  o  taua  mau  uiraa  ra  ia  roaa  i  te  taata  i  te  ite 
mau,  e  te  tahi  pae  o  taua  mau  uiraa  ra  ua  tuuhia  mai  ïa  ei 
marei.  I  pahono  maira  te  Fatu  i  te  mau  uiraa  atoa  ma  te 
paari  rahi. 

O  te  hoê  o  te  mau  uiraa  e  uiraa  faufaa  rahi  ïa  e  ua  tuu- 
hia  mai  ia  itea  hia  te  parau  mau.  Tera  mai  hoi  taua  uiraa 
ra :  ‘  ‘  E  te  Fatu,  e  iti  anei  te  ora  ?  E  aore  râ  ia  au  i  ta  tatou 
e  paraparau  nei ;  E  te  Fatu  e  rahi  anei  e  aore  râ  e  iti  anei 
e  faaora  hia  i  roto  i  te  baseleia  o  te  Atua.  E  faatia  paha  te 
taata  atoa  e  uiraa  maitai  roa  te  reira ;  e  mai  taua  uiraa  ra  i 
au  maitai  roa  i  te  tau  tahito  ua  au  maitai  roa  atoa  i  teie 
nei.  Te  tamata  nei  te  tahi  mau  taata  i  te  tatara  i  taua  parau 
ra  e  aore  râ  e  faarue  i  te  reira  ma  te  parauraa  e,  e  ere  ïa 
i  te  uiraa  faufaa  roa.  Aita  râ  e  tia  e  faarue  i  taua  uiraa  ra 
no  te  mea  te  tuuhia  noa  nei  â  taua  uiraa  e  te  mau  taata  ra, 
oia  hoi,  i  rotopu  i  te  mau  milioni  o  te  tamarii  o  te  Atua  o  te 
fanauhia  mai  i  roto  i  te  ao  nei  e  i  te  mau  milioni  hoi  e  fanau- 
hia  mai;  e  rahi  anei  e  faaorahia  i  roto  i  te  baseleia  o  te 
Atua? 

Aore  hoi  te  Fatu  i  pahono  tiaTu  i  taua  uiraa  ra,  ua  rave 
râ  oia  i  te  reira  ei  tumu  parau  no  te  hoê  a‘oraa  poto  e  te 
faaitotito  maitai.  Ia  uihia  mai  te  Fatu  ua  au  tana  paliono- 
raa  i  te  parau,  eialia  outou  e  peapea  i  te  rêira  valii  a  taniata 
râ  outou  iho  i  te  'tomo  na  te  uputa  pirihao  a  vai  ai  te  ravea, 
eiaha  e  taupupu,  a  tomo  na  i  teie  nei.  Eiaha  e  tiai  noa  ma 
te  mana‘o  e,  arau  a‘e  e  tomo  ai,  no  te  mea  e  tae  te  taime 
e  opani  hia  taua  uputa  pirihao  ra.  Ua  mana‘o  hoi  te  tahi 
feia  tahito  e  e  ora  noa  ratou  i  roto  i  te  baseleia  o  te  Atua 
no  te  mea  o  ratou  hoi  e  huaai  ïa  no  Aberahama  e  o  te  feia 

parauhia  ratou,  oia  ’toa  te  mana‘  o  o  te  tahi  mau  taata  i  teie 
nei  anotau,  no  te  mea  e  feia  toroa  palia  ratou  i  mua  i  te  mau 
taata,  ua  mana‘o  iliora  ratou  e  mea  e  papu  roa  e  ora  maitai 
ta  ratou  i  te  baseleia  o  te  Fatu. 

Mai  tera  lioi  te  huru  o  te  haapiiraa  o  te  Ekalesia  nei, 
oia  hoi,  eita  roa’tu  te  toroa  teitei  e  noaa  i  te  taata  i  te 
ora  mure  ore  i  roto  i  te  baseleia  o  te  Atua  e  eita’toa  te  i‘oa 
roo  maitai  e  faaora  ia  tatou,  e  eita  atoa  hoi  te  mau  ohipa 
maitatai  o  to  tatou  mau  metua  e  faaora  mai  ia  tatou.  Ia 
ore  tatou  e  haapao  maite  i  te  mau  ture  o  te  evanelia  nei  e 
riro  tatou  i  te  tia  i  mua  te  uputa  e  tae  atu  ai  i  te  baseleia 
ma  te  hi‘o  atu  i  te  mau  fetii  e  te  feia  maitatai  i  te  omo  raa  i 
roto,  e  e  ore  e  tia  ia  tomo  tatou.  Ei  reira  hoi  e  tupu  i  to 
tatou  otoraa  e  te  auauraa  niho. 

J  roto  hoi  taua  a‘oraa  na  Iesu  aita  oia  i  pohono  papu 
i  ta  ratou  i  ui  mai  e  aita  lioi  oia  i  faaite  mai  e  rahi  hoi  e 
aore  râ  e  iti  te  taata  e  faaorahia.  Aita  paha  oia  i  faaoti  i 
ta’na  a‘oraa  i  taua  taime  ra  no  te  mea  aita  paha  e  tia  ia 
haaroaroa  maitai  taua  feia  ra  i  te  mau  haapiiraa  hohonu. 

I  muri  ilio  hoi  i  te  po  i  haavare-hia’i  oia  ua  parau  rii 
â  oia  i  nia  i  taua  vahi  ra,  a  na  ô  atu  ai  oia  i  te  tino  ahuru  e 
ma  piti;  “E  rave  rahi  te  parahiraa  mau  i  te  fare  o  tau 
Metua  ra ;  ahiri  aita  ra  ua  parau  atu  ïa  vau  ia  outou.  Te 
haere  nei  au  e  haamaitai  i  te  hoê  vahi  no  outou.  E  ua  oti 
ana‘e  i  te  faaauhia  e  au  te  lioê  vahi  no  outou  ra,  e  ho‘i  mai 
au  e  aratai  ia  outou  i  o  ’u  ra ;  ei  reira  outou  i  te  vahi  e  para- 
hihia  e  au  ra.”  I  roto  i  taua  parau  ra  ua  huru  maramara- 
ma  tatou.  I  te  matamua  ua  mana‘o  iliora  te  taata  e  piti 
ana‘e  vahi,  oia  hoi  te  ao  ra  e  ia  hade.  E  riro  ïa  e  i  roto  i 
taua  na  valii  e  raverahi  roa  te  mau  vahi,  te  tahi  e  huru  mai- 
tai  ae  i  te  tahi  mai  te  huru  ïa  e  huru  maitai  ae  te  tahi  fare 
parahiraa  i  te  tahi  fare.  I  muri  iho  i  te  poheraa  o  te  Mesia 
na  te  lioê  o  to  ’na  ïa  mau  aposetolo  o  Paulo  lioi  i  faarahi  i  nia 
i  taua  vahi  ra.  A  papai  ai  Paulo  i  te  Korinetia  ua  na  ô  mai 

Na  te  Mau  Tuahine  i  te  Mau  Paeau  Fenua  Moana  na. 

E  to  maton  mau  hoa  liere  e, 

Ia  ora  na  outuu  atoa  i  roto  i  te  aroha  mau  o  to  tatou  Fatu 
o  Iesu  Mesia. 

Te  pahono  atu  uei  matou  i  te  lata  ta  Veueta  peresideni 
o  te  mau  tuahine  i  reira,  i  papai  mai.  Te  faaite  atu  nei 
matou  i  to  matou  maui'uuru  rahi  no  te  mau  ohipa  rahi  i  rave- 
hia  e  outou  na  i  te  mau  f<  nua  moana  na.  Ua  taiohia  taua 
lata  ra  i  mua  i  te  aro  o  te  mau  tuahine  rahi  faatere  ohipa  i 
te  ao  taatoa  nei,  e  ua  faaite  atoa  mai  ratou  i  to  ratou  oaoa  e 
t.e  popou  rahi  no  te  rahi  o  te  ohipa  ta  outou  i  rave  i  na  mata- 
hiti  e  piti  i  mairi  a‘enei. 

Te  na  ô  maira  o  Veneta  i  roto  i  taua  lata  ra:  “Te  nila 
nei  te  mau  tuahine  i  te  tifaifai  e  rau  te  huru  e  te  nehenhe  e 
te  haune  atoa  nei  ratou  i  te  taupoo,  e  te  hopu  nei  ratou  i  te 
pârau  ei  imiraa  moni  no  te  tauturu  i  te  rnau  valii  atna  e  au  no 
te  mau  ohipa  a  te  mau  tuahine  ra.”  Taua  ohipa  h  *p  iraa  pâ- 
rau  a  te  mau  tuahine  ra,  o  te  hoê  ïa  ravea  api  roa  ui  tauturu 
i  te  ohipa  ta  tatou  e  rave  nei.  E  teie  nei,  o  te  taimematamua 
ïa  ta  matou  i  faivrei  i  te  oh’pa  hopuraa  pârau  i  roto  i  te  mau 
ohipa  ah  a  a  te  mau  tuahine  ï  te  ao  taatoa  nei,  aore  roa  matou 
i  mana‘o  e,  ua  ite  te  mau  tuahine  i  reira  i  te  ohipa  bopuraa 
pârau,  ua  rnana‘o  râ  matou  e,  o  te  mau  tane  ana‘e  tei  ite  i 
taua  ohipa  ra,  e  te  maere  nei  matou  ma  te  oaoa  i  te  iteraa  i 
taua  oliipa  api  hopuraa  pârau  ra. 

E  mea  au  rahi  na  matou  i  te  faaroo  pinepine  i  to  outou 
itoito  i  roto  i  te  ohipa  a  te  Atua,  e  ia  tahoêlria  tatou  i  roto  i 
teie  ohipa  aroha  rahi  i  te  mau  tau  atoa  e  tia’i. 

Te  haere  oioi  nei  teie  nei  ohipa  a  te  mau  tuahine,  o  te 
Ekah  sia  nei,  i  mua  i  roto  i  te  ao  taatoa.  Te  faaite  mai  nei 

te  mau  peresideni  tunhiiie  o  te  mau  paeau  fenua  e,  na  te  mau 
taata  i  rapae  i  te  faaroo  nei  i  faaite  rnai  ia  ratou  e,  te  taiete 
a  te  mau  tuahine  Momoui,  o  te  hoê  ïa  taiete  maitai  roa,  e  ua 
riro  atoa  ta  ratou  ohipa  maitai  e  te  tia  ei  ravea  i  te  faafariu- 
raa  tnai  na  tiata  e  rave  rahi  i  roto  i  te  fa  iroo  nei. 

I  te  hopea  no  Fubuare  i  mairi  a‘enei,  ua  tae  to  tatou  pe- 
resideni  rahi,  o  Emalena  i  te  iva  ahuru  o  to’ua  ra  matahiti 
e  te  faaite  mai  nei  oia  e,  ua  mauruuru  oia  i  te  Atua  no  te 
maitai  o  to’na  oraraa,  e  tae  noa’tu  i  to’na  ruhiruhiaraa  te 
itoito  noa  nei  â  to’na  tino. 

Te  aroha’tu  nei  te  mau  tuahine  rahi  faatere  ohipa  a  te 
mau  tuahine  ia  outou  atoa  na  i  te  mau  paeau  fetiua  moaua 
na.  Ia  ora  na  outou  atoa  i  roto  i  te  aroha  a  te  Ataa.  Atnene. 

Ua  faauehia  mai  au  e  te  peresideni  ralii  ia  papai  atu  i 
teie  lata  ia  outou  na. 

Papaihia  e  to  outou  tuahine 
Ama  B.  Limona. 


Te  Ao  Varua, 

Te  haapii  mai  nei  te  mai  parau  mo:a  ra  e  te  vai  ra  te 
varua  o  te  taata  nei  i  te  ao  varua  hou  a‘e  i  tae  mai  ai  ratou 
i  te  ao  nei  a  rave  atu  ai  i  te  hoê  tino  tahuti  noa.  E  taua  mau 
varua  ra  ta  matou  e  faaite  nei,  o  to  tatou  iho  ïa  mau  varua, 
e  te  vai  ra  hoi  to  tatou  mau  varua  1  te  ao  varua  ra  hou  a‘e  a 
hamanihia’i  i  teie  nei  ao. 

1  Petero  1:19,  20.  Ioba  38:4,  7.  Koheleta  12:7. 

Aita  hoi  te  Atua  i  vai  iho  ia  tatou  i  roto  i  te  poiri  i  taua 
vahi  ra  i  teie  nei  mau  mahana  hopea  nei.  I  te  tau  a  parahi 
mai  ai  losepha  Semita  te  peropheta  ra  i  te  ao  nei,  ua  noaa 

ia’nn  te  hoê  mau  tuatapaparaa  parau,  o  tei  papaihia  e  te  ri- 
ma  o  Aberaharna  ra  a  parahi  ai  oia,  o  Aberahama  i  Aiphiti 
ra,  e  ere  hoi  taua  mau  tuatapaparaa  parau  ra  i  te  Buka  a 
Moromona,  e  parau  ê  te  tahi  e  parau  ê  te  tahi.  E  te  i‘oa  o 
taua  tuatapaparaa  parau  ta  Aberatiama  i  papai  ra,  o  te  Buka 
Poe  Tao‘a  Rahi  ïa.  Te  na  ô  maira  Aberahama  i  roto  i  taua 
buka  ra. 

1  teie  nei,  inaha,  ua  faaite  mai  te  Atua  ia’u,  ia  Abera- 
hama  e,  te  mau  varua  e  vai  ra  hou  a‘e  a  hamanihia’i  i  teie 
nei  ao,  e  i  rotopu  i  taua  mau  varua  ta  te  Atua  i  faaite  mai 
ra,  te  vai  atoa  ra,  na  varna  e  rave  rahi  o  tei  hau  i  te  paari  e 
te  ite  i  te  tahi,  e  ua  ite  hoi  te  Atua  i  taua  mau  varua  ra  e  e 
mau  varua  hau  ana‘e  ratou  i  te  maitai.  E  a  parahi  ai  te 
Atua  i  rotopu  ia  ratou  ra  te  na  ô  atura  oia  ia  ratou:  E  faa- 
riro  vau  ia  ratou  ei  mau  taata  rarahi  i  te  faalereraa  i  ta’u 
ohipa;  te  tia  noa  ra  te  Atua  i  rotopu  i  taua  mau  varua  ra,  ite 
ihora  oia  e,  e  mau  varua  maitatai  ana‘e  ratou;  te  na  ô  maira 
oia  ia’u.  E  Abei*ahama  e,  o  oe  te  hoê  o  ratou  ra ;  ua  maiti- 
mau-hia  o^  hou  a‘e  fanau  mai  ai  oe  i  roto  i  teie  uei  ao. 
Iritihia  no  roto  mai  i  te  Buka  Poe  Tao‘a  Raiii  Aberahama 
3:2*2,  23. 

Te  faaite  papu  mai  uei  teie  irava  i  papaihia  i  nia  nei  e, 
te  vai  ra  na  varua  e  rave  rahi  i  te  ao  varua  hou  a‘e  ratou  fa- 
nau  mai  ai  i  roto  i  teie  nei  ao. 

Mai  te  au  i  te  Buka  Poe  Tao‘a  Rahi,  o  Jesu  te  hoê  o  taua 
mau  varua  paari  e  te  ite  ta  te  Atua  i  parau  atura  ra,  e  o  Sa- 
tane  hoi  te  hoê  o  ratou  ra.  Ua  maitihia  râ  Iesu  ei  Eaaora  i 
te  mau  taata  atoa.  O  Satane  râ,  ua  faaore-roa-hia  ta’na  ra 
titauraa  tia  ore. 

Te  tia  ra  te  hoê  mai  te  Atua  te  huru  i  rotopu  i  taua  rnau 
varua  ra,  i  te  na  ôraa  atu  ia  ratou  e: 

“E  haere  tatou  i  raro,  no  te  mea  e  vnhi  to  reira,  e  rave  hoi  tatou  i  te 
mau  mea-rii-tumu  ei  hamani  i  te  hoê  ao  ei  parahiraa  no  ratou  ra.”  Buka 
Poe  Tao’a  Rahi  Aberahama  3:24. 

Ua  papn  roa  ia  tatou  e  te  oaoa  mau  ra  taua  mau  varua 
ta  Aberalnuua  i  faaite  maira,  a  faaroo  ai  ratou  i  te  uiraa  ta 
te  Atua  i  ui  atu  ia  Ioba,  i  te  na  ôraa  e: 

‘’Ua  parau  mai  Iehova  ia  loba  no  roto  i  te  puahi‘ohi‘o.  na  ô  maira, 

0  vai  teie  e  haapouri  i  te  haapaoraa;  i  te  parau  ana‘e  ra  aore  i  ite  ra? 
A  tatua  na  i  to  tauupu  mai  ta  te  taata  ra;  e  ui  na  vau  ia  oe,  e  na  oe  e  t’aa- 
ite  mai  ia’u.  I  hea  oe  ia’u  i  hamau  i  te  tumu  o  te  fenua  nei  ?  a  faaite  mai 
na,  peneia‘e  te  ite  ra  oe  Na  vai  i  tuu  i  te  faitoraa,  ua  ite  hoi  o-  na?  e  na 
vai  i  tatai  i  te  taura  na  nia  iho?  I  haamauhia  te  niu  i  nia  i  te  aha?  e  na 
vai  i  tuu  i  te  ofai  tihi,  A  fatu  atoa’i  te  mau  fetia  poipoi  i  te  bimene,  e  ua  pii 
noa  te  mau  tamarii  atoa  a  re  Atua  i  te  oaoa?”  Ioba  38:1-7. 

E  n i  mai  te  taata  taio  vea  nei  e,  o  vai  man  ra  te  hoê  pae 
o  taua  mau  tamarii  a  te  Atua  ra  o  tei  pii  noa’tu  i  te  oaoa 
mai  ta  Ioba  i  faaite  maira.  Ioane  a  Monlko. 

(E  tuatihia  mai  i  teie  parau.) 

TE  PARAU  NIUNIU. 

I  te  fenua  i  Mixieo,  ua  orure  t.e  mau  initia  i  te  hau  i  reira, 
e  te  faataa  nei  ratou  i  taua  hau  ra  e  riro  paha,  te  reira  ei 
ravea  hoê  ia  maitai  te  fenua  Mexico. 

Ua  ho‘i  faahou  mai  e  piti  faehau  Tahitt  ua  nia  i  te  pahi 
vea  ra  o  Moana,  i  te  avae  Mati  nei,  e  mea  maitai  raua,  mai 
roto  roa  mai  raua  i  te  mau  apoo  tama‘i. 


Te  aro  puai  ra  te  Italia  i  ta  te  Purutia  tamataraa  i  te 
tomo  i  roto  i  to  ratou  fenua  i  te  pae  i  Apatoerau,  haapupu 
atura  Farani  e  Beretane  i  te  tauturu  ia  Italia,  e  i  reira,  ho‘i 
ihora  Purutia  i  muri  ma  te  manuïa  ore. 


TE  HEHEURAA  yJPI 

(Tuatiraa) 

oia;”  Te  mau  mea  hoi  o  te  ra‘i  e  te  mau  mea  o  te  fenua,  e 
anaana  ê  ra  to  te  mau  mea  o  te  ra‘i,  e  huru  ê  to  te  mau  mea 
o  te  fenua  nei.  E  anaana  ê  to  te  marama,  e  anaana  ê  to 
te  mau  fetia ;  e  huru  ê  lioi  to  te  talii  fetia  i  to  te  tahi  i  te 
anaana.  Oia  atoa  te  tia-faahou-raa  o  tei  pohe  ra.  ”  Kori- 
netia  I  15:40-42. 

Ua  tuu  faaliou  mai  te  Fatu  i  te  maramarma  i  taua  vahi 
ra  i  te  tau  liopea  nei  na  roto  i  te  vaha  o  to’na  tavini  o  Iose- 
pha  Samita  e  e  tia  outou  e  tai‘o  i  te  reira  i  roto  i  te  Buka 
Fafau  Sanito  i  te  pene  76.  No  te  ralii  o  taua  parau  ra  eita 
e  nehenehe  e  papai  i  roto  i  teie  parau  iti.  Teie  râ  ua  ite 
tatou  o  te  pohe  nei,  o  te  taa-ê-raa  ïa  o  te  tino  e  te  varua.  Ua 
ite  atoa  tatou  o  te  tiafaaliou-raa  o  te  apiti-faahou-raa  ïa  o  te 
tino  e  te  varua,  a  ora  faaliou  mai  ai,  mai  i  te  matamua  te 
huru.  Ua  ite  atoa  tatou  e  farii  te  feia  faaroo  i  te  tia-faahou- 
raa,  e  e  farii  atoa  te  feia  hara  e  te  etene  atoa  hoi.  E  ia  ora 
faahou  mai  ratou  o  te  oraraa  mure  ore  ïa  te  reira.  Teie  râ, 
e  noaa  te  oraraa  mure  ore  i  te  feia  parau-tia  i  roto  i  te  oaoa- 
raa  mure  ore,  i  te  vahi  e  parahi  ai  te  Fatu  ra.  0  te  reira 
vahi  o  te  vahi  ïa  ta  tatou  e  titau  nei  e  eita  roa’tu  e  noaa  ia 
tatou  i  taua  vahi  ra  maori  râ  na  roto  i  te  haapao  hua  i  ta  te 
evanelia  i  haapii  mai.  E  no  te  feia  hara,  e  roaa’toa  ia 
ratou  i  te  ora  mure  ore,  eialia  râ  i  roto  i  te  oaoaraa  mure 
ore,  i  roto  râ  i  te  mauiuiraa  mure  ore,  i  te  vahi  hoi  i  haa- 
paohia  e  te  Atua  no  ratou.  E  mai  ta  te  mau  parau  mo‘a  i 
haapii  mai  e  roaa  te  oramure  ore  i  te  pae  rahi  roa  o  te  mau 
taata  ra  e  o  te  hoê  pae  iti  roa  e  roaa  i  te  pohe,  oia  hoi  te 
mau  tamarii  o  te  pohe.  Aita  hoi  e  hoê  â  faito  te  hanahana 
e  noaa  i  te  feia  e  ô  i  roto  i  te  basileia  o  te  Atua,  e  hanahana 
rahi  to  te  tahi  e  e  hanahana  iti  to  te  tahi.  A  tamata  tatou 
i  te  roaa  i  te  hanahana  rahi,  eiaha  mai  te  tamata  puai  ore  e 
te  papu  ore  o  te  hinaaro,  mai  te  tamata  papu  râ  e  te  hinaaro 
papu  atoa.  Ia  na  reira  tatou  e  manuïa  maitai  ïa. 

Farani  Fulumare. 

TE  MAU  PARAU  API. 


I  te  avae  Tenuare  nei  na  farerei  te  tahi  oire  rahi  i 
Amarika  i  te  tahi  ueueraa  fenua.  E  hoê  afa  minute  te 
maoro  o  te  ueueraa.  Aita  râ  e  rahi  roa  te  ino. 


Te  tupu  nei  te  mata‘u  rahi  i  te  feia  i  Hawaii  no  te 
mea  te  uuru  noa  nei  taua  mou‘a  auahi  ra  Kilauea.  Ua 
fatata  ï  roa  te  apoo  rahi  i  roto  i  taua  mou’a  ra  i  te  ofai  i 
faatarapapehia  e  te  piha  noa  ra  taua  ofai  ra  mai  te  huru  e 
pape  ïa.  E  hoê  ahuru  e  ma  pae  avae  ana‘  e  tei  toe  ei  reira  e 
tahe  taua  ofai  tarapapehiai  te  pae  mou‘a  e  e  faaino  faa- 
houhia  te  mau  faaapu  e  rave  rahi. 


I  roto  ia  Tenuare  nei  ua  pohe  roa  te  Âposetolo  Hair- 
amu  M.  Samita,  e  tamaiti  hoi  oia  no  te  Peresideni,  Iosepha 
F.  Samita.  E  taata  maitai  roa  oia  e  te  here-roa-hia  e  to  te 
Ekalesia’toa  e  ua  tausani  atoa  ta’na  mau  hoa  i  rapae  au  i 
te  faaroo  nei.  I  te  mahana  i  hunahia’i  oia  ua  tairuru  mai 
e  hoê  ahuru  e  ma  piti  tausani  o  te  taata  e  faaturaTu  ia’na. 
Na  te  toea  o  te  mau  melo  no  te  Tino  Ahuru  e  ma  Piti  i  hopoi 
i  te  afata  vairaa  tino.  E  46  to’na  matahiti  a  pohe  ai  oia. 


E  maa  apï  i  teie  nei,  oia  hoi  te  amu  nei  te  mau  taata  i 
Tarafornia  i  te  tahora.  E  ere  hoi  no  te  mea  aita  e  puaatoro 
e  te  mamoe  e  te  puaa  maoahi.  Ua  titau  te  Hau  Amarika  ia 
haapae  rii  te  mau  taata  i  te  amu  i  te  puaatoro  e  te  reira  mau 
huru  maa  e  ia  haapaohia  taua  mau  maa  ra  no  te  mau  faehau 
ra  iEuropa.  No  reira  te  imi  nei  te  taata  ra  i  te  maa  api  no 
roto  mai  i  te  moana.  Ua  parauhia  ei  maa  maitai  te  tahora 
ia  faraipanihia  e  aore  râ  ia  tunu  pani  noa.  Ua  tunuhia  te 
tahora  ei  maa  i  roto  i  te  mau  fare  taamaaraa  i  Tarafornia. 
E  ere  hoi  te  tahora  i  te  i‘  a. 


TE  HEHEURAA  JPI 

O  to  matou  taeae  teie  o 
Birigama  Robeta,  ua  ahu- 
hia  oia  i  toTia  mau  ahu 
faehau,  e  taata  toroa  oia  i 
roto  i  te  nuu  faehau  Ama- 
rika. 

E  toroa  teitei  atoa  ta’na 
i  roto  i  te  Ekalesia,  e  hoê  oia 
o  na  Peresideni  e  hitu  no  te 
mau  Hitu  Ahuru  o  te  Eka- 
lesia  atoa. 


I  te  oire  rahi  ra  Chicago  na  te  tahi  mau  taata  eia  haru 
i  faaahu  i  te  ahu  mutoi  e  ua  haere  ratou  i  roto  i  te  tahi  fare 
toa  hooraa  daiamoni  e  te  uati,  etc.,  ua  mana’o  te  mau  taata 
hoo  tao’a  e  mau  mutoi  mau  ratou.  Ua  faaue  maira  te  mau 
mutoi  haavare  ia  haere  i  muri  te  mau  taata  hoo  taofa, 
haapao  ihora  taua  mau  taata  ra  i  ta  te  mau  mutoi  haavare 
i  faaue  mai  e  ua  haere  ratou  i  muri  roa  i  te  tahi  piha  iti  ei 
reira  na  te  mutoi  i  taviri  i  te  opani.  Maiti  noa  te  mau  mutoi 
haavare  i  ta  ratou  i  hinaaro  e  ua  reva’tu.  Ua  haru  ana‘e 
ratou  i  te  mau  huru  tao‘a  maitai  roa.  Ua  parauhia  te 
faufaa  ta  ratou  i  haru  ra  e  roaa  paha  e  150000  dala. 

I  roto  ia  Tenuare  nei  ua  roohia  te  tahi  afa  no  te  hau 
Amerika  nei  i  te  talii  ati  ino  roa.  Oia  hoi  ua  rooliia  te  fenua 
i  te  toetoe  iti  rahi  roa  e  aita  hoi  e  arahu  e  taamahanahana  i 
te  mau  fare  ra,  te  mau  fare  paraliiraa  hoi  e  te  mau  fare  rave 
ohipa  ’toa.  AKa  hoi  e  ‘o‘e  araliu  no  te  mea  ua  rahi  roa 
te  arahu  i  te  tafft  mau  tufaa  o  te  fenua ;  te  peapea  râ  tei  te 
mau  pere>)o  auahi,  aita  e  ravai  te  mau  pereoo  faauta  arahu. 
Aita  atoa  e  aw  i  te  mau  pereoo  puto  e  haere  na  te  mau  puru- 
mu  auri  na  ratou  no  te  rahi  o  te  hiona  i  mairi  api  mai. 


Tei  te  tahi  mau  tufaa  fenua  i  Amarika  te  hoê  ture 
tahito  maitai  roa,  oia  hoi  ia  tairi  te  hoê  tane  i  tana  vahine  e 
tairi  atoa  hia  oia.  Aita  rea  te  mau  liaavaa  e  faautua  te 
mau  taata  i  taua  utua.  I  teie  avae  ua  tai‘o  matou  i  roto  i 
te  tahi  vea  ua  faautuahia  te  hoê  taata  i  taua  utua  ra.  E 
toru  ae  taime  ua  afaihia  taua  taata  ra  i  mua  i  te  liaavaa  no 
te  mea  ua  tairi  oia  i  tana  vahine,  i  te  taime  matamua  ua 
faautuahia  ia  aufau  e  hoê  ahuru  e  ma  pae  dala.  I  te  pi,ti 
o  te  taime  ua  faautua  hia  i  te  fare  auri  e  toru  ahuru  o  te 
mahana.  I  te  toru  o  te  taime  ua  parau  mai  te  haavaa,  aita 
e  faufaa  te  mau  utua  noa  i  taua  taata  hupeliupe  ra  e  no 
reira  ua  faautuahia  te  taata  ia  au  i  te  tahi  ture  tahito,  oia 
hoi  ia  tairi-atoa-hia-  oia.  Ua  afaihia  oia  i  te  mahora  o  te 
fare  auri,  ua  ïrifihia  toJna  ahu  ouma  e  na  te  hoê  mutoi  rahi 
i  tairi  puâi  ia’na'  i  te  tahi  tairi  paahorofenua.  E  piti  ahuru 
tairiraa  i  nia  i  te  tua  o  taua  taata.  Ia  oti  ra  paruparu  roa 
oia  e  ua  mana‘o  hia  eita  ona  e  tairi  faaliou  i  tahia  vahine. 
No  te  inuraa  ava  te  tumu  i  tairi  ai  taua  taata  ra  i  te  vahine. 
Aita  rea  te  reira  huru  taata  i  iteahia  i  te  mau  fenua  papaa, 
oia  hoi  e  taata  o  te  tupai  i  te  vahine,  e  peu  haamaa  rahi 
roa  te  reira  i  te  papaa. 

TOAE  A  MAERE,  Faaau  Parau,  Rue  Dumont  d’Urville,  Orovini,  Papeete,  Tahiti. 

ERNEST  C.  ROSSITER,  Imprimeur,  Rue  Brea  et  de  la  rue  Damont  d’UrvilIe,  Papeete,  Tahiti. 


“ Inaha  râ,  no  te  tia-faahou-raa  o  te  Mesia  e  oraJi  to  te 
ao  atoa  nei,  e  tae  faahou  mai  ai  raiou  i  mua  i  te  aro  o  te 
Fatu  ra; 

E  e  tupu  ai  te  parau  no  te  tatarahapa  ra,  tera  ïa,  o  te 
tatarahapa  ra,  o  te  ore  ïa  e  tâpuhia  a  titirihia’i  i  roto  i  te 
auahi;  o  te  ore  râ  e  tatarahapa  ra,  o  te  tâpuliia  ïa,  a  titiri- 
hia’i  i  roto  i  te  auahi,  e  roohia  mai  ai  i  te  pohe  varua,  oia 
te  pohe  piti;  ua  tâpu-e-fahou-hia  hoi  ratou  i  ta  te  parau-tia.” 

— Helamana  14:17-18. 


TE  POHERAA  VARUA. 

Ealia  ra  lioi  te  poheraa  varnaf  O  te  hoê  uiraa  tera  tei 
haapeapea  i  te  mana‘o  o  te  mau  feia  maitatai  e  raverahi.  O 
te  pohe  ta  tatou  i  ite  ra  o  te  taa-ê-raa  ïa  o  te  tino  e  te  varua ; 
e  ia  pohe  te  hoê  taata  te  faea  nei  te  mau  melo  o  te  tino  nei  i 
te  rave  i  ta  ratou  ohipa ;  pê  roa  ihora  te  tino  e  ua  riro  faa- 
hou  ei  repo  ia  au  i  ta  te  Atua  i  parau  mai  ia  Adamu. 

“E  ho‘i  noa’tu  oe  i  raro  i  te  repo,  no  reira  mai  hoi  oe; 
e  repo  hoi  oe,  e  e  ho‘i  faahou  atu  â  oe  i  te  repo.  ”  Ia  pohe 
hoi  te  taata  ei  reira  i  matarahia’i  te  varua  o  tei  reva’tu  i 
te  vahi  i  haapaohia  no  ratou,  oia  hoi  o  tei  parauliia  e  para- 
daiso ;  ei  reira  hoi  e  faea’i  taua  varua  ra  e  tae  roa’tu  i  te 
tia-faahou-raa,  i  te  tau  hoi  e  apiti-faaliou-hia  te  tino  e  te 
varua  a  ora  faahou  mai  ai  e  a  muri  noa’tu. 

No  te  mea  i  moe  ai  te  tino  tahnti  nei  i  roto  i  te  repo 
e  na  riro  hoi  e  repo,  ua  mana‘o  hoi  te  tahi  pae  taata  o  te 
hopea  ihora  hoi  te  reira  no  te  tino  e  no  reira  o  te  piti  o  te 
poheraa  o  te  haamou-roa-raa  ïa  o  te  varua;  e  o  teie  poheraa 
piti  o  te  pohe  ïa  e  iri  mai  i  nia  i  te  feia  hara  atoa.  E  hape 
lioi  te  reira  liuru  mana‘  o.  0  te  pohe  nei,  oia  hoi  te  poheraa 
o  te  tino  taliuti  nei  e  ere  ïa  i  te  taa  ê  roa  raa  o  te  tino  e  te 
varua  no  a  muri  noa  tu.  Noa’tu  e  ua  lio‘i  te  tino  tahuti  i  te. 
repo  no  reira  mai  oia  e  ua  reva’tu  te  varua  i  paradaiso,  i 
roto  i  te  tia-faaliou-raa  e  faahouhia  taua  tino  ra  ei  tino 
varua  e  e  apiti-faahouhia  taua  tino  ra  e  te  varua  e  e  ora  faa- 
hou  mai.  Na  roto  i  te  taraehara  o  te  Mesia  e  tae  mai  ai 
teie  maitai  rahi  i  nia  i  te  mau  taata  atoa,  noa’tu  to  ratou 
maitai  e  aore  râ  to  ratou  haapao  ore  i  roto  i  te  oraraa  ta- 
liuti  nei.  Oia  hoi  ua  haapaohia  e  te  Atua  te  tiâ-faaliou-raa 
no  te  taata  atoa  te  maitai  e  te  ino  atoa.  Na  Paulo  i  parau 
mai  i  roto  i  Te  Ohipa:  “Te  tiaturi  nei  au  i  te  Atua  o  ta 
ratou  atoa  hoi  ïa  tiai  nei,  e  e  tia-faaliou-raa  to  tei  pohe,  te 
feia  parau-tia  e  te  feia  parau-tia  ore.  ”  Te  Ohipa  24:15. 

Ua  haapii  atoa  mai  to  tatou  Faaora  e  faaroo  ai  te  feia 
atoa  i  roto  i  te  apoo  ra  i  ta’na  re‘o,  e  o  tei  rave  i  te  ohipa 
maitatai  e  tia  mai  ïa  i  te  ora  mure  ore,  e  te  feia  rave  i  te 
ohipa  iino  e  tia  mai  ïa  e  rave  i  te  pohe.  No  reira  i  papu  ai 
e  tia  mai  te  mau  huru  taata  atoa  mai  te  pohe  maira. 

0  te  pohe  varua  o  te  faataa-ê-raa’tu  ïa  i  te  aro  o  te  Atua 
no  a  muri  noa’tu,  i  roto  i  te  mauiui  mure  ore.  No  reira  o 
te  pohe  piti  oia  hoi  te  pohe  varua  o  te  utua  hopea  ïa  e  iri 
mai  i  nia  i  te  feia  parau  ino  ra ;  e  o  taua  pohe  ra  e  lioê  â  ïa  i 
te  pohe  matamua  i  roohia’i  Adamua  i  tiahihia’tu’i  oia  i 
rapae  au  i  te  o  Edene  mai  mua’tu  i  te  aro  o  te  Atua.  Te  na 
ô  maira  te  Buka  Fafau  e,  “Eno  reira,  ua  faaue  au,  te  Fatu 
o  te  Atua,  ia  hurihia  oia  (Adamu)  i  rapae  i  te  ô  i  Edene, 
mai  mua’tu  i  ta’u  aro,  no  to’na  hararaa,  i  pohe  ai  oia  i  reira 
i  te  pae  varua  ra,  o  te  pohe  matamua  ïa,  oia  hoi,  te  reira  ra 
pohe,  o  te  pohe  hopea  hoi  ïa,  o  te  pae  varua,  o  te  parauhia’tu 

ïa  i  te  feia  rave  hara,  ia  parau  atu  vau  e,  A  haere  ê  atu  ou- 
tou  te  feia  faainohia. 

Area,  inaha,  e  parau  atu  vau  ia  outou,  e  ua  horoa’tu 
vau,  te  Fatu  o  te  Atua,  ia  Adamu  e  i  tohia  ra  huaai,  eiaha 
ratou  ia  pohe  i  te  poheraa  o  te  tino  nei  e  tae  noa’tu  i  te  to- 
noraa’tu  vau,  te  Fatu  o  te  Atua,  i  te  mau  melahi  ei  faaite  atu 
ia  ratou  ia  tatarahapa  e  ia  faaorahia  na  roto  i  te  faaroo  i 
te  i‘oa  no  ta’u  Tamaiti  Fanau  Tahi. 

E  ua  na  reira  vau,  Te  Fatu  ra  o  te  Atua,  i  te  faataa- 
raaTu  na  te  taata  i  te  mau  mahana  no  to’na  tamataraahia ; 
ia  riro  na  roto  i  tohia  pohe  tino  e  faatiahia’i  oia  ei  mea  pohe 
ore  no  te  ora  mure  ore,  oia  hoi  te  feia  atoa  e  faaroo ; 

E  te  feia  faaroo  ore  ra,  i  te  pohe  mure  ore,  e  ore  hoi 
ratou  e  faaorahia  i  to  ratou  pohe  varua,  no  te  mea  aore  ra- 
tou  i  tatarahapa  na.M  B.  F.  29:41-44.  (B.  F.  Sanito  28: 

11-12.) 

Na  teie  parau  i  nia  nei  i  haapii  mai  e  e  piti  pohe  te  iri 
mai  i  nia  ia  Adamu  no  ta’na  hara,  o  te  matamua,  o  ta  te 
varua  ïa  i  tae  mai  i  nia  ia  Adamu  ma  i  te  mahana  i  amu  ai 
raua  i  to  te  raau  i  rahuihia  ra,  e  o  te  piti  ra  o  ta  te  tino  ïa ; 
ua  riro  hoi  Adamu  ma  ei  mea  tahuti  e  ua  roohia-noa-hia 
raua  e  to  raua  huaai  i  te  mau  polie  raa  o  te  tino  nei  e  tae 
roa’tu  i  te  taa-ê-raa  o  te  tino  e  te  varua.  Hou  teie  poheraa 
i  tae  mai  i  nia  ia  Adamu  na  te  Fatu  i  haapii  mai  ia’na  i  te 
Evanelia  e  te  ravea  e  tae  faahou  ai  oia  i  mua  i  te  aro  o  te 
Atua,  oia  hoi  na  roto  i  te  taraehara  o  te  Mesia.  Ua  rave 
hoi  o  lesu  i  te  pohe  i  nia  Ialna  iho  ia  ore  te  taata  ia  mau  i 
roto  i  te  pohe  e  a  muri  noaTu ;  e  ia  tia  mai  hoi  te  taata  paa- 
toa  i  nia  mai  roto  mai  i  to  ratou  mau  menema  ia  tae  te  tau 
i  haapaohia  e  te  Atua.  Na  te  parau  a  Alama  e  haapapu 
maitai  i  taua  vahi  ra;  tera  mai  ta’na  parau: 

‘  ‘  Inaha  râ,  ua  haapaohia  te  pohe  no  te  taatâ ;  e  mai  ia 
ratou  hoi  i  tâpu-ê-hia  ’tu  i  te  raau  ora  ra,  ia  tâpu-atoa-hia  ’tu 
ratou  i  te  ao  nei,  e  ua  moê  atura  te  taata  e  a  muri  noa’tu, 
e  riro  iliora  ratou  ei  taata  mairi. 

No  te  reira  e  ite  ai  tatou  e,  ua  tâpu-ê-iiia  to  tatou  na  me- 
tua  matamua  ra  i  te  pae  tino,  e  te  pae  varua  atoa,  i  te  aro  o 
te  Fatu  ra ;  e  ua  ite  lioi  tatou  e,  ua  riro  atura  raua  i  te  pee  i 
to  ratou  iho  hinaaro. 

E  teie  nei,  inaha,  e  ere  i  te  mea  tia  ia  faaoraiiia  te  taa- 
ta  i  to  ’na  polieraa  tino,  no  te  mea  e  faaore  te  reira  i  te  ravea 
rahi oaoa ; 

Aita  o  te  varua  e  poheraa,  ua  faatupu  râ  te  mairiraa  ra 
i  te  poheraa  varua  e  te  polieraa  tino  atoa  i  nia  iho  i  te  mau 
taata  atoa  ra,  oia  hoi  i  tâpu-ê-hia  ratou  i  te  mata  o  te  Fatu 
ra,  e  e  mea  tia  hoi  ia  faaorahia  te  taata  i  taua  poheran 
varua  ra. 

E  no  te  mea  ua  riro  te  taata  ei  feia  haapao  noa  i  ta  te 
tino  ra,  i  ta  te  faufau,  e  ta  te  demoni  i  to  ’na  huru  mau,  un 
riro  atura  teie  nei  vai-tamata-raa  ei  taime  faaineineraa  no 
ratou ;  oia  hoi  ei  taime  ia  faaineine.  Alamo  42 :6-10. 

No  teie  nei  mau  parau  i  ite  ai  tatou  e,  ia  tiahihia’tu  ai 
Adamu  ma  i  rapae  au  i  te  ô  Edene  e  mea  tia  ia  tuu  mai 
ai  te  Fatu  te  tahi  ravea  e  ora  mai  Adamu  e  to’na  ra  huaai 
i  taua  pohe  varua  i  roohiah  ratou.  E  inaha  na  tuu  mai  ai 
te  Fatu  i  te  Evanelia  ei  ravea  faaora  i  taua  poheraa  ra.  Aita 
râ  te  Fatu  i  hinaaro  ia  ora  oioi  noa  mai,  ia  vai  râ  ratou  i 
roto  i  te  tahi  tau  tamataraa  ei  haapiiraa  e  ei  faaineineraa 
no  te  utua  rahi  e  tae  mai.  0  to  tatou  oraraa  nei  o  taua  taii 
tamataraa  ïa.  E  au  hoi  teie  oraraa  nei  ei  haapiiraa  e  ei  faa- 
ineineraa  hoi,  e  e  tia  lioi  ia  maiti  tatou  i  te  haapao  maitai  e 
aore  râ  i  te  haapao  ore  i  ta  te  Evanelia  i  haapii  mai.  E  megt 
maitai  ia  tai‘o  outou  i  te  pene  9  no  te  II  Nephi  i  roto  i  te 
Buka  a  Moromona  na  te  reira  e  haapapu  maitai  i  taua 
vahi  ra. 

Na  Helemana  i  roto  i  talna  buka  i  parau  mai  te  hoê 
parau  tano  maitai  i  taua  valii  ra,  tera  mai  hoi  tana  parau  r 

4  ‘  Inaha  râ,  no  te  tia-faahou-raa  o  te  Mesia  e  ora  h  to  te 
ao  atoa  nei,  e  tae  faahou  mai  ai  ratou  i  mua  i  te  aro  o  te 


(E  ttiatihia  t  te  api  21) 

Te  Ao  V ariic'i. 

(Tuatiraa) 

Ua  papu  roa  ia  tatou  e  te  oaoa  mau  ra  taua  raau  varua 
ta  Aberahama  i  faaite  maira,  a  faaroo  ai  ratou  i  te  uiraa  ta 
te  Atua  i  ui  atu  ia  Ioba,  i  te  na  ôraa  e: 

‘‘Ua  parau  mai  Iphova  ia  loba  no  roto  i  te  puahi‘ohi‘o,  na  ô  maira, 

0  vai  teie  e  haapouri  i  te  haapaoraa;  i  te  parau  ana‘e  ra  aore  i  ite  ra? 
A  tatua  na  i  to  tauupu  mai  ta  te  taata  ra;  e  ui  na  vau  ia  oe,  e  na  oe  e  faa- 
ite  mai  ia’u.  I  hea  oe  ia’u  i  hamau  i  te  tumu  o  te  fenua  nei“?  a  faaite  mai 
na,  peneia‘e  te  ite  ra  oe,  Na  vai  i  tuu  i  te  faitoraa,  ua  ite  hoi  o<*  na?  e  na 
vai  i  tatai  i  te  taura:  na  nia  iho?  I  haamauhia  te  niu  i  nia  i  te  aha?  e  na 
vai  i  tuu  i  te  ofai  tihi,  A  fatu  atoa’i  te  mau  fetia  poipoi  i  te  himene,  e  ua  pii 
noa  te  mau  tamarii  atoa  a  te  Atua  i  te  oaoa?”  Ioba  38: 1-7. 

E  ui  mai  te  taata  taio  vea  nei  e,  o  vai  mau  ra  te  hoê  pae 
o  taua  mau  tamarii  a  te  Atua  ra  o  tei  pii  noa’tu  i  te  oaoa 
mai  ta  Ioba  i  faaite  maira.  Na  te  Evanelia  a  Luka  tatou  e 
haamaramarama  mai  i  te  reira  vahi,  a  taio  na  i  te  pene  3  e  i 
te  irava  23  e  tae  noa’tu  i  te  irava  38;  te  na  ô  maira  te  irava 
hopea,  oia  ,  te  38. 

“0  te  tamaiti  na  Enosa,  e  o  Enosa  e  tamaiti  oia  na  Seta,  eo  Setae  ta- 
maiti  oia  na  Adamu,  e  o  AHamu  e  tamaiti  oia  na  te  Atua.  ” 

Einha  tatou  e  faaea  noa  i  nia  i  taua  irave  ana4e  ra  te 
na  ô  maira  te  hoê  papai  parau  tahito  ra  e: 

“Ei  reira  te  repo  e  ho‘i  ai  i  raro  i  te  repo  no  reira  oia  ra,  e  ho*i  râ  te 
varua  i  te  Atua  i  horoa  maira.”  Koheleta  12:7. 

A  ui  a‘ena  tatou  ia  tatou  iho  e,  eaha  ïa  e  nehenehe  ai  ia 
tatou  ia  hi‘o  atu  i  te  hoê  vahi  mai  te  mea  e  aore  tatou  i  tae  i 
reira  i  mua’tura.  No  reira  e  homa  e,  eaha  ïa  e  nehenehe  ai 
i  to  tatou  mau  varua  ia  ho‘i  atu  i  te  Atua  ra  maori  râ  e  mai 

i  reira  mai  to  tatou  mau  varua  nei. 

A  taio  hoi  tatou  i  ta  Paulo  i  parau  maira.  Te  na  ô  mai 
ra  oiti: 


‘’E  metua  hoi  to  tatou  to  te  tino  nei,  o  tei  au  mai  ia  tatou,  e  ua  faaite 
hoi  tatou,  eiaha  ïa  rahi  atu  to  tatou  auraro  i  te  metua  o  te  varua  nei,  e  ia 
ora’tu?” 


Aita  o  Paulo  i  vai  na  i  roto  i  te'poiri  i  te  parau  e,  o  te 
Atua  o  te  Metua  mau  ïa  o  to  tatou  nei  mau  varua,  etaua  mau 
varua  ta  Paulo  i  parau  maira,  te  parahi  mau  ra  ratou  i  te  ao 
varua  hou  i  tae  mai  ai  i  roto  i  teie  nei  ao. 


I  te  taeraa  mai  te  pohe  i  te  tino  tahuti  nei,  ei  reira  e 
hunahia’i  teie  nei  tino  repo,  e  teie  tino  repo  nei,  e  ho4i  ïa  i 
te  repo  no  reira  mai  oia  ra;  te  varua  râ,  e  ho4i  ïa  te  reira  i 
Paradaiso. 

I  to  Iesu  faraa  mai  i  to’na  ra  mau  pïpï  i  muri  a4e  i  to’na 
tia-faahou-raa,  44Hitimaue  atura  ratou,  e  te  mehameha,  pa- 
rau  a‘era  e  varua  ta  ratou  i  hi4o  ra,”  parau  atura  râ  Iesu  ia 
ratou,  44A  hi‘o  mai  na  i  tau  rima  e  tau  avae;  o  vau  mau  â; 
a  fâfâ  mai  na  ia  ite;  aita  o  te  varua  e  i4o  e  te  ivi  mai  to’u 
nei,  ta  outou  e  hi4o  mai  nei.  Luka  24:37-39.  Na  taua 
mau  parau  i  nia  nei  ra  e  haapii  mai  ia  tatou  e,  te  vai  mau  ra 
te  varua  o  te  taata,  hou  a  fanau  mai  ai  te  tino  repo  nei,  e 
taua  varua  ra,  o  te  hoê  mau  ïa  mea  ora  ma  te  i4o  e  te  ivi  ore. 
E  te  vai  mau  atoa  ra  te  ravea  i  taua  mau  varua  ra  i  te  haa- 
pii  i  te  mau  mea  ta  te  Atua  i  hinaaro  i  te  haapii  ia  ratou  ra, 
e  ua  noaa  hoi  ia  ratou  te  ite  e  te  paari.  E  hau  râ  te  hoê  pae 
i  te  itotio  i  te  tahi  pae,  mai  te  tamarii  a  te  taata  nei  te  huru; 
ua  hau  te  hoê  mau  taata  i  te  itoito  i  te  tahi  pae  i  roto  i  teie 
nei  ao,  e  ere  mau  anei  ïa. 

Te  vai  nei  na  huru  e  toru  no  to  tatou  mau  vaura,  oia  hoi, 

1. —  Te  mau  varua  tatino-ore-hia  ra,  i  te  tino  tahuti 

nei  o  ratou  ïa  o  tei  ore  â  i  rave  i  te  tino  tahuti  noa. 

2.  —  Te  mau  varua  tatinohia  ra  i  te  tino  tahuti,  o  te 
mau  varua  ïa  o  te  parahi  i  roto  i  te  tino  tahuti  nei  i.teie  nei  â 
mahana,  e  o  tatou  ïa. 

3.  —  Te  mau  varua  râ  o  tei  iritihia  to  ratou  tino  tahuti 
ra,  o  tei  haere  ïa  na  roto  i  teie  huru  o  te  oraraa  nei  e  o  tei 
haapae  i  te  tino  tahuti  i  roto  i  te  repo,  e  o  te  tia  faahou  i  te 
hopea  a  tahoê-faahou-hia’tu  ai,  te  varua  i  te  tino,  o  to  te  feia 
parau-tia  ra  te  ore  roa  e  faataa-ê-faahou-hia  te  varua  i  to’na 
tino  tahuti  ore  ra. 

Te  na  ô  maira  te  Atua  ia  Ieremia: 

“Hou  i  hamanihia’i  oe  e  au  i  roto  i  te  opu,  i  ite  ai  au  ia  oe;  e  aita  oe  i 
fanau,  i  faataahia’i  oe  e  au:  e  ua  haapaohia  oe  e  au,  ei  peropheta  na  te  mau 
fenua  ”  Ieremia  1:5. 

Na  roto  i  taua  parau  a  te  Atua  ia  Ieremia  ra  i  noaa’i  ia 
tatou  te  ite  e,  ua  faataa  te  Atua  ia  Ieremia  ei  peropheta  hou 
i  tae  mai  ai  oia  o  leremia  i  te  ao  nei  a  rave  ai  oia  i  te  tino  ta- 
huti  nei.  Na  te  reira  atoa  tatou  i  haapii  papu  mai  e,  na  roto 
i  to  leromia  haapao  maitai  i  te  ao  varua  ra  ua  noaa  ïa’na  te 
ite  e  te  paari.  E  aita  hoi  i  hapa  taua  maitiraa  ia  Ieremia  ra 
ei  peropheta  hou  i  tae  mai  ai  oia  i  te  ao  nei  i  te  mea  e,  ua 
haapao  maitai  oia  i  taua  ohipa  ta  te  Atua  i  horoa  mai  ia’na 
ra;  aore  roa,  o  Ieremia  i  faatau  e  hoê  iti  a‘e,  rahi  noa’tu  te 
mau  ati  e  te  mau  peapea  i  farereihia  e  ana  ra. 

Ua  haapii  papu-roa-hia  tatou  na  roto  i  ta  lesu  i  parau 
mai  e,  te  vai  mau  ra  te  mau  varua  i  te  ao  varua  ra  hou  i  tae 
mai  ai  i  teie  nei  ao.  Te  na  ô  maira  te  evanelia  a  Ioane. 
“Aore  roa  e  taata  i  tae  i  nia  i  te  ra‘i  maori  râ  o  tei  haere  mai 
i  raro  mai  niamaii  te  ra‘i  ra.”  Te  naôfaahoumairao  Ioane. 
“Ahiri  paha  outou  e  ite  na  i  te  Tamaiti  a  te  taata  i  te  ho‘i- 
faahou-raa  i  nia  i  te  vahi  ta’na  i  parahi  i  mutaa  ihora?” 

Ioane  6:62. 

Na  teie  nei  nau  irava  tatou  i  faaite  e  e  ore  roa  te  boê 
taata  e  ho‘i  atu  i  te  ra‘i  ra  maori  râ  mai  reira  mai  oia,  na 
teie  nei  man  parau  i  papaihia  i  nia  nei  no  te  ao  varua  ra, 
tatou  i  haapii  mai  e  no  ô  mai  i  te  ao  varua  to  tatou  mau  varua 
atoa. 

loane  a  Moniko. 


Te  Parau  Niumu. 

Ua  faaotohe  te  Beretane  i  te  Purutia  i  nia  mai  i  Epehy. 
Huru  maitai  roa’tura  i  nia  i  te  reni  aroraa,  aita  e  vero,  e  te 
tamau  noa  ra  te  Purutia  mau  pupuhi  faau  manuïa  ore. 


Ua  roaa  i  te  Beretane  te  hoê  mou‘a  teitei  e  vai  e  90  mai- 
le  i  te  pae  apatoerau  i  Bagadana,  e  te  horo  noa  ra  te  Turetia 
ma  te  aro  ore. 

Ua  ani  te  hau  Farani  e  te  hau  Beretane  hoi  i  te  hau  Ta- 
pone  e  haere  e  aro  i  te  enemi  Purutia  i  Siberia  Rutia. 


Ua  faatia  o  Farani  e  o  Beretane  atoa  ia  Tapone  e  haere 
e  aro  i  te  enemi  i  Rutia,  oia  hoi,  i  te  Purutia  i  Rutia  ma  te 
tiai  noa’tu  i  te  parau  faatia  a  te  hau  Amarika.  Te  tiai  noa 
ra  hoi  to  Tapone  i  te  re‘o  o  Amarika. 


Te  haere  papu  noa  ra  te  Beretane  i  mua  i  nia  mai  i  Ie- 
rusalema. 

(Tuatiraa) 

Fatu  ra ;  E ;  e  tupu  ai  te  parau  uo  te  tatarahapa  ra,  tera  ïa> 
o  te  tatarahapa  ra,  o  te  ore  ïa  e  tâpuhia  a  titirihia  h  i  roto  i 
'te  auahi;  o  te  ore  râ  e  tatarahapa  ra,  o  te  tâpuhia  ïa,  a  ti- 
tirihiah  i  roto  i  te  auahi,  e  roohia  mai  ai  i  te  pohe  varua, 
oia  te  pohe  piti;  ua  tâpu-ê-faahou-hia  hoi  ratou  i  ta  te  pa- 
rau-tia.*’  Helemana  14:17-18. 

TeraHoa  te  tahi  irava  parau  a  te  peropheta  Alama  o 
te  na  ô  e,  “E  teie  nei,  inaha,  i  parau  iho  nei  au  ia  outou  i 
te  pohe  o  te  tino  pohe  nei,  e  te  tia-faahou-raa  hoi  o  te  tino 
polie  nei.  Te  parau  atu  nei  au  ia  outou  e,  e  faatiahia  teie 
tino  pohe  nei  mai  te  pohe  mai  ei  tino  pohe  ore,  oia  hoi  mai 
'te  pohe  matamua  i  te  ora,  ia  ore  ratou  e  pohe  faaliou;  e  tua- 
tihia  to  ratou  varua  i  to  ratou  tino,  e  e  ore  e  faataa-ê-faa- 
hou-hia ;  e  ua  riro  te  reira  ei  mea  varua,  e  ei  mea  pohe  ore, 
ia  ore  ratou  e  ite  faahou  i  te  mea  tahuti  noa  ra.”  Alama 
14:15. 

Te  na  ô  maira  te  tahi  haapiiraa  i  roto  i  te  Buka  Fafau, 
k<E  inalia  amene  e  parau  atu  vau  ia  outou,  hou  te  fenua  e 
haamouhia  ai  e  faaoto  ta’u  melahi  rahi  ra,  o  Mihaela,  i 
ta’na  ra  pu,  e  i  reira  te  feia  atoa  i  pohe  ra  e  ara  mai  ai,  e 
maheu  hoi  to  ratou  ra  mau  menema,  e  tia  mai  hoi  ratou  i 
nia;  oia  ïa,  o  te  taatoa  ra;  e  te  feia  parau-tia  ra  e  haaputu- 
hia  ïa  i  ta*u  rima  atau  no  te  ora  mure  ore;  e  te  feia  rave 
hara  ra  i  tahi  rima  aui,  e  haama  vau  i  farii  i  mua  i  te  aro 
no  te  Metua.  ”  Buka  Fafau  28:7. 

No  teie  nei  mau  parau  tatou  i  tai‘o  nei  i  ite  ai  tatou  e 
e  faaorahia  mai  te  mau  taata  atoa  i  te  poheraa  o  te  tino 
pohe  nei,  oia  hoi  e  faatia-ana^e-hia  mai  te  taata  taatoa  ra  i 
te  pohe  o  te  tino  tahuti  noa  nei,  noa’tu  te  huru  o  te  taata. 
E  faahohhia  mai  te  feia  paari  e  te  feia  api,  te  tïtï  e  te  tiamâ, 
te  tane  e  te  vahine,  te  feia  ino  e  te  feia  parau-tia  atoa  hoi. 
E  ia  faaorahia  mai  te  taata  mai  te  pohe  maira  ei  reira 
ratou  e  arataihia  e  e  haavahia  hoi  i  mua  i  te  aro  o  te  Fatu, 
i  tei  au  i  ta  ratou  ohipa  maitai  e  ta  ratou  ohipa  ino  i  ravehia 

i  te  pae  tino  nei,  Ei  reira  lioi  e  faautuahia  te  feia  rave  ta- 
mau  i  te  hara  i  te  utua  ino  roa,  oia  te  piti  o  te  pohe;  e  faa- 
taa-ê-hia’tu  ai  ratou  i  te  aro  o  te  Atua  e  e  parahi  i  te  lioê 
vairaa  mauiui  mure  ore  ra. 

No  te  mea  e  aroha  faito  ore  te  Atua  eita  rea  e  taata  o 
te  ore  e  ite  faaliou  i  te  aro  o  te  Atua;  e  e  rrio  hoi  ia  hope 
te  utua  e  iri  mai  i  nia  i  te  feia  rave  hara  e  ia  tatarahapa 
ratou  ei  reira  e  faaho‘ihia  mai  ratou  i  te  mau  valii  huru 
maitai  ae. 

Na  te  mau  parau  mo(a  hoi  i  haapii  mai  e  o  te'piti  o  te 
polie  oia  hoi  te  pohe  varua,  e  ere  ïa  i  te  haamou-roa-raa  o 
te  tino  e  te  varua,  o  te  faataa-e-raa’tu  râ  hoi  i  te  aro  o  te 
Atua,  e  i  te  tapu-ê-hia  ftu  i  te  te  parau-tia.  0  ratou  o  te 
roohia  i  taua  pohe  e  parauhia  ïa  ratou  e  mau  Tamarii  o  te 
Pohe  e  e  riro  ratou  i  te  pee  atu  ia  Satani. 

Farani  Fulumare. 


TE  MAU  PAEAU  APT. 


E  ohipa  tapitapi  ro.a  te  ohipa  mutoi  i  te  oire  rahi  Chi- 
eago  i  Amarika.  I  roto  i  na  matahiti  e  maha  ua  pupulii  hia 
e  ono  ahuru  mutoi.  E  piti  ahuru  o  taua  mau  mutoi  ua  pohe 
roa’tu  e  te  toea  ua  ora  mai.  Na  te  mau  eia  haru  e  te  feia 
rave  hara  ratou  i  pupuhi  ia  auau  hiaTu. 


E  hoho‘  a  api  te  faaitehia  nei  i  roto  i  teie  vea  no  te  oire 
tahito  o  Gaza.  Ua  riro  teie  oire  i  te  mau  nuu  o  te  Bare- 
tane  i  roto  i  te  avae  Novema.  Ua  parauhia  teie  oire  i  roto 
i  te  Genese  10:19;  o  te  na  opani  no’na  ta  Samasona  i  hopoi 
i  nia  i  te  mou‘a.  Te  mau  tumu  rarahi  i  iteahia  i  te  hohofa 
e  mau  tumu  olive  ïa,  ua  parauhia  te  tahi  pae  o  taua  mau 
tumu  ra  e  hoê  taiisani  to  ratou  matahiti,  e  ia  faito  hia  ua 
roaa  e  19  avae  i  te  haaatiraa. 

Tei  te  hoê  mataienaa  i  Amarika  te  talii  uri  ruau  roa, 
oia  hoi  ua  roaa  i  te  piti  ahuru  e  ma  ono  o  te  matahiti.  E 
uri  iti  uouo  e  te  poria  roa ;  no  ô  mai  Farani  oia. 


Te  hamani  nei  te  Hau  Amarika  i  te  tahi  mau  pahi 
huru  ê  roa,  oia  hoi,  e  ere  ïa  te  tino  pahi  e  mea  auri  e  aore 
râ  e  raau  ua  hamanihia  râ  i  te  timâ  oia  hoi  te  pua  farani 
anoihia  i  te  mau  ofai  hu‘ahu‘a  e  te  one.  E  tuuhia  hoi  i  roto 
i  te  pua  i  te  tahi  mau  auri,  e  te  mau  niuniu  lioi  ei  faaetaeta 
i  te  pua.  Te  mau  pahi  ta  ratou  i  hamani  nei  e  au  hoi  ia 
Moana  i  te  rahi. 


No  te  mea  ua  roohia  te  mau  melo  o  te  Eklesia  nei  e 
noho  i  te  fenua  Mexico,  i  te  mau  peapea  rau  te  huru  te  to- 
nohia  ’tu  nei  te  Apostelolo  ra  o  Antone  Aivini  e  tauturu  atu 
ia  ratou.  Te  vai  â  te  peapea  tahito  i  ô  i  Mexico  oia  hoi  te 
e  orure  hau  to  taua  fenua  e  te  tama‘i  noa  nei  te  tahi  pae  i 
te  tahi  pae.  Ua  ite  maitai  te  Aposetolo  ra  o  Autone  i  te  mau 
peu  o  taua  fenua  ra,  e  mea  maoro  hoi  to’na  parahiraa  i 
reira. 


E  mauruuru  to  te  Ekalesia  e  te  mau  hoa  atoa  no  te 
Orometua  Davi  o  te  ho‘i  atu  i  to’na  fenua  i  Amarika  e  faa- 
roo  i  te  parau  api  e  ua  tapae  oia  i  te  fare  o  to’na  metua  i  te 
mau  mahana  o  te  Matahiti  Apï;  mauruuru  roa  to’na  mau 
hoa  tahito  i  te  farerei  mai  ia’na  Ia  tae  te  21  no  Febuare 
nei  ei  reira  ua  faaipoipohia  raua  te  hoa  here  no’na  o  te 
tiai  maite  i  to’na  ho‘iraa  mai  mai  te  taviniraa  i  roto  i  te 
aua  o  te  Fatu. 


TOAE  A  MAERE,  Faaau  Parau,  Rue  Dumont  d’UrvilIe,  Orovini,  Papeete,  Tahiti. 
ERNEST  C.  ROSSITER,  Imprimeur,  Rue  Brea  et  de  la  rue  Damont  d’UrvilIe,  Papeete,  Tahiti. 


E  tae  mai  oia  i  te  ao  nei  ia  faaora  i  to’na  ra  mau  taata, 
e  rave  oia  i  nia  iho  ia’na  i  te  mau  hara  o  te  faaroo  i  to’na  ra 
i‘  oa;  o  te  feia  ia  e  roaa  ia  ratou  i  te  ora  mure  ore,  e  ore  e 
taea  te  ora  ia  vetahi  ê  mau  taata. — Alama  11 :40. 


TE  PEAPEA. 

Aita  ’tu  ïa  tau  peapea  i  itea  i  te  ao  atoa  nei  mai  te 
matamua  mai  â  mai  i  teie  nei  te  huru ;  ua  hau  i  te  rh  ari4  a,  ua 
hau  i  te  pohe,  ua  hau  i  te  tao‘a  i  pau,  ua  hau  i  te  feia  i 
atihiah.  E  iva  milioni  tiahapa  taata  i  taparahi-pohe-roa- 
hia,  e  rave  rahi  te  bilioni  te  moni  i  haamouhia,  e  rave  rahi 
te  milioni  taata  aita  i  navai  ta  ratou  maa  ia  amu,  aita  rea 
te  taata  i  roto  i  te  ao  atoa  nei  i  ore  i  roohia  mai  i  te  peapea 
no  teie  nei  tama‘i  rahi  i  tama‘ima‘i  ai  e  piti  ahuru  ma  pae 
basileia  raralii  no  te  ao  nei.  Ua  verohia  te  mau  ihe  auahi 
atoa  a  te  tiaa  rahi  demoni  huru  rau  e  faamehameha  i  te  aau 
e  e  faarahi  roa’tu  i  te  taata  i  pohe  roa  i  te  pupuhi,  i  te  ‘o‘e 
patia,  i  te  auahi  ura,  i  te  mata‘i  taero,  i  te  pohe  miti,  e  i 
vetahi  atu  â  mau  peu  riaria  haapohe  taata  ra.  Te  vai  atoa 
nei  â  hoi  to  tatou  mau  peapea  rii,  te  peapea  no  te  ma‘i,  no 
te  moni  ore,  e  no  te  mau  hinaaro  aau  e  rave  rahi  i  ore  i 
haamahahia  ra.  Auê  te  rahiraa  o  te  peapea  i  roto  i  te  ao 
nei  i  teie  nei  anotau  hopea!  Ua  au  ia  i  te  mou‘a  rahi  tei- 
tei  roa  e  tapere  maira  i  nia  iho  i  to  te  ao  atoa  nei. 

Ua  faaite-atea-liia  maira  tatou  e  te  mau  peropheta  e 
rave  rahi  mai  taliito  mai  â  e  tae  roa  mai  ia  Iosepha  Semita, 
e  e  riro  te  mau  mahana  hopea  nei  ei  mau  mahana  peapea 
rahi,  e  huri-tumu-hia,  i  te  mau  mea’toa  nei.  “E  tupu  te 
ati  rahi  i  taua  anotau  hopea  nei.”  2  Tim.  3:1-5. 

“No  te  iteraa  Vau  o  te  Fatu  i  te  ati  rahi  e  tupu  i  nia  i 
te  taata  o  te  ao  nei  ua  tiaoro  maira  Vau  i  tau  tavini  ia 
ïosepha  Temita”  *  *  *  “Te  fatata  mai  nei  râ  e  afai- 

ê-hia  ’i  te  hau  i  te  ao  nei,  e  mana  ’i  hoi  te  Diabolo  i  to  *na  iho 
nei  hau.  ’ 9  B.  F.  1:16,  17,  35.  B.  F.  S.  1:4,  6. 

“E  hope  roa  hoi  taua  mau  basileia  ra  i  te  parari  e  e 
pau.”  Dan.  2:34,  35,  44,  45. 

Mai  te  mea  aita  to  tatou  aau  i  faaineinehia  ei  farii  e  ei 
faaoromai  i  teie  nei  mau  ati,  no  tatou  iho  â  te  hape,  no  te 
mea  ua  faaara-pinepine-hia  tatou  e  te  mau  tavini  a  te  Atua. 

E  rave  rahi  te  uiraa  e  tupu  i  roto  i  te  aau  ia  feruri  tatou 
i  te  tumu  e  roohia  mai  ai  te  taata  i  te  peapea  e  ta  te  taata 
nei  faufaa  e  noaa  no  roto  mai  i  ta’na  ra  mau  ati;  mai  teie 
te  huru  te  tahi  uiraa: 

Eaha  te  mea  e  ore  te  Atua  Mana  Hope  ra  e  faaore  roa 
i  te  peapea,  ia  hau  to  te  ao  atoa  nei?  A  feruri  rii  tatou  f 
teie  nei  uiraa.  E  piti  noa  iho  paha  ravea  tei  mua  i  te  Atua 
e  faaorehia’i  te  peapea  i  te  ao  nei;  tera  te  talii  ra:  Ia  faa- 
ore  roa  oia  i  te  tiamâ  no  te  taata  e  haavï  roa  i  to’na  ra 
aau  ia  riro  oia  mai  te  tïtï  te  huru  aita  e  tia  ia  rave  i  te  tahi 
mea  iti  noa  iho  maori  râ  ua  faauehia  ia  rave.  0  ta  Satani 
ïa  ravea  faaora  i  tuu  i  mua  i  te  aro  o  te  Atua  i  roto  i  te 
Apooraa  Rahi  no  to  te  ra‘i  hou  teie  nei  ao.  0  ta  te  Purutia 
hoi  ïa  ravea  ia  upootia  ratou  i  nia  i  to  te  ao  i  teie  nei  ano- 
tau  peapea  hopea  nei.  Aita  roa  ïa  ravea  i  au  i  te  opuaraa 
paari  faahiahia  rahi  a  te  Atua  o  tei  hinaaro  ia  riro  te  taata 1 
toa  mai  Ia’na  iho  atoa  nei  i  te  huru,  eiaha  i  te  mea  ua  faa- 
hepohia,  no  te  hinaaro  mau  râ.  Mat.  5:48. 

Tera  hoi  te  piti  ra:  Ia  faatia  Oia  i  te  taata  i  nia  i  te 

fenua  nei  ei  taata  tiamâ  e  tia  ia  rave  i  ta’na  e  hinaaro  ra, 
mai  te  haapii  atn  ia  ’na  i  te  ravea  e  parahi  ai  oia  i  pihai  iho 
i  to’na  ra  man  taata  tupn  i  roto  i  teie  nei  ao  mai  te  hau  e  te 
peapea  ore,  a  ho‘i  faahou  atu  ai  i  ô  te  Atua  i  te  ao  a  muri 
atu.  Ua  au  ïa  ravea  i  te  Atua  e  ua  na  reira.  Oia.  Ua  haa- 
pii  maira  Oia  i  ta’na  Evanelia  o  tei  poroi  i  te  taata  ia  faa- 
hahau  ê  atu  i  te  hora  e  faarue  ê  atu  i  tei  ore  i  au  i  te  tino 
e  te  Yarua  e  e  tapea  maite  i  te  mau  mea’toa  tei  au  i  te  parau 
tia.  1  Thes.  5 :21.  Ua  na  reira  ïa  te  Atua  i  te  tamataraa  i 
te  faaore  roa  i  te  peapea  i  roto  i  teie  nei  ao.  Ua  parau  maira 
hoi  Oia :  “Hinaaro  oe  i  to  Atua  ia  Iehova  ma  to  aau  atoa 
e  ma  to  Varua  atoa,  e  ma  to  Varua  atoa,  e  ma  to  mana‘o 
atoa;  E  aroha’tu  oe  i  to  taata-tupu  mai  to  aroha  ia  oe  iho 
na.”  Ahiri  ua  haapao  te  taata  i  te  reira,  ua  ore  roa  ïa  pea- 
pea.  0  vai  râ  te  taata  e  haapao  ?  Aita  rea,  E  iti  hoi  te  taa- 
ta  e  haapao  noa’tu  i  ta’na  taatatupu.  Ua  imi  râ  te  tiaa 
rahi  taata  i  te  ravea  huru  rau  ia  tia  ta  ratou  iho  ana‘  e,  eia- 
ha,  i  ta  vetahi  ê  atoa  ra.  E  hinaaro  tia  ore  ta  te  tahi,  e  ua 
onoono  mai  ia  noaa  i  tei  tia  ore  ra,  e  no  reira  te  peapea  i 
tupu  ai  i  ropu  i  te  taata  parau-tia  e  te  taata  parau-tia  ore ; 
Na  reira  hoi  e  tupu  te  peapea  i  ropu  i  te  hau  manahune  e  te 
hau  arii  mateata.  Eita  ïa  peapea  e  ore  roa’i  e  tae  noa’tu 
ua  riro  te  taata’toa  ei  feia  parau-tia  e  aroha’tu  ai  i  te  taa- 
tatupu  e  e  faaherehere  atu  ai  i  ta’na.  E  no  reira,  mana 
hope  noa’tu  Ta’na  aita  paha  i  manaa  i  te  Atua  ia  faaore 
roa  i  te  peapea  i  te  ao  nei,  maori  râ  ua  na  mua  te  taata  i  te 
haapii  i  te  auraro  na  roto  i  to  ratou  mau  pohe  mai  ta  Iesu 
ra.  (Heb.  5:8.  A  hi‘o  i  te  Bibilia  Katolika.  0  te  iritiraa 
tia’‘e  te  reira.) 

Mai  te  mea  ra  e  vai  noa  â  te  peapea  i  roto  i  te  ao  nei, 
e  nahea  tatou?  Hoê  noa  iho  pahonoraa  e  au  ai,  ia  haapao 
tatou  i  te  mea  tia  e  tia’i.  Ore  noa’tu  to  te  ao  nei,  ia  haa- 
pao  râ  tatou  i  tei  tia  e  faahahau  ê  atu  i  tei  tia  ore  ra.  Ios. 
24:15.  Ia  farii  hoi  tatou  i  te  peapea  ma  te  faaoromai  e  te 
omumu  ore  e  tia’i. 

Tera  te  piti  o  te  uiraa  ta  tatou  e  feruri  rii  nei :  Eaha 
ta  te  taata  nei  faufaa  e  roaa  mai  na  roto  i  ta’na  mau  ati  e 
te  mau  peapea  o  teie  nei  ao?  Ia  fafa  te  rima  i  te  auri  vea- 
vea  ua  itea  e  pohe  to  reira  e  ua  unuhi  mai;  ia  amu  i  te  i‘a 
taero  e  te  maa  pê  ua  mauiui  te  tino  e  ua  ore  e  na^  reira 
faahou. 

Ia  tere  i  tua  mai  te  ore  i  faaau  maite  i  te  maa,  te  pape 
e  te  tauhaa  no  te  tere,  e  ua  roohia  e  te  mania  e  aore  râ  i  te 
vero  huri,  ua  tatarahapa  e  ua  opua  e  haamana‘0  maite  hou 
e  tere  faahou  ai.  Ia  faairia  tumu  ore  atu  i  te  tahi,  ua  riri- 
hia  mai,  e  ia  aueue  tatou  i  te  hape,  o  te  ino  e  te  peapea  tei 
ootihia  mai.  E  tumu  to  te  mau  peapea’toa;  a  faaore  i  te 
tumu  e  ua  ore  ïa  peapea.  E  orometua  te  ati  e  te  peapea  e 
faaho4  mai  ia  tatou  i  te  e‘atea  no  te  hape  ore. 

Mai  te  mea  ua  hi‘o  tatou  i  to  tatou  iho  huru  mau  ua 
itea-papu-hia  e  i  te  tau  i  manuïa  roa  ’i  to  tatou  mau  opuaraa, 
i  rahi  ai  ta  tatou  moni,  e  i  peapea-ore-hia’i  to  tatou  mau 
raveraa,  o  te  moeraa  ïa  o  te  Atua  e  ta’na  mau  parau  i a  ta- 
tou  nei,  e  te  haereraa  ïa  o  to  tatou  mana‘o  i  te  teitei  e  te 
au  ore  i  te  a‘oraa  mai  o  te  feia  paari.  0  te  huru  mau  ïa  no 
te  taata.  Ia  haamaitaihia  oia  e  te  Atua  ua  moe  te  Atua 
ia  ’na,  e  ia  tairihia  oia  i  te  ati  e  te  peapea  ua  f ariu  to  ’na  ra 
aau  Ia  ’na  ei  tiaturiraa.  Te  faahaehaa  nei  te  peapea  i  te 
mana‘  o  teitei  no  te  taata.  E  auahi  tamâ  ïa  te  peapea  e  faa- 
ore  i  te  teoteo  no  te  aau.  E  raau  tamâru  aau  maitai  roa 
ïa  te  peapea. 

No  te  taero  i  roto  i  te  tino  ua  parauhia  ua  pohe  te  taata 
i  te  ma‘i.  Ia  inu  oia  i  te  raau  taero  e  au  ua  faaorehia  te 
ma‘i  taero  e  ua  ora;  e  raau  taero  hoi  te  peapea,  e  ora  râ 
tei  roto  ra.  Ahiri  aita  te  taata  e  roohia  mai  i  te  peapea  e 
hau  ê  paha  to’na  teoteo,  e  to’na  faahaaha,  e  te  etaeta  no 
to  ’na  ra  aau.  No  reira  e  mea  maitai  ïa  te  peapea  no  te  taata 
ei  faaore  i  te  reira.  I  te  tau  ati  e  te  peapea  rahi  e  haa- 


(E  tuatihia  i  te  api  34) 

Te  X ii m li  vsiu  i  Riro  ui  ei  Melo  i  te 
IT k: ci  1  e s i u  a  lesu  Mesia  i  te  Feia 
Alo*ci  i  te  Mau  Mahana  II o- 
pea  Nei, 

A  iva  a‘e  nei  matahiti  i  to’u  faarooraa  i  tera  i‘oa  e  “Mo- 
romoiia” ;  o  to’u  iho  ïa  ite  i  taua  i‘oa  ra.  Ui  haere  atura 
vau  e  o  vai  taua  mau  taata  ra  e  eaha  toratou  huru.  Teiete 
pahonoraa  i  noaa  mai  maori  râ  e  “e  mau  taata  haapao  ore 
roa  ratou  e  te  ino  hoi”.  Na  ô  ihora  vau  i  te  mana‘o:  a  tira 
vau  i  reira.  Mana‘o  ihora  vau  e  eiaha  roa  vau  ia  fatata  atu 
ia  ratou.  Area  râ,  mai  te  mea  ra  e  e  oreroa  e  nehenehe  ia’u 
ia  ore  ia  mana‘o  atu  ia  ratou,  no  te  mea  e  ohipa  rahi  ta  te 
mau  vea  i  taua  anotou  ra  i  te  faaararaa  i  te  taata  atoa,  e  i  te 
mau  “vahine”  unâ  râ,  i  te  huru  o  te  “Moromona”  ra.  I 
reira  ra,  tupu  maira  to’u  hinaaro  i  te  ite  i  te  huru  o  te  “Mo- 
roinona”,  te  hinaaro  atoa  ra  râ  vau  i  tefaautua  ia  ratou  atoa 
ra  no  ta  ratou  mau  peu  ino  i  parauhia  ra. 

I  muri  ïti  mai  i  taua  anotau  ra,  farerei  atura  vau  na  ro- 
to  i  tau  mau  raveraa  ohipa  i  te  hoê  potii  huru  iti  paari  a‘e 
ia’u,  e  oia’toa  i  to’na  tuane.  Maere  roa  a‘era  vau  i  te  faa- 
ite-raa-hia  mai  au  e  e  “Moromona”  raua.  Inaha,  uaitehoi 
au  e  e  nau  taata  hau  roa  raua  i  te  maitai. 

E  mea  roa  ta’u  hi‘opoaraa  i  ta  raua  mau  parau  e  i  ta  raua 
mau  ohipa,  e  tupu  maira  to’u  nounou  rahi  i  te  mea  e  e  “Mo- 
romona”  taua  na  tamarii  maitatai  rahi  ra,  no  te  mea,  i  pa- 
rau  na  vau  e,  aore  â  hoi  raua  i  riro  ei  mea  ino  i  reira  ra,  e 
riro  atu  râ  raua  i  muri  a‘e  ei  mea  ino  na  roto  i  to  raua  ra 
piriraa  atu  i  te  hoê  pupu  taata  iino  roa  mai  te  “Moromona” 
te  huru.  I  muri  râ,  riro  a‘era  matou  ei  mau  hoa  maitatai, 

aore  roa  râ  matou  i  tauaparau  i  te  haapaoraa  a  te  “Moromo- 
na”.  Teie  râ  te  vai  atoa  ra  râ  te  hoê  potii  huru  api  iho,  e 
“Moromona”  atoa  taua  potii  ra.  Aita  ïa  vau  i  huru  ataata 
i  te  parau  atu  ia’ua.  E  mea  faaherehere  ore  roa  oia  na’u, 
no  te  mea  e  parau  noa  vau  i  te  tahi  atu  mau  potii  rave-ohipa 
i  pihai  iho  ia  maua  i  te  mau  hnru  parau  atoa.  Te  parau 
maite  maira  ra  taua  potii  ra  i  ta’na  “faaroo”  mai  te  itoito 
rahi,  eita  râ  oia  e  upootia  i  te  ralii  o  ta’u  mau  parau,  e  te 
huru  tiaturi  atoa  ra  hoi  te  mau  potii  i  te  parau  a  te  mau  vea, 
e  matou  atoa  ra,  e  mea  huru  maamaa  roa  ïa  matou  i  te  ma- 
na'oraa  e  parau  mau  ana‘e  ta  te  mau  vea  e  faatia  ra.  Tai  rau 
o  na  roimata  i  te  taheraa.  I  te  hoê  mahana  ui  maira  oia  ia’u 
e  e  taio  anei  au  i  te  hoê  mau  buka  rii  ia  afai  noa  mai  oia. 
Aita  roa  ïa  i  tia  ia’u. 

I  taua  anotau  ra,  e  melo  mau  ïa  vau  no  roto  i  te  hoê  pu- 
pu  Ekalesia  Porotitani  e  na  ahuru  ma  maha  te  matahiti  i  te 
maoro,  e  e  mea  te‘ote‘o  rahi  hoi  na’u  to’u  ite  i  te  Parau  na 
te  Atua.  Te  mana‘o  ra  ïa  vau  e  ua  hope  roa  to’u  ite  i  reira. 
Te  ite  noa  ra  hoi  taua  hoa  no’u  ra  i  ta’u  mau  ââraa  i  teie  po- 
tii  api  iho,  aita  noa  râ  oia  i  huru  ê.  I  muri  iti  mai  râ  riro 
maira  oia  ei  hoa  rave-ohipa  no’u,  aita  roa  râ  to’u  e  itoito  i 
te  faau  atu  i  te  parau  no  te  haapaoraa,  te  rahi  ra  râ  hoi  to’u 
hinaaro  i  te  faaite  atu  ia’na  i  to’na  ra  hape  rahi.  Ia  mana‘o 
a‘e  au  i  te  reira  anotau,  e  tupu  noa  to’u  haama  i  teie  nei. 

Tae  a‘era  i  te  hoê  mahana  Sabati,  mairi  mai  nei  au  i  te 
haapiiraa  Sabati,  mana‘o  a‘era  vau  e  haere  rii  au  e  farerei  i 
taua  hoa  no’u  ra  ia  mahiti  mai  oia  i  ta’na  ra  piha  putuputu- 
raa.  Ui  atura  vau  i  ta  te  utuafare  e  tei  reira  anei  oia,  na-ô- 
hia  maira  vau  e  a  tomo  mai,  aore  roa  râ  i  tia  ia’u  i  te  tomo 
atu.  Haere  roa  maira  ta’u  hoa,  na  ô  maira:  e  tiai  rii  mai 
oe  ia’u,  i  te  ho‘iraa  atu  râ  oia  i  roto  i  te  fare  pee  atura  vau 
na  muri  ia’na.  I  to’u  hi‘oraa  atu  i  taua  piha  iti  opipiri  ra, 
mai  te  huru  haavahavaha  to’u,  aore  hoi  au  i  haamana‘oe  ua 
na  ô  mai  te  Fatu  e  i  te  vahi  e  amui  ai  e  toopiti  e  tootoru  ma 


TE  HEHEURAA  API 


31 


to’u  nei  i‘oa  tei  rotopu  atoa  ïa  vau  ia  ratou  i  reira. 

0  te  oti  atu  â  ïa  te  pureraa;  mana‘o  ihora  vau  e  ho‘i  mai 
au  no  te  pure  ahiahi.  Faaite  atura  vau  i  ta’u  opuaraa  i  to’u 
metna  vahine  e,  inaha,  riri  maira  oia  ia’u.  Tae  atura  vau 
i  reira  mai  te  mana‘o  e  na’u  ratou  e  faaite  i  to  ratou  hape, 
eiaha  o  ratou,  o  to’u  a‘e  râ  hoa,  te  reira  a‘e  â,  ia  faaoti  te 
pur«*raa.  Te  mana‘o  ra  vau  e  tahitohito  rii  au,  puta  roa  a‘e 
ra  râ  tau  aau  i  te  hiraeue,  no  te  huru  ê  roa  o  te  mau  himene 
i  tei  matarohia  e  au  ra.  Teie  te  irava  o  te  a‘oraa:  “E  mea 
faufaa  mau  auei  te  bapitizoraa!”  o  te  hoê  ïa  parau  o  tei  ore 
roa  i  ferurihia  e  au  i  mua  atu.  Parau  atoa  maira  te  taata 
a‘o  i  te  parau  no  te  “oraraa  i  te  ao  varua  hou  i  te  raveraa  i 
te  tino  taata”  o  tei  riro  ei  mea  faahiahia  roa’tu  i  to’u  mana‘o. 
E  i  muri  mai,  hirnenehia  maira  te  himene  ra  “E  Tau  Me- 
tua  e,”  hornhoru  roa  a‘era  tau  aau,  aita  râ  vau  i  itei  te  tu- 
mu;  te  hinaaro  noa  ra  râ  vau  ia  rahi  atu  â  to’u  ite.  Mai  reira 
mai,  imi  atura  vau  i  te  ite,  faaau  atura  i  ta  ratou  faaroo  i 
te  Parau  no  te  Atua,  e  papu  ihora  to’u  mana‘o  e  mai  te  mea 
e  tei  te  ao  nei  te  Evanelia  a  Iseu  Mesia  ra,  tei  te  Feia  Mo‘a 
mau  ra  ïa  i  te  Mau  Maliana  Hopea  Nei  te  vairaa.  Tae  a‘e 
ra  i  te  ono  o  te  hebedoma,  ani  atura  vau  ia  bapetizohia  vau, 
ite  atura  i  teie  nei  e  e  mea  faufaa  roa  ia  no  te  faaora. 

Ua.  tauaparauhia  vau  e  to’u  a‘e  mau  hoa,  na  mata-ê-hia 
hoi  au  e  te  tahi  pae;  ua  tahopu  mai  vetaitahi  ma  te  ani  haa- 
haa  mai  ia  imi  maitai  au  i  te  ite  hou  a‘e  a  mairi  atu  ai  te  tau 
no  te  ho‘iraa  i  muri.  Ua  noaa  mai  râ  ia’u  te  ite  e  tei  te  haa- 
paoraa  “Moromona”  te  parau  mau.  Tupu  maira  to’u  mau- 
ruuru  rahi  mai  tei  ore  â  i  itehia  e  au.  E  mea  au  i  te  mana'o 
i  to’u  Metua  i  te  ao  ra  mai  te  mea  ra  e  e  taoa  huru  papu  a‘e 
oia,  e  ere  atura  i  te  hoê  taoa  rahi  taa  ore  te  huru  ra. 

E  mea  au  i  to’u  mana‘o  to’na  atoa  ra  mau  huru,  to’na  tino 
e  to’na  mau  melo.  Ua  au  atoa  ïa  i  te  parau  i  papaihia  ra  e 
ua  hamanihia  tatou  mai  te  au  i  to’na  iho  ra  hoho‘a, 

E  maha  a’u  matahiti  i  te  tautururaa  ma  te  oaoa  rahi  i 

te  haaparareraa  i  te  Evanelia.  Ei  reira  huru  paruparau  atu 
ra  to’u  tino.  E  mea  pinepine  au  i  te  t'aatahinuhia  e  maitai 
roa  a‘era  vau.  Ua  haapii  mai  te  mau  taote  ia’u  e  eiaha  vau 
e  faaipotpo.  No  hoi  noa  maira  râ  ta’u  tane  haamomoahia 
mai  Farani,  na  pêpê  oia  i  roto  i  tetama‘i;  ua  faau  atoamaira 
ïa  oia  i  roto  i  te  Ekalesia,  ua  matahiti  hri  oia  i  te  imiraa  1 
to’na  mana‘o  (e  Katolika  Roma  oia  i  mua  atu).  Faaoti  iho 
ra  oia  i  te  parau  e  ia  oti  â  maua  i  te  faaipoipohia  hou  a‘e  a 
ho‘i  atu  ai  oia.  Faaipoipohia  ihora  maua  mai  te  mana‘o  e 
ei  pihai  iho  te  Atua,  to  tatou  Metua  ia  maua  ia  tiaturi  atu 
maua  ia’ua  ra.  Tonohia  atura  to’u  hoa  i  Plytnouth,  tapapa 
atura  vau  ia’na  i  reira  i  muri  iti  mai.  Parahi  atura  vau  i  e 
nau  avae  i  te  utuafare  o  tau  tuaana.  E  mea  oaoa  roa  to 
maua  faaearaa,  e  te  tiai  ra  maua  i  te  tau  e  roaa  mai  ca  maua 
huaai.  Pohe.  itiora  vau  i  te  ma‘i,  e  na  ô  maira  te  taote  i 
Tave  ia’u  e  e  faaho‘i  ia’u  i  to’u  ra  fenua,  ia  huru  etaeta  a‘e 
au  no  te  tere,  no  te  mea  aita  i  itea  to’u  maitairaa  i  roto  i 
taua  area  taime  ra. 

I  to’u  taeraa  atu  i  te  utuafare,  hi‘ohia  ihora  vau  e  te  tao- 
te;  aita  roa  oia  i  mana'o  e  e  ora  vau.  E  tau  ava‘e  i  mua  a‘e 
i  te  fanauraa  mai  to’u  aiu,  pohe  iiiora  vau  i  te  hoê  ma‘i  rahi. 
Poroihia  atura  to’u  hoa  e  haere  tnai,  aita  vau  i  mana‘ohia  e 
e  ora.  E  faatahinu-uoa-hia  vau  e  te  mau  Oroinetua.  Titau- 
hia  atura  te  tahi  atu  taote  e  ria  ô  maira  oia  e  e  ore  roa  e  mai- 
ri  te  hitu  o  te  hebedoma  ua  pohe  au.  Maitai  faahou  maira 
râ  vau.  Maere  roa  a‘era  te  taote,  rahi  roa  atura  râ  to’na 
maere  i  te  fanauraa  mai  to’u  aiu  e  i  te  oraraa  hoi,  ua  faaite 
mai  na  na  taote  e  piti  i  mua  ra  e  eita  roa  to’u  aiu  e  ora.  I 
teie  nei,  ua  naea  te  ahuru  ma  piti  o  to’na  nau  ava‘e,  e  tamai- 
ti  nehenehe  roa  e  te  tupu  maitai.  Roohia'faahou-hia  ihora 
vau  i  te  hoê  ma‘i  rahi  i  muri  mai,  parau  faahou  maira  â  te 
taote  e  e  ore  roa  vau  e  ora.  Rahi  roa  atura  râ  to’u  ite  e  e 
ohipa  ta  te  Atua  i  faataa  na’u,  e  ia  maitai  â  ïa  vau  e  tia’i. 
Ahiri  hoi  oia  i  hinaaro  i  te  rave  atu  ia’u  ra,  ua  rave  atu  ïa 


TE  HEHEURAA  API 


a  32 


oia  ia’u  hou  a‘e  a  fanau  mai  o  aiu.  Ia  tae  i  te  pae  o  te  he- 
bedoma  i  muri  mai,  ua  tia  faahou  vau  e  ua  itoito  roa  e  ua 
hau  to’u  itoito  i  to  roto  i  na  matahiti  e  piti  i  mua  atura. 

Na  ô  maira  te  taote  e  e  semeio  mau  to’u  ora.  Ua  maere 
atoa  to’u  mau  hoa  e  to’u  mau  fetii.  Area  te  feia  mo‘a  e  te 
autahu‘araa,  ua  ite  ïa  ratou  e  e  tia  ia’u  ia  faaite  t»apu  e  e 
tia  noa  i  te  hoê  taata  ia  haapapa  i  te  parau  e  hoê  noa  iho  to 
te  Atua  huru  i  ananahi,  i  teie  mahana  e  i  te  mau  tau  atoa 
ra,  e  oti  noa  maoti  ïa  te  mau  semeio  i  teie  nei  mai  tei  te  tau 
i  faatahinu  ai  lesu  i  te  feia  o  tei  tiaturi  papu  e  e  tia  noa  la- 
’na  ia  faaora  ia  ratou. 

E  mauruuru  rahi  roa  to’u  i  te  farereiraa  i  te  mau  uMo- 
romona”,  e  i  te  imiraa  i  te  huru  o  ta  ratou  faaroo,  e  i  te  ite- 
raa  ia’u  te  Evanelia  i  reira,  mai  tei  haapii-mau-hia  e  Iesura! 
Te  evanelia  o  tei  vai  taa  ore  noa  ia’u  ra,  ua  riro  roa  ïa  ei 
mea  papu  e  te  maramarama.  Ua  haapii  mai  te  evanelia  ia’u 
e  aore  au  i  tae  mai  i  te  ao  nei  mai  te  hoê  mea  i  tupu  noa  mai, 
no  te  hoê  râ  tumu  paari  rahi  e  te  hanahana  i  tae  mai  ai  au. 
Oia  atoa  te  mau  taata  atoa,  tei  ia  tatou  râ  te  haapao  i  taua 
tuhaa  ohipa  ra,  i  horoa  mai  ai  te  Atua  i  te  tia  ia  tatou  ia  faa- 
tere  ia  tatou  iho,  ia  ohipa  e  ia  feruri  i  te  ora  no  tatou  iho,  e 
imi  hoi  tatou  paatoa  i  te  ravea  e  ora’i  tatou.  Te  Evanelia  a 
te  Mesia,  mai  tei  haapiihia  e  te  Eeia  Mo‘a  o  te  Mau  Mahana 
Hopea  Nei,  o  te  ravea  ïa  o  taua  ora  ra.  Hoê  noa  ihora  hoi 
Atua,  hoê  faaroo  e  hoê  bapetizo,  e  ia  ore  noa’tu  hoi  te  feia  e 
imi  papu  i  te  parau  mau  ia  tiaturi  i  teie  nei  mau  parau  ra,  a 
ite  ïa  ratou  a  imi  i  te  huru  o  te  haapaoraa  “Moromona”  mai 
te  mata‘u  ore  e  te  aau  faaino  ore. 

Iritihia  e 


Viliamu  Orotona. 

Te  Parau  Niuniu. 

Ua  riro  hoi  ei  pohe  ri‘ari‘a  ro^  no  te  Purutia  o  tei  ta- 
mata  i  te  titau  i  te  reni  paari  o  te  Mareti  i  te  paeau  i  Lune- 
ville,  mea  faau  tino  noahia  e  te  Mareti,  oia  hoi,  mea  tapupu- 
hi  e  ta  tiri  imu  noa  e  10  minute  te  rnaoro  o  te  aro  tino  mau, 
horo  atura  te  Purutia  ma  te  faarue  mai  i  na  tino  pohe  e  rave 
rahi  i  nia  i  te  fenua  i  arohia  ra  e  ore  roa  e  Mareti  i  moe. 


E  46  pahi  Purutia  na  te  reva  i  vavahihia  e  te  Farani, 
Baratane  e  Mareti  i  roto  i  te  mahana  hoê. 


Ua  faau  hoi  na  taata  ereere  Mareti  e  toopiti  i  na  Purutia 
e  piti  ahuru  aore  e  noa’tu  to  raua  tino  putaputa,  ua  vi  te 
Purutia;  rave  rahi  hoi  na  Purutia  i  pohe  e  i  pêpê. 


Ua  orure  na  nuu  Turetia  e  rave  rahi  i  Asia  raro. 


Rave  rahi  na  mauruuru  e  na  pupuhi  taviri  Purutia  i  ro- 
aa  i  te  Baratane  i  pihaiiho  i  Merville,  e  ua  nuu  to  te  Barata- 
ne  reni  i  mua. 

Ua  motumotu  ino  roa  te  nuu  Purutia. 


Ua  aueue  faahou  te  fenua  ra  i  Chili  i  Amarika  e  ua  pa- 
rare  roa  na  fare  rarahi,  e  tei  mana‘ohia  ua  rabi  te  taata  i 
ati  ra. 


I  te  16  o  teie  nei  iho  a  ava‘e  to  Tapone  e  to  Tinito  ta- 
hoêraahia,  e  e  amui  hoi  taua  na  Hau  ra  no  te  aroraa  i  te  Pu- 
rutia  i  nia  i  te  fenua  Tinito. 


E  }ir>bo‘a  api  teie  no  te  hamonia  rahi  e  te  pupu  himene  atoa  i  roto  i  te  fare  pure  minemine  i  Roto  Miti.  Ua  huru  au  teie  hamonia  i 
te  fare  orometug  i  Papeete  j  te  rahiraa  Ua  parauhjg  o  te  hamonia  numera  hoe  teie  i  te  ao  atoa  nei. 

(Tuatiraa) 

mana‘o  te  taata  i  te  Atna  e  e  faatitiaifaro  i  to’na  iho  hae- 
rea.  No  roto  mai  hoi  i  te  ati  e  te  peapea  e  roaa  mai  i  te 
taata  te  haehaa,  te  mâru,  te  faaoromai  e  te  aroha  taeae,  e 
na  te  Atua  e  horoa  mai  i  te  puai  e  tiavaru  ai  i  te  ino<  no 
roto  mai  i  te  aau. 

E  ere  ïa  te  peapea  i  te  mea  maitai  ore  roa.  E  peapea 
e  teihea  ta  oe  tara?  Ua  riro  ïa  ei  hotu  faufaa. 


TE  TUSIA  PUPUHI. 

I  te  tau  tahito  ua  pupu  te  taata  i  te  puaa  e  te  manu  mai 
te  pinia  mamoe  e  te  uuairao  ei  tusia  taauahi  a  faafau  ai 
ratou  i  to  ratou  mau  faufaa  i  te  Atua,  e  ei  faaiteraa  ia’na 
ra  ua  tia  ia  ratou  te  haapao  i  ta’na  parau  e  auraro  hoi  i 
ta?na  ra  mau  ture.  Ua  hope  te  reira  peu  i  te  tau  o  te 
Mesia  ra  a  pupu  ai  Oia  ia’na  ilio  ei  tusia  taraehara  no  to 
te  ao  atoa  nei. 

I  teie  nei  tau  hopea  nei  te  pupu  nei  te  taata  e  rave 
rahi  te  milioni  i  te  tusia  tapupuhi  ia  ore  te  tiamâ  ia  mure  i 
te  ao  nei  e  ia  faaore-roa-liia  te  faatïtiraa  i  te  taata  e  te 
ofati-noa-raa  i  te  parau  i  faaau-maite-hia  ra;  oia  hoi,  te 
haere  mai  te  taata  e  rave  rahi  te  milioni  i  te  fenua  Farane 
e  pupu  i  to  ratou  iho  tino  ei  tusia  i  mua  i  te  vaha  o  te  mau 
pupuhi  rarahi  huru  rau,  e  te  pape  auahi,  e  te  mata‘i  taero, 
e  vetahi  atu  â  mau  mauhaa  tama‘i  i  imihia  i  teie  nei  mau 
mahana  peapea  rahi. 

0  tera  ïa  te  tumu  i  na  reira  ’i  ratou  ra,  oia  hoi,  ia  haa- 
mau-maite-hia  te  tiamâ  i  roto  i  te  ao  atoa  nei,  ia  ore  te  mau 
basileia  iti  e  te  parauparau  ia  haapeapeahia  e  te  mau  ba- 
sileia  rarahi,  e  ia  ore  hoi  ia  manuïa  te  mau  ravea  ino  a  te 
basileia  o  te  Purutia  o  tei  ofati  noa  i  ta’na  parau  tâpu 
mo‘a  ra,  e  o  tei  ho‘i  tia  i  muri  i  te  mau  peau  tahito  faa- 
ri‘ari‘a  a  te  barebaro. 

E  ore  ratou  e  ere  i  te  utua  e  au  ai. 

A  HPO  I  TE  RO. 

E  tia  fa  taton  fa  faau  i  te  taata  mana4o  itoito  i  nia  i  te 
pape  e  tahe  no  nia  mai  i  te  mou*a  teitei.  Aita  te  pape  tahe 
e  faaea,  aita  e  taoto,  e  tahe  haere  noa  râ  ma  te  itoito  rahi. 
No  toJna  pihaaraa  mai  no  roto  mai  i  te  ofai  e  to’na  tahe- 
hautiutiraa  no  nia  mai  i  te  mou‘a  ua  riro  ei  mea  maaro,  ei 
mea  toetoe,  e  ei  pape  ora  e  anaanaea  te  taata  i  rohirohi  i  te 
veavea  ia  inu.  Oia'toa  te  taata  mana‘o  itoito  o  tei  feruri  i 
tera  mea  i  tera  mea  ma  te  faaea  ore,  ua  ï  tohia  aau  i  te  mau 
mana‘o  apï  maitatai  e  mauruuru  ai  te  feia’toa  e  paraparau 
ia’na  ra. 

Te  puroro  noa  mai  nei  te  parau  maitatai  no  roto  mai  i 
ta’na  vaha  mai  te  pape  tahe  e  pihaa  mai  no  roto  mai  i  te 
ofai.  Tei  roto  i  tayna  parau  te  ora  e  faaitoitôhiah  te  taata. 

E  tia  Hoa  ia  tatou  ia  faaau  i  te  taata  mana‘o  oruirui  i 
nia  i  te  pape  vari  e  maoro  i  te  vairaa  i  te  vahi  hoê  e  tae 
noaTu  ua  tupu  te  hau‘a  ino;  e  ohipa  ê  te  taata  i  te  reira  no 
te  mea  e  pohe  to  roto  ra. 

Aita  te  taata  e  mauruuru  ia  paraparau  i  te  taata  ma- 
na‘o  oruirui,  no  te  mea  aita  e  faaitoitoraa  i  roto  i  ta?na  pa- 
rau,  aita  hoi  e  faararaa,  aita  e  faaarearearaa,  aita.  e  tahi 
mea  e  e  tahi  mea,  e  faataotoraa  ana‘e  râ,  e  oreraa,  e  faa- 
haumaniraa,  tiraraTu  ai.  E  ore  te  taata  mana‘o  itoito  e 
imi  i  te  reira  huru  taata  ei  hoa,  e  vaaihohia  râ  ia  pohe  i  roto 
1  to?na  iho  taoto.  Teihea  tatou  i  te  tiaraaf 

tla  au  anei  to  tatou  huru  i  te  pape  tahe,  e  aore  râ  i  te 
pape  vari  i  maororaa  i  te  vairaa  i  te  vahi  hoê  neif  Mas. 
6:6-11 

Farani  Tuterera. 


TÔAE  A  MAEfiE,  Faaau  Parau,  ftue  Dumont  d’Orville,  Ôrovini,  Papeete,  Tahiti. 
ERNEST  C.  ROSSITER,  Imprimeur,  Rue  Brea  et  de  Ia  rue  Damont  d’Urville,  Papeete,  Tahiti. 


TE  heheuraa  ApT 

I  neia  i  te  piha  neneiraa  Univereti  i  Roto  Miti  i  Utah  no  te  Ekalesia  a  Iesu  Mesia  i  te 
Feia  Mo'a  i  te  Mau  Mahana  Hopea  Nei  i  Papeete,  Tahiti,  i  te  mau 
fenua  Sotaiete,  i  te  mau  avae  atoa. 

k— -  - - — — - - 4 

|!  Nu.  4  Epelera,  1918  Mat.  12  | 

Inaha  hoi,  te  fatupu  ra  te  Fatu  i  te  taata  no  roto  i  to 
ratou  ïho  nunaa  e  to  ratou  iho  re‘  o  i  te  mau  fenua  atoa,  ia 
haapii  i  tayna  parau;  oia  ïa,  o  te  mau  mea  atoa  ta’na  e 
mana‘ o  i  roto  i  to’na  paari,  o  te  au  ia  ratou;  e  no  reira  i 
ite  ai  tatou  e,  te  feruri  ra  te  Fatu  ma  te  paari  i  te  au  i  ta 
te  parau-tia  e  te  parau  mau. — Alama  29 :8. 


TO  TATOU  MAU  FAEHAU. 

Roto  Miti  i  te  6  no  Epelera,  1918. 

Na  te  Feia  Mo‘a  e  te  mau  taata  atoa  hoi  i  te  mau  Fenua 
Moana.  Ia  ora  na  outou  atoa  i  te  aroha  rahi  o  to  tatou 
Fatu,  Amene. 

I  te  30  no  Mati  e  i  te  1  no  Eperela  i  farerei  ai  matou  i 
te  hoê  oaoa  rahi  roa  oia  hoi  ua  farerei  ai  matou  i  te  tahi  o 
to  tatou  mau  tamarii  Tahiti  o  tei  faaho‘i  hia  mai  Farani 
mai.  E  oia  mau  atura  e  farereiraa  oaoa  mau  te  reira ;  mai 
tera  hoi  te  huru  o  to  matou  farereiraa;  I  te  30  no  Mati  i 
tae  mai  ai  ia  Farani  Fulumare  te  hoê  parau  taniuniu  e  faai- 
te  mai  e  e  te  tere  mai  nei  na  nia  i  te  pereoo  auahi  te  tahi 
pupu  faehau  Farani  e  mau  taata  hoi  ratou  no  Tahiti  mai 
e  e  mauruuru  hoi  ratou  e  farerei  mai  ia’na  e  e  paraparau 
hoi.  Na  Tihare  a  Perry  taua  parau  taniuniu  i  haapono 
mai. 

Maurmiru  roa  o  Farani  ia  farerei  oia  i  taua  parau 
taniuniu  e  ua  paraparau  taniuniu  tia  ’tu  oia  i  te  mau  Oro- 
metua  tahito  o  tei  ite  i  te  re4o  Tahiti  e  o  tei  faahoih  a  mai 
ma  te  faaite  atu  ia  ratou  e  haaputuputu  mai  nei  ratou  e  fa- 
rerei  mai  i  te  mau  taata  no  Taliiti  mai.  Ua  tae  atu  taua  parau 
ra  ia  Tilioni,  Tanona,  e  ia  Toma  Vutupere,  e  ia  Hebera,  e 
ia  Taratone  e  ia  Taranata,  e  ia  Etera  e  ia  Tila  e  ia  Heneri 
e  ia  Farani  hoi.  E  ua  tae  ana‘e  mai  taua  mau  Orometua  i 
te  farereiraa  i  taua  mau  hoa  no  matou.  Apoo  atura  te  mau 
orometua  ma  te  imi  i  te  ravea  i  te  haapao  to  matou  mau  hoa 
manihini;  ua  maitihia  atura  o  Farani  Fulumare  e  o  Tara- 
tone  i  te  haere  atu  i  te  tahi  oire  e  50  maile  i  te  atea  e  fare- 
rei  ai  i  to  matou  mau  hoa  e  e  faaratai  mai  ia  ratou  i  te  oire 
Roto  Miti.  Te  toea  o  te  mau  Orometua  ua  parahi  ïa  i  te 
oire  ma  te  iimi  i  te  mau  ravea  e  faataamaa  e  e  faataoto  ai 
to  tatou  mau  hoa  e  i  te  imi  hoi  i  te  ravea  e  faaite  atu  i  te 
huru  o  te  Oire  ia  tae  ananahi. 

Haere  atura  Farani  e  o  Taratone  i  te  Oire  Provo  ei 
reira  farerei  ai  raua  i  to  tatou  mau  hoa,  e  farereiraa  mau 
te  reira,  e  haamana‘o  o  Farani  ma  i  taua  farereiraa  ra  e 
tae  noa’tu  i  to  raua  poheraa;  no  te  rahi  o  to  Farani  para- 
parauraa  ua  piri  to  hia  arapoa. 

Ua  po  roa  ia  tae  mai  te  pereoo  auahi  i  te  oire  Roto 
Miti,  aita  râ  te'taata  i  varea  i  te  taoto,  ia  tapae  mai  te 
pereoo  ei  reira  hoi  te  mau  orometua  e  to  ratou  mau  vahine 
e  te  mau  hoa  e  raverahi  e  te  mau  metua  o  te  tahi  o  te  mau 
orometua  te  parahi  i  Tahiti  i  teie  nei;  ua  hinaaro  ana‘e 
ratou  e  farerei  e  e  faatura  hoi  i  to  tatou  mau  hoa  no  te  ta- 
ma‘i  mai.  I  reira  atoa  te  tahi  no  te  Sotaiete  Red  Cross 
(Tatauro  Uteute)  ua  ani  mai  nei  ratou  e  tauturu  atoa  mai 
i  te  haapao  i  te  mau  faehau,  e  ua  faatia  mai  te  mau  Oro- 
metua. 

Ua  faataotohia  to  tatou  mau  hoa  i  roto  i  te  tahi  fare 
tapaeraa  ra  e  i  te  poipoi  ua  faataamaahia. 

Ua  tarahu  te  mau  orometua  i  te  tahi  na  pereoo  uira 

rarahi  roa  e  ia  poipoi  ua  tii  mai  nei  ratou  i  te  mau  mana- 
hini  e  ua  haere  mataitai  haere  i  te  mau  vahi  roo  maitai  o 
te  oire.  Ua  haere  na  te  mau  purumu  nehenehe  e  na  te  Pare 
Hau  e  ua  haere  roa’tu  i  te  pa  (fortification)  ei  reira  hoi  e 
13000  faehau  Amarika,  ei  reira  atoa  hoi  i  te  fare  auri  e  te 
tapearaa  enemi,  e  1500  e  te  tiahapa  taata  Purutia  i  roto  i 
taua  tapearaa  ra.  Ia  oti  te  mataitairaa  ei  reira  ua  haere 
ana‘e  matou  i  te  Fare  Minemine  i  pihai  iho  i  te  hiero  e  ua 
haapaohia  te  tahi  pureraa  no  te  mau  faehau  Farane,  e  ua 
faataihia  te  hamonia  rahi,  ua  haapaohia  te  tahi  a‘oraa 
evanelia  i  roto  i  te  re‘o  Baretane  e  i  muri  mai  na  Farani 
Fulumare  i  a‘o  mai  i  roto  i  te  re‘o  Tahiti  i  te  hoê  parau 
maitai  rahi  e  te  taamahanahanaraa  aau.  Ua  rahi  hoi  te 
roimata  tei  tahe  mai  i  taua  pureraa  ra. 

Ia  oti  te  pureraa  ua  putuputu  mai  to  tatou  mau  hoa  i 
pihai  iho  i  te  hamonia  rahi  e  na  te  taata  faatai  hamonia  i 
faafaite  mai  ia  ratou  i  te  huru  o  taua  mea  ra.  Te  tahi  mau 
re‘o  o  taua  hamonia  e  au  ïa  i  te  patiri,  e  te  tahi  mai  te  hoê 
manu  iti  nainai. 

Ua  haere  matou  i  rapae  au  i  te  Fare  Minemine  e  ua 
mataitai  i  te  mahora  o  te  Hiero  e  ua  hamanihia  hoi  to  ma- 
tou  hoho‘  a.  E  riro  ïa  e  neneihia  taua  hoho‘  a  i  roto  ia  He- 
heuraa  Apï. 

Ia  fatata  i  te  hora  no  te  revaraa  o  te  pereoo  auahi  ua 
haere  ana‘e  matou  i  te  hoê  mahora  matie  e  te  marumaru 
maitai  ei  reira  ua  taamaa  ai  e  ua  himene  matou  i  te  mau 
himene  Tahiti.  Ia  tae  mau  te  hora  revaraa  ua  himene 
matou  te  himene;  “Ei  tatou  i  teie  nei  i  to  tatou  nei  taa  ê 
raa'”  ei  reira  ua  reva  ’tu  to  tatou  mau  hoa.  Ia  vai  te  aroha 
o  te  Fatu  i  nia  ia  ratou  e  ia  paruru  mai  Oia  ia  ratou  i  to 
ratou  tere  o  te  pure  ia  o  to  ratou  mau  hoa  tahito.  Papai- 
hia  e  Hebera  Tefera. 


(E  tuatihia  i  te  api  46) 

UA  TAE  TE  MAU  FAEHAU  TAMARII  TAHITI  I 
TE  OIRE  I  ROTO  MITl  I  UTAHA. 

Parau  Faaite  teie  i  te  huru  o  to  matou,  to  te  mau  faehau 
tamarii  Tahiti,  farii-raa-  hia  mai  i  te  oire  rahi  e  te  neheuehe  i 
te  fenua  ra  i  Amarika,  o  Roto  Miti  ïa,  te  pu  rahi  no  te  Eka- 
lesia  Morotuona. 

Ua  faaroo  pinepine  matou  i  te  i‘oa  o  te  oire  ra,  o  Roto 
Miti,  e  te  nehenehe  to  reira  a  parahi  ai  matou  i  to  matou  fe- 
nua  a‘ia  i  Tahiti,  aita  râ  i  mana‘ohia  e  parau  mau  te  reira  pa- 
rau,  e  ua  faaroo  atoa  matou  e,  e  feia  roo  ino  to  te  Moromona 
ra,  e  ua  fariihia  e  matou  nei  i  taua  parau  no  to  ratou  roo  ino 
aparahi  ai  matou  i  Tahiti.  I  teie  nei  râ  e  ore  roa  e  nehenehe 
ia  matou  i  te  mau  faehau  tamarii  Tahiti,  ia  faaau  i  to  matou 
mauruuru  ma  te  popou  rahi  i  to  matou  mau  aau,  no  te  ha- 
mani  maitai  mai  ia  matou  i  to  matou  taeraa  i  roto  i  te  oire  i 
Roto  Miti  i  Utaha  ra.  E  taua  roo  ino  ta  matou  i  faaroo  tei 
parauhia  i  nia  i  te  Moromona,  e  ere  ïa  te  parau  mau.  Ua 
ite  râ  matou  e,  e  feia  roo  maitai  rahi  e  te  aroha  mau.  Te 
mau  parau  ino  tei  parauhia  i  nia  i  te  Moromona  aore  roa 
matou  i  ite  i  te  reira  i  Roto  Miti,  ua  ite  râ  matou  i  te  mau 
mea  maitatai  ana‘e. 

E  maha  ahuru  e  ma  piti  faehau  tamarii  Tahiti  matou 
o  tei  tae  i  Roto  Miti.  A  parahi  noa  ai  matou  i  roto  i  te  pe- 
reoo  auahi,  ite  ihora  matou  na  orometua  toopiti  i  te  haere- 
raa  mai  e  farerei  ia  matou,  o  Farani  Fumela  raua  Caratone 
ïa.  I  te  reira  taime  ihora,  pii  maira  raua  ia  matou  e;  Ia- 
ora  na  outou  e  te  mau  aito  rahi  no  Tahiti  e.  I  reira,  putapu 
ihora  to  matou  mau  mafatu  i  te  oaoa  ma  te  popou  rahi  i  te 
faarooraa  i  te  hoê  re‘o  no  to  matou  fenua  hui  tupunara.  Pa- 
rau  faahou  maira  raua,  e  homa  e  te  tumu  maua  i  tae  mai 
ai  i  rotopu  ia  outou  na  e,  e  haere  mai  ia  tii  ia  outou  ia  haere 

tatou  atoa  i  roto  i  to  matou  oire  tei  parauhia  Roto  Miti. 
Tupu  ihora  to  matou  mauruuru  i  taua  tapao  aroha  ia  matou. 
E  inaha  tae  atura  matou  i  taua  oire  rahi  ra,  pou  atura 
matou  i  raro,  faaarataihia  atura  matou  i  nia  i  te  pereoo  uira 
i  te  hoê  fare  tapaeraa  o  tei  parauhia  ra  Hotela  Perry.  E  i 
te  hora  iva  ïa  i  te  pô  i  tauata.ime  ra,  haere  atura  te  mau  fae- 
hau  e  hopu  i  te  pape  mahanahana  au  maitai.  E  i  muri  iho 
ra  tupu  i  te  varei  tatao,  haere  atura  matou  e  ta/)to  ai  i  roto  i 
te  mau  roi  maru  maitai  e  te  tiehenehe  hoi.  E  no  te  rahi  hoi 
i  te  maitai  i  te  mau  roi  aore  te  hoê  pae  o  matou  i  ara  i  te  hora 
onoi  te  poipoi,  ua  taoto  noa  ra  e  tae  noa’tura  i  te  hora  vau. 
No  te  maoro  o  to  ratou  taotoraa  i  taua  poipoi  ra  haere  atura 
matoue  faaara  ia  ratou  ra  i  te  meae,  te  mana’o  ra  matou  e 
ua  pohe  ratou,  pahono  maira  tetahi  paee,  aita' matou  i  pohe, 
ua  mana’o  râ  matou  e  tei  roto  matou  i  te  ata,  i  te  mea  e  a  piti 
a4enei  matahiti  ehitu  avae  i  te  moe  raa  te  roi  mai  te  reira  te 
maitai,  e  aita  paha  e  itea-faahou-hia  i  te  reira  huru. 

Faanehenehe  ihora  te  mau  faehau  no  te  haere  e  tamaa  i 
te  hora  iva  i  te  poipoi,  i  reira  tae  maira  te  mau  orometua, 
ui  maira  ratou  e  ua  nehenhe  anei  outou,  parau  atura  matou, 
E,  ua  nehenehe  roa  matou,  parau  maira'ratou  ia  matou,  a 
pee  mai  ia  matou,  arataihia  atura  matou  i  roto  i  te  hoê  fare 
taraaaraa  rahi,  Ua  tamaa  maitai  matou  e  paea  atura.  I  te 
hora  ahuru  tae  maira  te  mau  pereoo  uira  e  tii  tnai  ia  matou, 
afaihia’tura  matou  e  haamataitai  i  roto  i  te  oire  taatoa  o 
taua  fenua  ra.  E  oire  nehenehe  mau  i  Roto  Miti.  Ua  ite 
mata  matou  i  taua  hiero  rahi  e  te  nehenehe,  aita  râ  matou  i 
tae  i  roto.  E  mea  aano  roa  te  mau  purutnu  pereoo  e  te  mau 
fare  i  reira  e  mea  nehenehe  ana‘e.  E  tae  i  te  hora  hoê  ahu~ 
ru  e  ma  piti,  haere  atura  matou  atoa  i  roto  i  te  fare  pureraa 
menetnene  no  te  Moromona  i  Roto  Miti  mataitai  ai  i  te  hoê 
haratnonia  rahi  to  roto  ra.  Ua  maere  rahi  matou  atoa  i  te 
navenaveraa  i  te  faataeraa  i  taua  haramonia  rahi  ra.  Te  vai 

mau  nei  te  hoê  ravea  i  roto  i  taua  haramonia  ra  ia  faataehia 
e  au  tia  mau  ïa  i  te  re‘o  taata.  Te  tia  ra  matou  i  te  tahi 
hopea  o  taua  fare  menemene  ra,  e  te  haamairihia  ra  i  raro 
te  hoê  pine  i  te  tahi  hopea,  e  inaha,  ua  faaroohia  e  matou  i 
te  pinairaa  o  taua  pine  ra.  Ua  maere  matou  i  te  reira  i  te 
mea  e,  e  ere  ïa  te  pinairaa  rahi  te  mairiraa  te  pine  i  raro, 
e  rnea  roa  roa  atoa  taua  fare  menemene  ra.  E  mai  i  rei- 
ra  haere  atura  matou  i  roto  i  te  hoê  aua  rahi,  mai  te  mea  ra 
e,  e  ururaau  ïa,  o  tei  parauhia  e,  “Park,’’  i  reira  tamaa  faa- 
hou  matou  e  paea  roa  atura,  i  muri  a‘era  himene  noa’tura 
matou  i  te  mau  himene  no  te  a‘ia.  Haere  atura  te  tahi  tau 
orometua  e  tii  i  te  anani  e  te  apara,  afai  maira,  ei  reira  pa- 
rau  maira  ratou  ia  matou  e,  teie  maa,  na  outou  ïa  ei  tamaa- 
raa  i  nia  i  te  pereoo  auahi. 

E  tae  i  te  hora  piti  arataihia’tura  matoui  niaitepereoo 
auahi,  i  te  reira  taime  ihora  parau  maira  ratou  ia  matou  e, 
aue  i  te  mauruuru  rahi  e,  i  te  farereiraa  ia  outou ;  pahono  atura 
matou  ia  ratou  ra  e,  o  tatouatoa  o  tei  mauruuru,  aita  râ  ma- 
tou  i  ite  e  nahea  ta  matou  mau  haamauruururaa’tu  ia  outou 
na  no  ta  ontou  mau  hamani  maitai  faito  ore  ia  matou,  noreira 
te  mauiui  nei  te  aau  i  te  taa-ê-raa  ia  outou  na.  Atiranoa’tu 
ra  tei  te  Atna  ïa  te  tia. 

A  tere  atu  ai  matou  na  nia  te  pereoo  auahi  mai  Roto 
Miti  atu  i  San  Francisco,  feruri  ihora  matou  i  te  mau  mea 
nehenehe  e  te  maitai  rahi  i  iteahia  e  matou  i  roto  i  taua  oire 
pu  rahi  no  te  feia  hatnani  maitai  ia  matou  oia  hoi  to  Roto 
Miti. 

Mai  i  reira  e  tae  noa  i  teie  nei  â  mahana  aita  i  ore  i  te 
haamana‘oraa  i  to  matou  taeraa  i  te  oire  i  Roto  Miti  i  te  fe- 
nua  rai  Utaha. 

E  triea  tia  ia  matau  ia  paran  atu  e,  Aue  Roto  Miti  rahi,  e 
te  roo  rnaitai  no  te  Moromotia  ta  matou  i  farerei  e. 

Papaihia  teie  nei  parau  e  te  mau  fae- 

hau  tamarii  Tahiti. 

Te  Parau  Niuniu. 

Ua  pobe  roa  te  tavana  Purutia  no  Ukrania  (Rutia)  i 
te  hoê  topita. 

Ua  peapea  roa  to  Purutia  no  te  taparahiraa  te  Rutia 
i  te  tavana  Purutia  no  Ukrania.  E  eita  ore  o  Purutia  te  ene- 
mi  faahou  e  o  Rutia  no  te  au  ore  o  te  Ukrania  e  no  te  vavahi 
i  te  mau  e‘a  turu  e  te  pereoo  auahi  e  no  te  ati  o  te  Purutia  i 
te  Rutia  faaapu  i  Kieu. 


Te  faaite  maira  te  Baratane  e  ua  au  noa  te  paari  e  te 
etaeta  o  te  Amarika  i  roto  i  te  aroraa,  i  te  hoê  niu  ofai  o  tei 
riro  ei  ati  ri‘ari‘a  roa  no  Purutia. 

I  muri  a‘e  i  te  hoê  pupuhiraa  fenua  e  rave  rahi  naho- 
ra  e  ua  fnau  tino  te  Baratane  e  te  Farani  i  te  enemi  i  te.pae 
Anahoa  i  Amiens  e  ua  manuïa  te  vahi  tei  opuahia,  e  3  maire 
te  hohonuraa  o  te  vahi  i  terehia  i  roto  roa  mai  i  te  reni  o  te 
Purutia,  100  pâ  auri  tahuiraa  to  te  Hau  Amui  i  roto  i  taua 
faauraa  ra,  eua  roaa  ia  ratou  e  7000  mauauri,  e  100  pupuhi 
fenua  Purutia,  ma  te  haru  hoi  i  na  mataeinaa  e  rave  rahi. 

Ua  parau  mai  tenerara  Amarika  ra,  o  March,  e  ineine 
na  faehau  Amarika  e  500,000  e  opua’i  o  Foch  i  te  hoê  aroraa 
rahi  faaito  ore  no  te  faaoti-oioi-raa  i  te  tama‘i. 


I  roto  i  te  aroraa  i  Picardie  ana‘e,  e  37,000  Purutia, 
oia  atoa  na  Raatira  faehau  e  1000,  e  na  pupuhi  fenua  e  500  i 
roaa  mai  i  te  Hau  Amui  i  roto  i  na  mahana  e  toru. 

Noteite  te  Tenerara  Purutia  ra  o  Van  Hunter  i  to  ra- 
tou  ati  fatata,  ua  horo  oia  e  to’na  nuu  ma  te  faarue  mai  i  te 
mau  pupuhi  fenua  rarahi,  e  haapueraa  rahi  ofai  pupuhi  e  te 
tahi  atu  mau  ohipa  tama‘i* 

(Tuatiraa) 

Tera  mai  te  mau  io‘a  o  te  matou  mau  hoa  faehau: 


Fr.  Sargent  Moritaroy 
Langomazino  Maurice 
Papuraa  Tevahitaa 
Teraimana  Oropeti 
Mehirai  Peni 
Tainuano  Maono 
Ravaki  David 
Emile  Tinan 
Arunui  a  Tumahai 
Aporo  Bonnet  Aguste 
Louis  Juventin 
Tetuaiteahu  a  Tau 
Tane  Puairau 
Drollet  Amatole 
Brander  Terii 
LeCaill  Jean 
Alfred  Teriierooiterai 
Emile  Trollemberger 
Joseph  Jamet 
Tori  Blanchard 
Tapi  Tehoa 


Peltzer  Edmond 
Burn  s  Mounuhu 
Georges  Tama  a  Tama 
Durietz  Francois 
Mercier  Hoitoofa 
Terina  a  Tutea 
Johan  Kiharau  Wilber 
Arnand  Louis 
Perry  Georges 
Hunta  Terai 
Tehuitua  Louis 
Terii  Taniroi 
Veri  Albert 
Teona  Tahito 
Matanao  Taupua 
Temauri  Teihoarii 
Tuana 

Charles  Perry 
Tramitai  Fiu 
Rota  Fareura 
Dit  Duirot 


Tei  roto  i  te  oire  rahi  ra  i  New  York  te  hoê  vahine  o  te 
taoto  noa  i  e  toru  ahuru  e  ma  piti  o  te  matahiti  ei  reira  ua 
ara  mai.  Ua  itea  pinepine  te  tahi  mau  taata  o  te  taoto  noa 
te  tahi  na  matahiti  rii  ei  reira  ua  ara  mai.  Aita  râ  i  itea  te 
taata  o  te  taoto  noa  e  32  o  te  matahiti  ei  reira  ua  ara  mai. 
E  riro  paha  ua  ara  rii  mai  e  amu  i  te  maa  ei  reira  ua  taoto 
faahou  â.  E  vahine  Suede  oia. 

RAVEA  API  NO  TE  FAAAPURAA  TO. 

E  ohipa  tunxu  ïa  te  taviriraa  tô  i  te  fenua  Havaii,  E  ti- 
liota  uouo  maitai  roa  tei  hamanihia,  e  rave  rahi  te  tausani- 
raa  i  te  tane  i  te  matahiti  hoê.  Ua  faautahia  i  Amerika  i 
nia  i  te  mau  pahi  rarahi  e  hoohia  i  reira.  Ua  riro  ïa  ei  oliipa 
faufaa  rahi  i  to  Havaii.  E  no  reira  te  haapao-maitai-hia 
ra  te  mau  faaapuraa  tô  e  ua  imihia  te  mau  raveaToa  e  au- 
perupe  ai  te  mau  faaapu  e  e  rahi  roah  te  auhune.  Ua  ahoa- 
ho  te  aau  o  te  mau  Fatu  faapu  i  te  mea  te  tupu  oioi  ra  te 
aihere  huru  rau  i  roto  i  te  mau  faaapu  e  faaapïapï  roa’i  i 
te  ohi  tô.  E  moni  rahi  hoi  tei  pau  i  te  utarutaru-pinepine- 
raa  i  te  reno  ia  ore  te  aihere  ia  tupu.  E  rave  rahi  te  mau 
ravea  i  imihia  ei  faaore  i  te  tupuraa  te  aihere. 

E  taime  maoro  râ  aita  i  manaa  i  te  mau  aravihi  i  tiaoro- 
hia  e  imi  i  te  ravea  faaore.  I  teie  nei  râ,  ua  pu  te  aeae,  ua 
manuïa  te  imiraa  e  ua  itea  te  tahi  ravea  e  ore  ai  te  aihere  e 
tupu  e  e  hau  atoa’tu  ai  te  tô  i  te  ruperupe. 

Tera  ïa  te  peu  faaapuraa  api.  Hou  te  ohi  tô  e  oteo  mai 
e  hohorahia  te  pepa,  (parau)  hoê  iati  te  aano  i  paraihia  i 
te  tahi  huru  pene  ereere,  (asphalt)  i  niane  i  te  repo  i  te  vahi 
e  otea  mai  ai  te  ohi  tô  ra,  a  haamauhia’i  i  raro  ma  te  tahi 
maa  repo  m^rô  i  tuuhia  na  te  hiti  o  te  pepa  ia  ore  ia  ahehe 
e  ia  hauti  i  te  mata‘i,  No  te  etaeta  e  te  ooi  hoi  o  te  omou  ohi 
tô  ra  ia  otea  maira  e  patiahia  te  pepa  e  e  tupu  ruperupe  te 
tô  i  nia  n  e,  e  no  te  paruparuraa  e  te  mâruraa  hoi  o  te  ohi  ai- 
here  e  tapeahia  ïa  i  raro  a‘  e  i  te  pepa  e  oriorio  e  e  pohe  roa 
i  te  mata‘i  ore  e  te  tamaruraa.  Ia  tae  i  te  auhune  ua  mau- 
ruuru  roa  te  mau  fatu  fenua  i  te  mea  i  hau  ê  atu  te  auhune 
10  tane  tô  i  te  akera  hoê  i  tei  mutaa  ihora.  Te  moni  hoi  i 
pau  i  te  hooraa  e  te  hohoraraa  i  te  pepa  e  afa  noa  iho  ïa  no 
te  moni  i  pau  i  mutaa  ihora  i  te  utarutaruraa  i  te  repo  ia  ore 
te  aihere  ia  tupu,  e  toe  mai  te  tahi  afa  no  te  afata  vairaa. 

E  huru  maoro  te  imiraa  ua  itea  hoi  te  ravea  e  hamani 
i  te  pepa  au  maitai  ei  faaoreraa  aihere  na  roto  mai  i  te  ota 
tumu  to  mârô  ia  oti  te  tavirivaahia  ra. 

Ua  tano  maitai  te  parau  ra  e,  “E  imi,  e  itea  ïa. ” 

E  FAAARARAA. 

Eaha  te  tahi  parau  e  au  ia  parau-hua-hia  i  te  feia  e 
parahi  i  te  mau  fenua  moana? 

Tena  na  ïa.  A  tanu  i  te  haari,  a  tanu  i  te  pipi,  a  tanu 
i  te  umara  e  te  taro,  te  meia,  te  uru,  te  fei  e  te  mau  huru 
maa  maohi  maitatai  roa  ra,  e  ia  rahi  roaTu  â  hoi  te  tanu- 
raa.  A  faarahi  hoi  i  te  nana  puaamaohi  e  te  moa.  No  te 
ahara!  No  te  mea  ua  iritihia  te  rahi  o  te  mau  tane  no  roto 
mai  i  te  mau  faaapuraa  i  Farane,  i  Beritane,  e  Italia  ma, 
e  i  teie  nei  i  Amerika  hoi,  a  tuuhia  ’tu  ai  i  roto  i  te  mau  nuu 
tama‘i  ei  faaore  i  to  te  Purutia  liinaaro  e  faatitï  i  to  te  ao 
atoa  nei.  E  no  reira  aita  i  navai  te  maa  i  te  reira  mau 
fenua.  Te  hapono  atu  nei  to  Amerika  i  te  faraoa  e  te  raiti 
e  te  pipi,  e  te  puaatoro,  etc,  i  te  reira  mau  fenua,  a  paruru 
ai  ratou  ia  tatou  atoa  nei  i  te  tïtiraa ;  aita  paha  o  Amerika 
e  navai  ei  opere  atoa  na  te  mau  fenua  moana. 

E  no  reira  a  tanu  noa  i  te  mau  huru  maa  maoahi  ia 
navai  ta  tatou  maa  ia  amu,  ia  ore  tatou  ia  roohia  mai  i  te 
poia,  e  ia  vaaiihohia  te  faraoa,  e  te  raiti,  e  te  pipi,  e  te 
puaatoro,  etc.  ei.  faaamuraa  i  te  mau  nuu  faehau  o  tei  manii 
noa  to  ratou  toto  e  tiai  ia  tatou  ia  parahi  i  to  tatou  mau 
fenua  ma  te  hau  e  te  peapea  ore. 

Te  oomo  nei  ratou  i  to  ratou  tino  i  roto  i  te  peho  o 
te  mâru  pohe  no  tatou  nei,  eiaha  tatou  ia  faaere  ia  ratou  i 
te  maa  e  au  ai,  a  faaamu  râ  tatou  ia  ratou  i  te  mau  huru  maa 
e  hau  i  te  maitai,  a  amu  ai  tatou  i  te  toe  mai  e  te  ore  e  au 
ia  faauta’tu  i  roto  i  te  mau  pahi. 

0  te  farii  i  teie  nei  parau  faaararaa  e  e  haapao  atoaTu 
e  au  ïa  i  te  taata  e  aroha  i  te  hoa  o  tei  faaora  ia’na  i  te 
enemi  taehae  ra.  0  te  ore  e  farii,  e  taata  aroha  ore  roa  ïa. 


TOAE  A  MAERE,  Faaau  Parau,  Rue  Dumont  d’Urville,  Orovini,  Papeete,  Tahiti. 
ERNEST  C.  ROSSITER,  Imprimeur,  Rue  Brea  et  de  la  rue  Damont  dTrvilIe,  Papeete,  Tahiti. 


E  tae  mai  oia  i  te  ao  nei  ia  faaora  i  to’na  ra  mau  taata, 
e  rave  oia  i  nia  iho  ia’na  i  te  mau  hara  o  te  faaroo  i  to’na  ra 
i‘  oa;  o  te  feia  ïa  e  roaa  ia  ratou  i  te  ora  mure  ore,  e  ore  e 
iaea  te  ora  ia  vetahi  ê  mau  taata. — Alama  11 :40. 


TE  PEROPHETA  MAU. 

“Te  peropheta  ia  tohu  i  te  parau  hau  ra,  ia  tupu  ra 
te  parau  a  taua  peropheta  ra,  e  itea-mau-hia  ’i  taua  pero- 
pheta  ra  e  na  lehova  mau  oia  i  tono  mai.  ’ 9  Ier.  28 :9. 

Ua  tohu  a‘era  Mose  e  e  haapurarahia  Iseraela  e  ô  te 
mau  fenua’toa. 

“ E  haapurara  Iehova  ia  oe  i  ô  te  mau  etene  atoa  ra, 
mai  te  tahi  hopea  mai  o  te  mau  fenua  ra  e  tae  noa’tu  i  te 
iahi  hopea  o  te  fenua  ra.”  Deut.  28:64. 

I  teie  nei  anotau  e  farerei  te  ratere  i  te  ati  Iseraela  i  te 
mau  fenua’toa  o  te  ao  nei;  noa’tu  te  fenua  e  haerehia,  tei 
reira  te  tahi  mau  ati  Iseraela  i  te  parahiraa.  Ua  tupu  roa 
te  tohu  ra  e  ua  itea  Mose  ei  peropheta  mau. 

I  teie  nei  tau  heheuraa  Evanelia  hopea  nei  ua  tohu 
a‘era  te  peropheta  ra  o  Ioseph  Semita  e  e  haaputuputuhia 
te  feia  maite  a  te  Atua  i  te  vahi  hoê  i  te  fenua  Amerika  e 
ora’i  ratou  i  te  mau  ati  e  roohia  mai  ai  to  te  mau  fenua’toa 
o  te  ao  nei. 


Te  heheurm  api 


neia  i  te  piha  neneiraa  Univereti  i  Roto  Miti  i  Utah  no  te  Ekalesia  a  Iesu  Mesia  i  te 
Feia  Mo‘a  i  te  Mau  Mahana  Hopea  Nei  i  Papeete,  Tahiti,  i  te  mau 
fenua  Sotaiete,  i  te  mau  avae  atoa. 


Nu.  5 


Me,  1918 


Mat.  12 


4 

“E  ua  parauhia  outou  ei  faatupu  i  te  haaputuraa  no 
to’u  ra  feia  i  maitihia  ra,  e  faaroo  hoi  to’u  ra  feia  i  maiti- 
hia  i  to?u  ra  re‘o  e  ore  hoi  e  faaetaeta  i  to  ratou  ra  mau 
aau ;  no  reira  ua  tae  atu  na  te  parau  i  opuahia  mai  ô  mai  i 
te  Metua  ra,  i  haaputuhia  ratou  i  te  vahi  hoê  i  nia  i  te  aano 
no  teie  nei  fenua,  ei  faaineine  i  to  ratou  aau  e  ia  faaineine- 
hia  i  roto  i  te  mau  mea  ’toa  no  te  mahana  e  hapono  mai  i  te 
ati  rahi  e  te  anoraa  i  nea  i  te  feia  hara.  ”  Parau  i  heheu- 
hia  ia  Ioseph  Semita  B.  F.  29 :7,  8.  B.  F.  S.  28 :2. 

E  i  teie  nei  mahana  ua  oti  te  hanereraa  o  te  tausani  i 
te  putuputu  i  te  fenua  ra  o  Roto  Miti  i  Amerika  mai  ô  mai  i 
te  mau  ati  e  te  mau  pohe  i  te  niniiraahia  mai  i  nia  i  te  mau 
fenua’toa,  e  itea-atoa-hia’i  o  Iosepha  Semita  ei  peropheta 
mau. 

Ua  faatiahia  te  Ekalesia  a  Iesu  Mesia  i  nia  i  te  fenua 
nei  i  te  tau  hopea  nei  i  te  matahiti  1830  na  roto  i  te  ohipa  a 
te  peropheta  ra  a  Iosepha  Semita,  e  ua  heheuhia  te  tahi  mau 
faaueraa  ia’na  ra  i  neneihia  i  roto  i  te  buka  ra  i  parauhia  i 
te  Buka  Fafau.  Ua  tonohia  hoi  te  mau  orometua  i  te  mau 
fenua  i  te  mau-matahiti  atoa  e  a‘o  i  te  Evanelia  e  e  faaara 
i  to  te  ao  i  te  mau  ati  e  fatata  mai  nei.  Ua  parauhia  hoi 
ratou  e  peehia  ta  ratou  faaiteraa  Evanelia  i  te  tama‘i  e  te 
roo  tama‘i,  i  te  aueue  fenua,  i  te  o‘e  fenua,  i  te  ma‘i,  e  i 
vetahi  atu  â  atoa  mau  pohe,  e  ite  ïa  te  taata  e  tae  mai  i  te 
mau  ati  e  roohia  mai  ai  to  te  ao. 

“E  i  muri  a‘e  i  ta  outou  faaiteraa  e  tupu  mai  ai  te  riri 
e  te  vahavaha  i  nia  i  te  taata  nei ;  i  muri  mai  hoi  i  ta  outou 
faaiteraa  e  tae  atoa  mai  ai  te  faaiteraa  no  te  aueueraa  fe- 
nua,  e  tupu  ai  te  uururaa  i  roto  ia’na,  e  topa  hoi  te  taata  i 
te  repo,  e  ore  hoi  e  maitai  ia  tia  mai  i  nia. 

E  tupu  atoa  hoi  te  faaiteraa  no  te  re‘o  no  te  patiri,  e 
te  re‘o  no  te  uira,  e  te  re‘o  no  te  Vero,  e  te  re‘o  no  te  are 
miti  i  te  haamaeeraa  ia  ratou  iho  i  nia  roa  i  to  ratou  ra  mau 
otia. 

E  arepurepu  hoi  te  mau  mea’toa;  e  aehuehu  hoi  te  aau 
no  te  taata,  e  tupu  hoi  te  mata‘u  i  nia  i  te  taata’toa.  B.  F. 
88 :88-91.  B.  F.  S.  85 :25. 

ftO  vau  o  te  Fatu,  ua  riri  au  i  te  feia  rave  hara;  te 
tapea  nei  au  i  tahi  Varua  eiaha  ia  noaa  i  te  taata  no  te 
fenua  nei.  Ua  tâpu  ihora  vau  i  tahi  ririraa  e  ua  opua  vau 
i  te  tama‘i  i  te  fenua  nei,  e  taparahi  hoi  te  feia  rave  hara 
i  te  feia  rave  hara,  e  tupu  mai  hoi  te  mata‘u  i  nia  i  te  taa- 
ta’toa.”  B.  F.  63:32,  33.  B.  F.  S.  63:9. 

E  tupu  hoi  teie  i  rotopu  i  te  feia  rave  hara,  o  te  feia 
atoa,  o  te  ore  e  rave  i  te  ‘  o‘  e  i  tairi  i  to  ’na  taata  tupu,  e  horo 
tia  ïa  ia  Tiona  ei  ora.  E  haaputuhia  mai  hoi  i  reira  no  te 
mau  nunaa’toa  i  raro  a‘e  i  te  ra‘i  nei,  e  o  te  mau  taata  noa 
iho  ïa  o  tei  ore  i  aro  atu  te  tahi  i  te  tahi.  ”  B.  F.  45 :  68,  69. 
B.  F.  S.  45:13. 

Mai  te  reira  tonoraa  orometua  matamua  ra  e  tae  noa 
mai  i  teie  nei  ua  hope  te  ahururaa  o  te  tausani  orometua  e 
rave  rahi  i  tei  tonohia  i  tera  fenua  i  tera  fenua  e  haapii  i 
te  Evanelia,  e  faaue  i  te  mau  nunaa’toa  ia  tatarahapa,  e  e 
faaara  ia  ratou  ia  maue  ê  atu  ia  Babulonia  e  ia  putuputu 
ratou  i  te  vahi  i  haapaohia  e  te  Atua  ei  haaputuraa  ia  ore 
ia  roohia  i  te  mau  pohe  e  fatata  mai.  E  vau  ahuru  tiahapa 
te  matahiti  i  teie  nei  a  faaaraara-roa-hia’i  to  te  ao  nei  ma 
te  faaea  ore. 

I  te  matahiti  1831  ua  heheuhia  mai  te  parau  i  te  pero- 
pheta  tei  faaite  maira  e  te  tiai  ra  te  mau  melahi  i  te  parau 
tuuraa  ia  haere  i  raro  e  ooti  i  te  fenua  i  te  feia  haapao  ore  o 
tei  ore  i  farii  i  te  maramarama  o  te  Evanelia. 

“E  te  liai  maira  ie  mau  melahi  i  ie  faaueraa  rahi  ia 
ooti  mai  i  ie  fenua  nei ,  ia  haaputuhia  te  zizania  ia  tutuihia  i 
ie  auahi  e  inaha>  ua  iairuru  ie  enemi .”  B.  F.  38:11,  12. 
B.  F.  S.  38:3. 

I  te  matahiti  1893  a  haamaitaihia’i  te  hiero  i  Roto  Miti 
ua  faaite  atura  te  peropheta  o  Vilifori  Vuturufa  ua  tuuhia 

taua  mau  melahi  ra  e  te  Atua  ia  haere  mai  i  raro  i  te  fenua 
e  haamata  i  ta  ratou  ohipa. 

Mai  reira  mai  â  aita  te  ao  nei  i  ere  i  te  tama‘i  e  te  ati. 
Ua  tama‘i  a‘era  Amerika  e  Paniola,  Iaponi  e  Taina,  Bere- 
tane  e  Afarika,  Iaponi  e  Rusia,  Farane  e  Moroco,  Turikia 
e  Helene,  Bugaria,  e  Serbeia,  e  Motonego,  e  Rumania  te 
tahi  i  te  tahi,  Ua  orure  hau  Mexico  e  tae  noa  mai  i  teie  nei 
â.  E  i  teie  nei  ua  ama  Europa  paatoa  i  te  tama‘i  ri‘ari‘a 
rahi  faito  ore  mai  te  matamua  mai  â.  Te  taputô  nei  â  na 
basileia  rarahi  e  25  i  te  taputôraa  a  pohe  ai.  Ua  parauhia 
hoi  e  mai  te  mea  e  haamaoroliia  teie  nei  tama‘i  rahi  eita  rea 
te  tane  e  toe  i  Europa  paatoa. 

Te  tupu  nei  te  mau  tohu  a  Iosepha  Semita  mai  te  tohu 
a  Mose  i  tupu  ra  ei  parau  mau,  e  tia  ia  parauhia  oia  e  o 
Mose  atoa  ei  peropheta  mau.  0  te  tama‘i  râ,  o  te  haama- 
taraa  ana‘e  ïa  o  te  mau  peapea  e  tae  mai  i  nia  i  te  ao  i 
teie  tau  hopea  nei.  Te  vai  atoa  nei  â  te  o‘e  fenua,  e  te  ma‘i, 
e  vetahi  atoa’tu  â  mau  peapea. 

Nahea  tatou? 

Eiaha  ia  peapea  to  tatou  aau.  A  tia  tatou  i  te  vahi 
mo‘a;  ei  hora  ore  tatou.  Ia  tae  te  mahana  e  fariu  mai  te 
aau  taata  i  te  Atua,  e  e  tupu  te  liaehaa,  e  e  opua  hoi  te  taata 
nei  e  haapao  i  te  parau-tia,  e  inure  ïa  teie  nei  mau  ati  e  e 
monohia  ïa  i  te  tau  hau  hanaliana  rahi.  Isa.  11  :l-9.  65 : 

17-25. 

A  faaitoito  hua  i  te  raveraa  i  te  mau  ohipa  maitatai 
atoa  ia  upootia  te  parau-tia  i  te  fenua  nei  e  ia  tahuri-tumu- 
hia  te  mau  ravea  ino  a  te  mau  enemi  no  te  parau-tia  ra  o 
te  hinaaro  e  haavi  e  e  faatitï  i  te  taata  nei.  I  faarahi  i  to 
tatou  aroha  i  te  otare  e  te  vahine  ivi  e  tei  roohia  mai  i  te 
ati,  e  utuutu  maite  atu  ia  ratou  atoa  ra. 

A  faaara  hoi  tatou  i  te  taata’toa  peneia‘e  o  te  ora  te 
tahi  i  ta  tatou  parau.  E  na  reira  noa’tu  â. 

TE  TUMU  I  FAAROO  AI  AU  E,  E  PARAU  MAU 
ANA‘E  TA  TE  BUKA  A  MOROMONA.v 

uNa  roto  i  te  parau  vaha  a  na  ite  toopiti  e  te  tootoru  hoi 
e  faatiahia’i  te  mau  parau  atoa  ra.M 

Area,  te  Buka  a  Moromona  ra,  ua  turuhia  ïa  i  te  parau 
vaha  a  na  ite  hoê  ahuru  e  ma  hoê,  e  o  Iosepha  Semita,  o  te 
ahuru  ma  piti  ïa  o  te  ite.  Ua  tapu  ana‘e  ratou  i  ta  ratou 
parau-tia  e,  ua  ïte  mata  mau,  e  ua  fafa  atoa  ratou  i  te  mau 
api  auro  ra,  e  taua  mau  api  auro  tei  ite  matahia  e  ratou  ra  e 
tei  mirimirihia  e  to  tatou  ra  rima,  o  te  mau  api  auro  ïa  no 
reira  mai  te  iriti-raa-hia  te  Buka  a  Moromona  i  papaihia  i 
nia  iho  ra. 

Eaha  ra  ïa  te  tumu  i  ore  i  tia’i  i  te  hoê  pae  o  outou  i  te 
farii  i  te  parau  tapu  a  taua  na  ite  hoê  ahuru  e  ma  piti  ra? 

E  ore  ïa  e  tia  ia  parau  e,  ua  hape  to  ratou  ite-mata-raa  i 
taua  mau  api  auro  ra.  Te  hoê  o  taua  na  ite  hoê  ahuru  e  ma 
piti  ra,  o  Iosepha  Semita  ïa,  ua  faaite  mai  oia  ia  tatou  e  i 
vai  mau  na  taua  mau  api  auro  ra  i  roto  i  to’na  rima  e  ua 
maoro  na  ava‘e. 

Ahiri  taua  mau  api  auro  ra  e  aore  i  vai  mau  na  i  roto  i 
te  rima  o  losepha  Semita,  e  tia  anei  ïa  ia’na  ia  mana‘o  e,  te 
vai  mau  ra  ïa  i  roto  i  to’na  rima  i  na  ava‘e  huru  maoro  ra? 
Na  te  hoê  taote  paari  1  te  fenua  ra  i  Amarika  e  p<ihono  mai 
taua  parau  ra  ia  tatou.  Te  na  ô  maira  oia  e,  e  ore  roa  e  tia 
i  te  hoê  taata  ia  mana‘o  e  te  vai  ra  te  hoê  mau  api.  i  roto  i 
to’na  rima,  mai  te  mea  e  aore  ia  i  vai  mau  na  i  roto  i  to’na 
ra  rima. 

Eiaha  atu  â  ïa,  te  vai  atoa  nei  i  mua  ia  tatou  te  hoê  mau 
tapao  rarahi  e  taua  mau  tapao  rarahi  ra,  o  te  tupu-oioi-raa 
ïa  o  teie  nei  maitai  rahi  i  te  ao  taatoa  nei  mai  te  vi  ore. 

Ahiri  mai  te  mea  e,  ua  haavare  mai  na  ite  hoê  ahuru  e  ma 

piti  ra,  ua  faufaa  ore  ê  na  ïa  ta  ratou  ra  parau  tapu;  aore  râ 
i  faufaa  ore;  ua  fariihia  ta  ratou  parau  e  te  hoê  mau  taata  e 
rave  rahi  mai  te  oaoa  e  te  popou  rahi. 

Te  na  ô  maira  te  hoê  taata  papai  parau  no  te  hoê  haapao- 
raa  ê:  “E  ore  roa  vau  e  faataa  i  te  mau  peropheta  parau-tia 
e  te  feia  faatupu  ohipa  maitai  mai  ia  Iosepha  Samita  te  huru 
e  aore  ra  te  mau  taata  rarahi  o  tei  haamaitai  i  to  tatou  nei 
mau  tiaraa  mai  ia  Rousseau  te  huru,  ei  maamaa.  Te  feia  upoo 
ino  ra,  eita  ia  ratou  e  faatupu  i  te  ohipa,  e  mea  paruparuïa 
e,  e  ore  e  noaa  ia  ratou  te  itoito  no  te  faatupuraa  i  te  ohipa 
maitai.  Area  Iosepha  Semita  ra,  e  ere  oia  i  te  maamaa:  e 
taata  maere  rahi  ra  oian  Ua  fa  mairate  hoê  melahi  ia’na 
ra  e  taua  melahi  ra,  ua  faaite  mai  oia  ia  Iosepha  i  te  vairaa 
mau  o  te  mau  api  no  te  Buka  a  Moromona  ra. 

E  ere  anei  ïa  i  te  mea  tia  ia  mana’o  e,  te  faaotiraa  i  te 
parau  paari  a  taua  taata  ite  ra,  o  te  parau  mau  ana’e  ïa? 
Oia  mau  roa.  Teihea  te  tau  i  faatia’i  te  taata  maamaa  i  te 
hoê  Ekalesia  paari  o  tei  faafariu  mai  i  te  mau  taata  paari  e 
te  ite  i  roto  i  ta’na  ra  haapaoraa?  Aore  roa  tatou  i  itei  taua 
tau  ra,  no  te  mea,  aore  ia  tau  i  vai  na. 

No  reira,  e  homa  e,  te  Ekalesia  i  faatiahia  e  Iosepha  Se- 
mita  ra,  i  raro  a‘e  i  ta  te  Atua  ra  faatereraa,  o  te  Ekalesia 
paari  mau  ïa.  Ua  faatupu-faahou-hia  te  basileia  o  te  Atua  ra 
i  roto  i  teie  nei  mau  mahana  hopea  nei,  e  taua  basileia  ra, 
aore  roa  ïa  i  tae  mai  i  roto  i  teie  nei  ao  ia  haamou-faahou- 
hia,  e  ore  atoa  ïa  e  riro  ia  vetahi  ê,  e  tia  râ  ïa  i  te  vairaa  e  a 
muri  noa’tu.  E  taua  cfai  i  ooti  noa-hia  ra,  e  aore  e  rima  i 
ooti  maira  i  te  reira,  o  te  Evanelia  ïa  tei  faatiahia  e  te  Atua 
na  roto  i  ta’na  ra  peropheta  ia  losepha  Semita.  Ua  ite  Dani- 
ela  i  te  tupuraa  o  taua  basileia  atea  ê  ra.  A  taio  na  ia  Dani- 
ela  i  te  pene  2  irava  44,45. 

Ua  itehia  i  roto  i  taua  basileia  ra  te  mau  toroa  atoa 
mai  tei  faatiahia  e  Iesu  iho  a  parahi  mai  ai  oia  i  rotopu  i  te 

tamarii  a  te  taata  nei. 

Ua  titau  hua’tu  te  feia  paari  ia  noaa.  ia  ratou  te  ite  i  te 
hoê  a‘e  vahi  iti  hape  i  roto  i  te  Buka  a  Moromona  ra,  e  i  te 
tau  mau  i  mana‘o  ai  ratou  e,  ua  noaa  ia  ratou  te  vahi  hape  i 
titauhia  e  ratou  ra,  tuu  atura  ratou  i  te  reira  ia  hi‘opoahia  e 
to  te  ao  taatoa,  e  inaha,  upootia  ihora  te  Buka  a  Moromona 
e  fautaa  ore  roa  atura  te  mau  titauraa  a  te  enemi. 

E  ore  atoa  e  tia  ia  parau  e,  ua  haavare  te  parau  faaite  a 
na  ite  hoê  ahuru  e  ma  hoê  ra  o  tei  ite  mata  roa  i  te  mau  api 
auro  o  te  Buka  a  Moromona  ra,  Ia  hinaaro  outou  i  te  ite  e, 
e  parau  mau  anei  e  e  parau  haavare  anei  te  Buka  a  Moromo- 
na,  eita  outou  e  vaiihiohia  i  roto  i  te  poiri,  te  no  ô  maira  te 
parau  faaite  i  roto  i  te  buka  a  Moroni  i  te  pene  10  irava  4: 

E  o  teie  ta’u  a‘o  ia  outou  na,  ia  itea  teie  nei  mau  parau  ia  outou,  e  ui 
atu  i  te  Atua,  1  te  Metua  mure  ore  ra.  i  te  i‘oa  o  Iesu  Mesia  e,  e  parau  mau 
anei  teie  mau  parau,  e  aore  anei;  e  ia  ui  atu  outou  ma  te  aau  hinaaromau, 
ma  te  manao  papu,  e  ma  te  faaroo  i  te  Mesia,  na’na  ïa  e  faaite  mai  i  te  pa- 
rau  mau  ia  outou  na  roto  i  te  mana  o  te  Varua  Maitai; 

Te  parau  i  parauhia  e  te  Atua  o  tei  faaitehia  i  nia  neino 
te  taata  o  tei  hinaaro  i  te  ite  i  te  parau  mau,  o  te  hoê  ïa  pa- 
rau  maere  rahi.  E  ore  roa  e  tia  i  te  hoê  taata  haavare  ia  faa- 
ite  mai  i  te  parau  maere  rahi  mai  te  reira  te  huru.  Eaha  râ  te 
tumn  e  ore  e  tia’i  i  te  taata  haavare  i  te  faaite  mai  i  te  hoê 
parau  maere  rahi  mai  tei  faaitehiai  roto  i  te  evanelia  a  Moro- 
ni  i  te  pene  10  e  te  irava  4.  Teie  ïa;  ia  faaite  mai  te  taata  haa- 
vare  i  taua  parau  ra,  ua  taa  ïa  ia’nâ  e  e  ore  roa  e  tupu  ta’na 
raparau.  O  te  taata  mo‘a  râ  ïa  o  Moroni  tei  faaite  mai  itaua 
parau  ra,  e  tavini  mau  ïa  no  te  Atua,  e  aore  roa  ihapatetu- 
puraa  o  taua  parau  ra  i  te  taata  o  tei  hinaaro  i  te  ite  i  te  pa- 
rau  mau.  Ua  noaa  ê  na  i  te  taata  o  tei  imi  i  te  parau  mau  e  e 
faaite  mai  te  Atua  ia’na  i  tei  am  atu  ia’na  e  e  parau  mau  anei 
ta  te  Buka  a  Moromona,  e  ua  noaa  atoa  mai  nei  i  teie  iho  nei, 
te  ite  e  e  parau  mau  te  mau  parau  i  roto  i  te  Buka  a  Moro- 

mona  e  noaa  faahou  hoi  te  ite  i  te  parau  mau  a  te  Buka  a 
Moromona  i  te  mau  taata’toa  o  te  ani  atu  i  te  Atua  mai  te  aau 
hinaaro  mau. 

Te  rahiraa  o  te  feia  e  faahapa  i  te  Buka  a  Moromoua  ra, 
o  te  mau  taata  ïa  o  tei  ore  i  taio  i  taua  buka  ra.  I  te  fanau- 
raa  te  Mesia  ra,  itehia  ihora  te  hoê  fetia  api  i  nia  i  te  ra‘i  i 
to  te  fenua  ra  i  Asia,  e  o  taua  fetia  api  ra  tei  riro  ei  aratai  i 
na  taata  paari  i  te  vahi  i  fanau  ai  te  Mesia  ra.  Ua  oti  taua 
parau  ra  i  te  papaihia  i  roto  i  te  Bibilia.  Ua  oti  ê  atoa  atu 
na  i  te  papaihia,  hou  a‘e  i  fanau  ai  te  Mesia,  i  roto  i  te  Buka 
a  Moromona  te  hoê  parau  tapao  o  tei  riro  ei  parau  faaite  i  te 
mahana  e  fanau  ai  te  Mesia.  A  taio  na  i  te  evanelia  a  Hela- 
mana  i  roto  i  te  Buka  a  Moromona  i  te  pene  14:3,  4. 

Ua  ite  mau  anei  to  Amarika  i  taua  tapao  i  faaitehia  rnai 
e  Helamana  ra?  Teie  ïa  te  pahonoraa.  Na  te  hoê  taata  pa- 
pai  parau  paari  rahi  tatou  e  faaite  mai,  o  Banacorofa  to’na 
i‘oa.  Tei  roto  ïa  i  te  hoê  parau  tuatapaparaa  no  te  fenua  ra 
no  Amarika  o  tei  papaihia  e  Banacorofa,  i  te  pene  566  buka 
5.  A  tufaa  atu  ai  te  hoê  taata  i  ta’na  faufaa  i  rotopu  ia’na 
iho  e  ta’na  ra  mau  tamarii,  te  na  ô  maira  oia: 

“T<apea  ihora  vau  i  te  hoê  tufaa  raatamua  ra  na’u  iho,  horoa’tura  i  te 
piti  o  te  tufaa  na  ta’u  tamaiti  raatahiapo,  t,ei  te  teina  te  toru  o  te  tufaa  e  te 
mahana  i  tufaahia’tu  ai  taua  faufaa  ra,  o  te  hoê  ïa  tau  i  ite  atu  ai  to  Ama- 
rika  i  na  râ  e  toru,  oia  hoi  e  toru  hitiraa  mahana,  e  i  roto  i  taun  na  hitiraa 
mahana  e  toru  ra,  aore  roa  ïa  i  tupu  mai  te  poiri  i  te  pô.” 

Teie  parau  i  nia  neio  tei  papaihia  e  Banaeorofa  ra,  e 
ere  anei  ïa  hoê  â  huru  parau  o  tei  papaihia  i  roto  i  te  Buka  a 
Moromona  i  te  buka  a  Helamana. 

E  homa  tei  anihia  ia  outou  atoa  na  i  te  taio  i  te  buka  a 
Moromona,  o  te  hoê  ïa  parau  mo‘a  i  papaihia  na  tatou  atoa. 


Eraneta  Rositera. 

I  te  23  no  Tenuare  ua  pohe  roa  te  Aposetolo  ra  o  Hairamu  Samita.  E  tamaiti  oia  na 
Iosepha  F.  Samita,  Peresidene  no  te  Ekalesia. 


O  te  Aposetolo  api  teie  o  Ritaradi  R.  Lymana.  Ua  maitihia  e  ua  faatoroahia  hoi  oia  ei 
Aposetolo  i  te  7  ru>  EpeLera  Ua  mono  oia  ia  Hairamu  M-  Samita  o  te  pohe. 

EIAHA  E  TAPOI. 

I  te  tere-haere-roa  i  tera  fenua  i  tera  fenua  ua  itea  te 
mau  peu  e  rave  rahi  no  te  taotoraa  taata  nei.  Te  patu  nei 
to  te  tahi  mau  fenua  i  te  mau  fare  piri  maitai ;  ua  piri  roa 
te  mau  haamaramarama  e  te  mau  opani,  e  aita  i  haapaohia 
te  tahi  peu  ei  faaô-tahirihiri-raa  i  te  mata‘i  api  i  roto  ia  au 
te  mau  piha  ei  parahiraa  e  ei  taotoraa.  Te  faatia  nei  to  te 
tahi  mau  fenua  i  te  tahi  piha  no  te  fare  ei  taotoraa  e  mea 
opeapea  na  pae  piha  ra  ia  farara  tahirihiri  haere  noa  te 
mata‘i  api  e  ati  noane  te  piha  nei,  e  ore  roa’i  te  hau‘a  ino 
e  te  mata‘i  pê. 

E  mau  fenua  mahanahana  te  mau  fenua  moana  e  aita 
rea  te  fare  maohi  i  piri  roa,  e  ô  noa’i  te  mata‘i  api  i  roto  i 
te  piha  taotoraa ;  aita  râ  te  tahi  pae  taata  e  mauruuru  maori 
râ  ia  hape  te  taotoraa,  e  no  reira  e  tapoi  ratou  i  te  upoo  i 
te  vauvau  roi  a  taoto  ai.  Eaha  ïa  te  hape  ia  na  reira  i  te 
taoto?  E  vaiiho  rii  tatou  i  te  pahonoraa  e  tae  noa’tu  i  te 
hopea  no  teie  nei  parau,  e  na  mua  i  te  feruri  i  te  uiraa  e, 
Eaha  ïa  te  ohipa  no  te  mata‘i  i  hutihia  ei  aho  i  roto  i  te  tino 
nei  ?  Tera  ïa,  ua  haapaohia  te  pape  e  te  Atua  ei  horoiraa  i 
to  rapae  i  te  tino  ia  mâ  e  ia  faaorehia  te  repo,  e  te  mata‘i  ei 
horoiraa  i  to  roto  i  te  tino  ia  tamâhia  te  toto  e  ia  afai-e- 
hia’tu  te  taero  e  te  mea  pohepohe  noa  no  roto  maira.  E 
maa  ’toa  ïa  te  mata‘  i  e  te  vai  atura  hoi  ta  ’na  ohipa,  o  tena 
na  ohipa  horoiraa  râ,  o  ta’na  ïa  ohipa  rahi. 

Te  mata‘i  o  te  reva  nei  e  mea  anoihia  ïa.  Ahiri  ua  faa- 
taahia  e  roaa  mai  ai  i  e  maha  huru  mata‘i  tumu  êê  i  parau- 
hia  ra  e,  o  Oxo,  o  Nitoro,  o  Caboni  Acida,  e  o  Ata  Pape.  Te 
vai  atura  hoi  te  mau  mea  tumu,  e  iti  râ  ïa  e  e  ore  tatou  e 
feruri  i  te  reira  i  teie  nei.  E  mau  mea  maitatai  roa  ïa  teie 
nei  na  mata‘  i  tumu  e  maha  nei  ia  anoihia  ei  huti  i  roto  i  te 
mahaahaa,  e  mea  mea  ino  roa  râ  mai  te  mea  ua  faataahia  e 
ua  huhuti  taitahi  noa.  Mai  te  mea  ua  huhuti  i  te  Oxo  ana‘  e 
ra  e  araara  roa’‘era  te  tino,  e  hitimaue  i  te  oaoa,  e  e  hau- 
tiuti  roa  ïa,  eita  e  maoro  e  pohe  roa  i  te  rohirohi  no  te  puai 

rahi  o  te  hautiutiraa.  Ia  huhuti  i  te  Nitoro  ana*  e  ra,  ua  pao- 
pao  roa  te  aho  a  pohe  roa’tu  ai,  e  ia  huhuti  hoi  i  te  Caboni 
ana‘e  aita  i  anoihia  ra,  ia  taea  te  ahuru  o  te  minute  ua  pohe 
roa. 

Mai  te  mea  e  tutuihia  te  ruru  vahie  e  oomo  i  roto  i  te 
hoê  farii  ï  i  te  Oxo  ana‘e  ra  e  ura  roa  ïa  e  e  pau  vave,  no  te 
puai  rahi  o  te  amaraa.  Ahiri  e  oomohia  te  ruru  vahie  ura 
i  roto  i  te  hôe  farii  i  i  te  Nitoro  e  aore  râ  i  te  Caboni  Acida 
e  tinai-vave-hia  ïa  te  auahi. 

Ia  hutihia  te  mata‘i  i  roto  i  te  mahaahaa  ua  taa  ê 
ua  tumu  ra  e  ua  anoihia  te  Oxo  i  te  maa  i  roto  i  te  toto,  e  e 
huru  au  ta  ’na  ohipa  i  reira  i  te  taauahiraa  i  te  vahie,  e  tupu 
ai  te  mahanahana  tino  nei.  Ua  tapeahia  ïa  te  Oxo  i  roto 
i  te  tino  e  ua  pupuhihia  te  Caboni  i  anoihi^  i  te  repo  e  te 
taero  no  te  toto  i  rapae.  Mai  te  mea  ua  rahi  te  taero  i  roto 
i  te  tino  ua  hau‘a  ino  te  aho  i  pupuhihia  ra:  Ua  na  reira- 
hia  te  toto  i  te  horoihia  e  i  te  tamâhia  e  te  mata‘i  i  huti- 
hutihia  ei  aho. 

E  teie  nei,  eaha  te  mea  e  ere  i  te  peu  maitai  ia  tapoi  i 
te  upoo  i  te  ahu  roi  a  taoto  ai?  Ua  itea  ïa  i  roto  i  te  parau 
i  niane  e  ia  hutihia  te  aho  ua  faataahia  ïa  te  mata‘i  i  roto 
i  te  mahaahaa,  ua  tapeahia  te  Oxo  i  roto  i  te  toto  e  ua  pupu- 
hihia  te  Caboni  i  .anoihia  i  te  taero  e  te  repo  no  te  toto  i 
rapae  au.  E  ere  ïa  te  Caboni  ana‘e  ra  i  te  mea  maitai  ia 
huti  ei  aho,  e  tupohe  ïa  te  taata,  e  mai  te  mea  e  tapoihia  te 
upoo  i  te  ahu  roi  eaha  te  ravea  e  pee  ê  atu  te  Oaboni  taero 
e  e  noaa  mai  ai  te  mata‘i  api  maitaif  Aita  ïa  ravea.  E 
hutihuti-faahou-hia  te  Caboni  ei  aho  no  te  mea  ua  tapea- 
hia  i  raro  a‘  e  i  te  ahu  roi  e  e  na  reira-noa-hia  ’tu  â.  Ia  poi- 
poi  a‘e,  e  teiaha  e  e  taupupu  te  tino,  e  araara  taiata  ïa  te 
feia  e  na  reira  i  te  taoto,  e  ia  pinepinehia  ra  e  roohia  i  te 
ma‘i.  A  ara,  e  ia  paari.  Farani  Tuterera. 

TOAE  A  MAERE,  Faaau  Parau,  Rue  Dumont  d’UrvilIe,  Orovini,  Papeete,  Tahiti. 

ERNEST  C.  ROSSITER,  Imprimeur,  Rue  Brea  et  de  la  rue  Damont  d’UrvilIe,  Papeete,  Tahiti. 


te  heheuraa  âpT 

I  neia  i  te  piha  neneiraa  Univereti  i  Roto  Miti  i  Utah  no  te  Ekalesia  a  Iesu  Mesia  i  te 
Feia  Mo'a  i  te  Mau  Mahana  Hopea  Nei  i  Papeete,  Tahiti,  i  te  mau 
fenua  Sotaiete,  i  te  mau  avae  atoa. 


j|  Nu.  6  Tiunu,  1918  Mat.  12  { 

Te  faaroo  nei  matou  e ,  no  te  taraehara  a  te  Mesia  ra  e 
ora  ai  te  taataytoa  o  tei  haapao  i  te  mau  ture  e  te  mau  faaue- 
raa  o  te  Evanelia  nei. — Hiroa  Faaroo  Nu.  3. 


TE  HAAPAO. 

I  parauhia  na  e,  o  te  haapao  nei  o  te  ture  matamua  ïa 
i  te  ao  e  e  riro  ïa  ei  parau  mau  te  reira.  No  ô  mai  ia  Iesu 
Mesia  te  ravea  faaora  i  te  taeraa  mai  ia  tatou,  e  nana’toa 
hoi  i  faaite  mai  i  te  mau  ohipa  ia  ravehia  e  tiah  ia  noaa 
ia  tatou  i  taua  maitai  rahi  ra,  oia  lioi  ia  riro  tatou  ei  melo 
no  te  baseleia  o  te  Atua. 

0  te  hoê  o  te  mau  ohipa  ta’na  i  faaite  mai  o  te  bapeti- 
zoraa  ïa  i  raro  i  te  pape,  ia  matara  te  hara.  Te  vai  ra  hoi 
e  tahi  mau  taata  o  te  ore  e  faarii  i  taua  oroa  ra  no  te  mea 
aore  ratou  i  haaroaroa  maitai  i  te  reira ;  te  na  ô  mai  nei 
ratou  e,  e  nahea  hoi  te  pape  i  te  horoi  ê  atu  i  te  haraf  E 
au  hoi  ia  pahonohia  taua  mau  uiraa  ra  i  te  na  ô  raa  e ;  E  ere 
ïa  i  te  pape  te  horoi  ê  atu  i  te  hara,  o  te  haapao  râ  i  te  ture 
o  te  bapetizoraa  mai  tei  titauhia  e  Iesu  Mesia  te  tumu  o 
teie  nei  ravea  faaora,  oia  hoi  te  Evanelia.  0  te  haapao  nei, 
eiaha  te  pape,  o  te  mea  ïa  tei  faaore  i  te  hara. 

E  riro  paha  ua  tai‘o  ana‘e  tatou  i  te  parau  no  Naama- 
na  te  raatira  rahi  no  te  nuu  o  te  Arii  o  Suria,  e  lepera  oia. 
Na  te  parau  a  te  hoê  potii  iti  Iseraela  ei  titi  i  roto  i  te  utua- 

fare  no  Naamana  na  haere  atn  Naamana  i  te  fenua  no  Ise- 
raela  ma  te  imiraa  i  ravea  e  ora’i  oia  i  to’na  ma‘i  na  roto  i 
te  mau  raveraveraa  o  Elisaia  te  taata  no  te  Atna.  Ua  parau 
maira  te  Peroplieta  ra  Elisaia  ia  haere  atn  Naamana  e  a 
hopn  e  ia  tai  hitu  noa’tu  i  roto  ia  Ioridana  e  e  ho‘i  faahou 
mai  to?na  huru’mau.  Aore  roa  o  Naamana  i  mauruuru  i 
te  parau  o  te  Peropheta  no  te  mea  e  ohipa  iti  e  te  ohie  roa 
ta  te  Peropheta  i  parau  mai  ia’na.  Ua  mana’o  paha  o  Naa- 
mana  e  faaora  ma  Elisaia  ia’na  na  roto  i  te  tahi  oroa  rahi 
e  te  maere.  Ua  mana‘o  ihora  o  Naamana  e  hau  i  te  maitai 
te  mau  pape  i  to’na  iho  fenua  e  aita  oia  i  ite  i  te  faufaa  ia 
liopu  oia  i  e  hitu  taime  i  roto  i  te  pape  Ioridana.  E  ua  fariu 
atu  ai  oia,  e  a  haere  ai  ma  te  riri. 

Taparu  ihora  mai  to’na  mau  tavini  ia’na  e  haapao  i  ta 
te  peropheta  i  parau  mai  ia’na;  ua  farii  ihora  o  Naamana  i 
te  ao  o  tona  mau  tavini  e  ua  haere  atura  oia  e  ua  hopu  atura 
i  Ioridana  e  a  hitu  a‘  era  hopuraa,  e  ua  mâ  roa  ’tura  oia.  Te 
mana‘o  nei  anei  tatou  ua  ora  oia  ahiri  ua  hopu  oia  e  pae 
noa  iho  taime  e  aore  râ  ua  hopu  oia  i  e  hitu  o  te  hopuraa  i 
te  tahi  atu  pape  maori  râ  te  pape  i  parauhia  mai  e  te  tavini 
o  te  Atua.  Eiaha  roa  ’tu  ïa.  E  ere  no  te  mea  e  maitai  ae  te 
pape  Ioridana  i  ora  ’i  oia,  na  roto  râ  i  te  haapao  hua  i  ta  tei 
faaue  hia  mai  i  ora’i  oia  i  taua  ma‘i  ri‘ari‘a  ra.  A  rave  : 
to  Bibilia  e  tai‘o  ai  i  te  taatoa  o  teie  parau  nehenehe,  e  itea- 
hia  ïa  te  reira  parau  i  roto  i  te  Mau  Arii  Piti  pene  pae. 

Mai  ia  Naamana  i  te  tau  taliito  ê  ra  e  hoê  â  te  liuru 
o  te  tahi  mau  taata  i  teie  nei  anatou,  aore  ratou  e  mauruuru 
i  te  haapao  i  ta  te  Atua  i  faaue  mai  e  ora’i,  ua  mana‘o  ihora 
râ  ratou  e  ravea  maitai  ae  ta  ratou  iho  i  ite ;  ia  tae  râ  i  te 
hopea  ra  ei  reira  e  ite  ai  ratou  e  e  mea  faufaa  ore  roa  ta 
ratou  iho  mau  ravea. 

E  ferurui  rii  tatou  i  te  parau  no  te  bapetizoraa:  Te 
faaue  nei  te  Fatu  ia  bapetizohia  te  taata  atoa  i  raro  i  te 
pape  ia  matara  te  hara,  e  te  vai  nei  hoi  te  mau  parau  e  ! 
raverahi  haapapuraa  i  te  reira  vâhi.  No’atu  te  reira,  te 

ïmi  nei  te  taata  ra  i  te  tahi  mau  ravea  êê  e  matara  ai  to 
ratou  mau  hara.  Mai  o  Naamana  i  mana‘o  e  e  maitai  ae 
te  mau  pape  o  tohia  iho  feuna,  i  to  te  pape  Ioridana  oia’toa 
te  mana‘o  nei  te  tahi  mau  taata,  e  te  parau  mai  nei  hoi  ra- 
tou,  e  maitai  ae  te  pïpiraa  i  te  utuhiraa.  Ua  parau  atoa  mai 
nei  ratou  e  ere  ïa  te  mea  maitai  ta  te  Fatu  i  faaite  mai. 
Tera  mai  hoi  te  tahi  mau  otoheraa  no  ratou.  ere  te 
utuhi  i  te  mea  nehenehe. 99  e  “E  mea  rave  atâ  ra.  ”  E  mea 
au  ore  hoi;  UE  peapea  te  mana^o;”  Aore  e  anavai  to  te 
mau  vahi  atoa,  e  i  roto  i  te  mau  fenua  atoa.”  “Aore  i  au 
i  te  mau  fenua  toetoe”;  “E  mea  au  ore  te  faahopuraa 
*‘E  ïï  te  ahu^  “Eita  e  tia  ia  iriti  i  te  ahu  i  te  vahi  taâta.M 
No  roto  mai  teie  nei  mau  otoheraa  faufaa  ore  i  te  hoê  vea 
i  neneihia  o  Lamepa  Api  te  vea  no  te  Porosetani.  Aue  te 
haamâ  rahi  e!  ia  tuuhia  mai  te  reira  mau  huru  otoheraa 
ei  taafiti  i  te  mana‘  o  o  te  taata  nei.  Atira  ïa  i  te  reira  vahi. 

E  teie  nei  e  feruri  faahou  tatou  i  te  tahi  parau  e  au 
maitai  e  e  tano  roa  i  to  tatou  upoo  parau.  E  feruri  tatou 
i  te  parau  o  taua  vahini  ivi  ra  o  tei  roohia  i  te  peapea  rahi 
no  te  mea  aore  e  moni  e  haapee  i  te  tarahu  o  to‘na  tane 
pohe  ra.  Ua  fatata  te  taata  titau  tarahu  i  te  haere  mai  e 
rave  atu  i  ta’na  tau  tamarii  toopiti  ei  tavini.  E  peapea 
rahi  to  taua  vahini  ivi  ra  e  ua  haere  atu  oia  ia  Elisaia  pero- 
pheta  mai  te  ani  atu  iahta  e  tauturu  mai  i  te  imi  i  te  ravea 
e  haapee  ai  ta’na  tarahu. 

Ua  faite  maira  te  vahini  ivi  ia  Elisaia  e  maa  hinu  olive 
rii  ta’na  i  te  fare.  Ua  parau  maira  te  peropheta;  a  liaere, 
e  tipee  haere  i  to  oe  mau  taata  tupu  atoa  ra,  i  te  mau  farii 
aore  e  maa  to  roto,  eiaha  ia  iti.  E  ia  tae  mai  oe  i  roto  ra, 
e  opani  mai  i  te  uputa  ia  oe  e  to  pue  tamarii,  a  faito  ai  i 
roto  i  taua  mau  farii  ra.  Ua  haapao  maite  roa  taua  vahine 
ivi  ra  i  ta  te  peropheta  i  parau  mai  ia’na  e  ua  i  roa  taua 
mau  farii  ra  ta’na  i  tipee  i  te  hinu.  Ia  au  i  te  parau  a  te 
peroplieta  ua  hoohia  taua  hinu  olive  ra  e  ua  ora  te  tau 

tamarii  no  taua  vahine  ra.  A  hi‘o  i  te  Te  Mau  Arii  II, 
pene  4. 

0  te  Haapao  nei  o  te  tahi  tumu  ïa  o  te  mana  mai  ïa  te 
pure  te  huru .Ia  maere  te  Ati  Iuda  i  te  paari  rahi  o  te  Mesia 
na’na  i  faite  mai  ia  ratou  i  te  hoê  ravea  ohie  maitai  ia  ite 
ai  ratou  e  parau  mau  anei  e  aita  anei  i  ta  ’na  mau  haapiiraa, 
ua  na  ô  maira  hoi  oia:  “E  ere  i  taJu  ta’u  e  haapii  nei,  na’na 
râ,  na  tei  tono  mai  ia’u  nei.  0  tei  hinaaro  maite  i  te  haa- 
pao  i  to’na  ra  hinaaro,  e  ite  ïa  i  ta’u  e  haapii  nei  e  na  te 
Atua,  e  naJu  iho. Ioane  7 :  16,  17. 

Te  farii  nei  tatou  ma  te  feaa  ore  i  ohiparaa  o  te  mau 
mea  maere  tatou  i  ite  i  te  mau  mahana  atoa  ra;  oia  hoi  te 
oliipa  no  te  mori  uira,  te  ite  tatou  ia  haapao-maite-hia  te 
mau  ture  o  te  uira  e  roaa’i  te  maramaramaJ  roto  i  te  mori 
uira;  te  ite  atoa  nei  tatou  ia  haapaohia  te  ture  no  te  mori 
uira  e  tere  ai  te  pahi  e  e  horo  hoi  te  pereoo  uira  e  te  mau 
huru  matini ;  ia  haapao-ore-hia  ra  te  taata  faatere  matini  i 
te  hoê  ture  iti  e  pohe  te  matini  e  ua  faea  te  ohipa.  Te  vai 
ra  te  ture  no  te  mau  oliipa  ’toa,  e  ia  haapaohia  taua  mau  ture 
ra  e  manuïa  te  ohipa.  No  reira  e  ere  i  te  mea  maere  e  ture 
atoa  no  te  ora  e  no  te  mau  mea  i  te  pae  varua.  E  ia  haa- 
pao-maite-hia  taua  mau  ture  ra  e  papu  roa  ïa  e  roaa  te  mea 
i  titauhia.  Ua  parau  maira  te  Mesia  na  ô  maira:  “O  te 
faaroo  e  ua  bapetizoliia,  e  ora  ïa  No  reira  ia  ore  te  taata  e 
haapao  i  te  reira  ture  e  ore  oia  e  roaa  i  taua  maitai  rahi. 

Ua  haapii-maitai-liia  te  parau  no  te  haapao  no  roto  ia 
Iosepha  peropheta,  tera  mai  hoi  taua  parau  ra:  “Te  vai 
ra  te  ture  tuutuu  ore  e  faauhia  i  te  ra‘i  hou  te  tumu  o  teie 
nei  ao,  e  te  mau  mea  maitatai  atoa  e  roaa  maira  ua  faaauhia 
ratou  i  nia  i  taua  mau  ture  ra,  e  te  tahi  maitai  i  nia  i  to  ’na 
ture. 

E  ia  roaa  ia  tatou  i  te  hoê  noa’tu  maitai  no  ô  mai  i  te 
Atua  ra,  ua  roaa  ïa  na  roto  i  te  haapao  i  te  ture  i  faaauhia’i 
taua  maitai  ra.  Buka  Fafau  130 :  20,  21. 


(E  tuatihia  i  te  api  69) 

Te  Haapaoraa  Mau. 

Te  feia  atoa  o  tei  noaa  ia  ratou  te  ite  i  te  e‘a  tia  e  tae  atu 
ai  i  te  ora  muri  ore  ra,  te  pee  ra  anei  ratou  i  taua  e‘a  raf  O 
te  hoê  ïa  uiraa  o  te  fâ  mai  i  te  mana‘o  o  tei  ohipa  i  te  faatia- 
raa  i  te  parau  mau  na  te  ao  atoa  nei. 

Ia  faaroo  te  hoê  taata  i  te  parauote  Evaneliai  tea‘o-raa- 
hia,  e  tupu  to’na  maeie.  Aore  oia  i  faaroo  i  te  reira  parau  i 
mua’tu.  Tatara  ihora  te  hoê  taata  o  tei  haapao  i  te  mau  pa- 
rau  i  haapiihia  tnai  i  roto  i  te  Evanelia  ra,  e  ma  te  tauturuhia 
hoi  e  te  Yarua  Maitai  ra  i  te  hoê  irava  parau.  Te  vai  noa  ra 
taua  parau  ra,  e  taa  noa  ia  taio.  E  inaha,  te  na  ô  ra  oia  i  te 
mana‘o,  o  to’u  ïa  ite  e  o  to’u  ïa  faaroo  i  teie  parau,  aore  â 
vau  i  ite  i  mua  ra.  No  te  aha  râ?  Teie  ïa,  e  ore  roa  to  te  aô 
nei  e  ite  i  te  Atua  na  roto  i  to  ratou  ra  paari.  Ei  te  varua 
ana‘e  o  te  Atua  e  taa  ai  te  mau  mea  o  te  Atua.  Tei  noaa  ia- 
’na  te  Varua  o  te  Atua  ra,  ua  taa  ïa  ia’na  te  parau  mau.  Hoi 
atura  oia  i  te  utuafare,  ferurei  maite  ihora  i  to'na  mana‘o  i 
te  parau  ta’na  i  faaroo  ra,  e  i  muri  mai,  e  riro  oia  i  ce  na  ô 
iho  e  ua  maoro  roa  oia  i  te  vai-noa-raa  mate  ite  ore  i  te  haa- 
paoraa  “api1’;  ei  ahaïaia  mana‘o  atu  i  teie  nei?  No  te  ite- 
raaoia  i  te  maramarama  rahi  o  te  mau  pnrau  i  hnapiihia  ra, 
aore  te  reira  i  faaitoito  ia’na  i  te  imiraa  i  te  ravea  e  rahi  ai  te 
ite,  no  te  mea  te  taiâ  ra  oia  o  te  itea  noa  atu  ia’na  e  aore  roa 
ta’na  mau  peu  i  au  i  tei  haapaoraa  tia  mau.  E  ore  hoi  te  Va- 
rua  o  te  Atua  e  tupu  noa  i  roto  i  te  aau  o  te  mau  taata  atoa, 
e  ia  mahere  ê  atu  te  varua,  vai  noa  ihora  oia  mai  te  ite  ore 
i  te  taatoa  o  te  pai’au  i  roto  i  te  Evaneleia,  vai  noa  mai  â  te 
papu  o  to’na  ite  e  o  te  parau  mau  ïa.  Oia  mau,  e  parau-tia 
roa  ta  te  Aposetolo  ra  ta  Paulo  ia  Timoteo,  “Te  hinaaro  ra- 
tou  i  te  mau  mea  e  navenave  ai  ra  aore  hinaaao  i  te  Atua.” 
E  i  reira,  taiva  ihora  oia  i  te  mau  tavini  o  te  Fatu,  o  te  ite 


66 


TE  HEHEURAA  API 


noa  iho  te  hoê  o  tei  au  mai  ia’na  ra  e  te  au  atura  oia  ia  ra- 
tou,  e  o  te  tauaparauhia  oia  no  to’na  amui  atu  i  tereirafeia; 
no  te  mea  i  teie  nei  tau,  mai  tei  te  tau  o  to  tatou  ra  Fatu,  te 
faainohia  nei  tei  pee  atu  Ia’na  ra. 

Ua  parau  atu  te  melahi  i  te  Peropheta  raia  Iosepha  Se- 
mita  e  e  farerei  to’na  i‘oa  i  te  maitai  e  te  ino  i  te  aoatoa  nei. 
Eaha  hoi  te  tumu  e  farerei  ai  i  te  iuo,  inaha  te  haapii  ra  hoi 
oia  1  te  mea  tia  e  i  te  mau  haapiiraa  e  tia  i  te  vairaa!  No  te  mea 
ïa  i  te  feia  rave  hara  ra,  oia  te  mau  tiatiavea  a  te  Diabolo  ra, 
e  mea  hinaaro  a‘e  na  ratou  ia  mou  roa  te  Ekalesia,  ia  ore  ia 
itehia  e  to  te  ao  atoa  nei  e  te  pee  nei  ratou  i  te  aratia  ateatea 
e  tae  atu  ai  i  te  pohe. 

Mai  te  tau  i  fâ  rnai  ai  teie  nei  ohipa  rahbo  te  mau  ma- 
hana  hopea  nei,  ua  huru  ê  roa  e  ua  huri  te  mau  ture  i  roto  i 
te  mau  haapaoraa.  Te  mau  heheuraa  a  te  Fatu  i  To’na  ra 
mau  Peropheta  no  te  tau  hopea  nei,  ua  riro  ïa  mai  te  faa- 
hopue  ra  i  roto  i  te  mau  haapaoraa  atoa  i  te  ao  nei.  Ua  pa- 
rau  te  hoê  taata  paari  no  teie  anotau  i  te  hoê  parau  hohonu 
i  te  na  ô  raa  e,  “Te  Haapaoraa  Moromona,”  o  te  faaroo  ïa 
e  tupu  i  te  ao  nei. 

0  Paulo,  te  aposetolo  o  te  Edene,  i  te  pari-raa-hia  oia  i 
mua  i  te  aro  o  te  Arii  ra  o  Ageripa  i  te  hairesi,  ia  hope  ia’na  te 
parau  no  te  riroraa  oia  ei  taata  faaroo  e  no  te  huru  o  ta’na  ra 
haapaoraa,  parau  atura  oia,  “E  te  arii,  e  Ageripa,  ua  faaroo 
oe  i  te  mau  peropheta?  Ua  faaroo  oe,  ua  ite  au.”  Ua  parau 
maira  Ageripa  ia  Paulo,  “Ua  faatata  vau  i  te  riro  ei  Cherise- 
tiano  ia  oe.”  (Ohipa  2(3:  27-28).  Te  i‘oa  Cherisetiano  i  topa- 
hia  i  te  feia  i  pee  atu  i  te  Mesia  ra,  e  parau  faaino  ïa  i  te  rei- 
ra  tau  mai  te  “Moromona”  i  to  tatou  nei  anotau.  O  te  au- 
raa  ïa  o  teie  nei  parau  e  “Moromona”  i  te  feia  neneva  o  te  faa- 
oti  oioi  noa  i  te  parau  ma  te  faaroo  ore  na  mua,  ma  te  haa- 
mana'o  ore  ratou  i  te  parau  a  te  Fatu  i  papaihia  i  roto  i  te 
Evanelia  a  Mareko  ra  10:  29-30,  “Ua  parau  atura  Iesu,  na 
ô  atura,  Oia  mau  ta’u  e  parau  atu  ia  outou  nei,  Aore  roa  e 

taata  i  faarue  i  to’na  fare,  e  te  mau  taeae,  e  te  mautuahine, 
e  te  metua  tane,  e  te  metua  vahine,  e  te  vahine  iho,  e  te  mau 
tamarii,  e  te  fenua,  no’u  e  no  te  evanelia  nei,  e  ore  ai  i  te  noaa 
ta’na  e  hanere  atu  i  teie  nei  ao,  i  te  fare,  i  te  taeae,  i  te  tua- 
hine,  i  te  metua  valiine,  i  te  tamarii,  i  te  fenua,  e  te  hamani 
ino;  e  i  te  ao  to  muri  ra,  o  te  ora  mure  ore  ïa.” 


Te  Parau  Niuniu. 

Te  faaite  haapapuhia  maira  e  ua  maru  mai  o  Bulutaria 
i  te  Hau  Amui  e  ua  faaea  roa  i  te  aroraa  i  o  ratou,  ua  ho- 
roa  mai  te  Bulutaria  i  to  ratou  mau  e‘ahororaa  pereoo  auahi 
no  te  Hau  Amui. 

- ^  ^ - 

Te  hamani  ino  ra  te  Purutia  e  te  huiraatira  i  te  mau  oire 
haru  ore  i  Beletita.  E  noa’tu  te  parau  patoi  a  te  taiete  reva 
satauro  uteute  tauturu  taata,  eita  te  Purutia  e  faaroo  e  atira 
te  hamani  ino  i  to  Amarika  mauauri. 

Ua  tupu  te  taparahi-raa  taata  1  rotopu  i  to  Purutia  iho 
i  Kiel  te  vahi  tapuniraa  manuâ  Purutia. 

Ua  tono  te  Purutia  i  Farani  e  farerei  ia  Foch  no  te  faa- 
hauraa  i  te  tama‘i  i  na  Purutia  tiaraa  teitei  ra  o  Yon  Gree- 
nell  Tenei'ara  e  o  Von  Winterfeld  Tenerara  e  o  Meuras  Ati- 
marara  e  o  Yon  Hintze  Atimarara. 

E  nehenehe  ia  tatou  ia  oaoa,  ua  upootia  te  Hau  Amui. 

Ua  topa  rii  mai  e  ua  maru  roa  mai,  e  ua  vi  roa  o  Puru- 
tia  e  i  tuu  ai  te  mau  auaha  o  Purutia  i  ta  ratou  mau  i‘oa 
i  raro  a‘e  i  te  parau  faahau. 

E  faahoi  mai  o  Purutia  ia  Elsace  Lorraine. 

E  hoo  o  Purutia  i  te  mau  ino  atoa. 

E  tiamâ  roa  te  mau  Hau  rii  nainai. 

E  mou  roa  te  mana  Emepera  Purutia. 

E  ore  roa  te  puai  o  te  faehau  Purutki . 

Ua  horo  te  Kaiser  e  te  tamaiti  (Krompriz)  i  Holane  i 
te  poipoi  Sabati,  e  to’na  mau  êê  e  te  mau  feia  tora  no  raro 
a‘e  ia’na,  e  10  pereoo  uira  i  te  faahororaa  ia  ratou.  E  ava- 
ava  to  te  vaha  o  te  Kaiser  i  te  haereraa  i  Holane. 

Ua  mau  te  mau  e‘a  pereoo  auahi  i  Purutia  i  te  feia  oru- 
re.  E  ati  ri‘ari‘a  to  rot-o  i  Purutia  na  roto  i  te  taata  e  pohe 
noa  ra  e  e  eita  e  ore  te  ati  poia.  Ua  piri  te  ooa  Kiel  vairaa 
manuâ  i  te  feia  orure.  Ua  haru  hoi  ratou  i  te  oire  mau,  tei 
reira  te  hamani-raa ohipa  tamaki,  oia,  o  Essen. 

Tei  te  reo  o  te  Kaiser  a  tuu  ai  oia  i  to’na  i‘oa  i  raro  e  te 
parau  no  te  vaiihoraa  i  te  toroa:  E  mea  tia  mau  paha  ia’u 
ia  vaiiho  i  to’u  toroa  ei  maitai  no  te  hau  Purutia 

Te  haaviti  noa  ra  te  mau  faatere  api  i  te  imi  i  te  ravea  e 
hau  ai  te  orurehaua  te  huiraatira  o  Frederick  Ebert  tei  maiti 
hia  ei  faatere  hau  no  Purutia.  Na  te  huiraatira  iho  rate  pa- 
rau  rahi  i  Purutia  i  teie  nei,  e  te  titau  puai  ra  te  huiraatira 
'\a  hau  oioi  te  tama‘i. 


Ua  faaite  te  apooraa  atimarara  Amarika  i  te  mau  tutau- 
raa  manuâ  Amarika  e  ua  hau  te  tama‘i  i  te  poipoi  Monire  i 
te  hora  5  i  te  mahana  11  no  Novema  i  te  Matahiti  1918. 

Eiaha  te  hau  Holane  e  hinnaroia  faaea  te  Kaiseri  reira. 
E  mea  tapuni  noa  te  Kaiser  i  te  hororaa  i  Holane. 

Te  faaite  maira  to  Holane  e  te  opua  faahou  ra  te  Kais- 
er  e  hoi  i  Purutia  no  te  rahi  o  te  peapea  i  roto  i  Holane. 

Ua  tauatani  e  ua  tauatani  to  tatou  mau  faehau  titi  i  o 
Purutia,  mai  ia  Farani,  Paratane,  e  Beletita,  tei  faahoi  noa 
mai  nei  i  Faraui. 

E  18,000  to  te  Amarika  mauauri  i  teie  nei  i  faahoi  hia 
mai  no  Purntia. 

E  mauhaa  tama‘i  rahi  roa  tei  riro  i  te  Amarika  tepupu- 
hi  fenna,  te  pupulii  taviri,  te  ofai  pupuhi  e  te  hoê  fare  rahi 
vairaa  pahi  maue. 

(Tuatiraa) 

Tera  Toa  te  tahi  irava  tano  maitai  i  nia  ta  tatou  e  parau 
nei:  “Ua  tapeahia  vau  o  te  Fatu  ia  haapaohia  e  outou 
ta’u  ra  mau  parau,  ia  ore  râ  outou  ia  haapao  i  tahi  ra  parau, 
aore  ïa  ta  outou  e  parauraa  mai  i  reira. ’ 1 

Buka  Fafu  82:  10. 

E  ere  hoi  te  ravea  faaora  oia  hoi  te  Evanelia  e  mea  papu 
ore  e  te  tapitapi ;  e  ravea  papu  râ  e  te  ohie  maitai.  Ua  ite 
tatou  ua  hi‘a  te  taata  e  ua  roohia  oia  i  te  paruparu  e  te 
hara ;  na  roto  râ  i  te  Evanelia  ua  tuuhia  mai  te  ravea  e  ora 
faahou  mai  ai  oia.  No  te  taraehara  hoi  a  te  Mesia  ra  e 
ora’i  te  taataToa  o  tei  haapao  i  te  mau  ture  e  te  faaueraa 
o  te  Evanelia  nei. 


E  hoho‘a  api  teie  no  te  Peresideneraa  te  Ekalesia  e  te  tino  ahuru  e  ma  piti  aposetolo. 
Ua  neneihia  teie  hoho'a  i  te  6  no  Epelera  1918. 

0  VAI  TE  PATOI? 

Te  hinaaro  nei  te  Atua  ia  ora  te  taata.  Eaha  te  mea 
te  patoi  nei  te  taata  ia  ore  ia  faaorahiaf  E  mea  maere  ïa,  o 
vai  te  taata  e  patoi  i  te  Atuaf 

Te  patoi  nei  te  taata  haavare  i  te  Atua,  o  oia  i  faaino  i 
ta  te  Atua  e  hinaaro  i  te  haamaitai. 

Te  patoi  nei  te  taata  eiâ  i  te  Atua,  o  oia  i  eiâ  i  ta  te 
Atua  i  horoa  mai  i  ta’na  taeae,  e  riro  ai  te  haamaitairaa  o 
te  Atua  ei  mea  ore. 

Te  patoi  nei  te  taata  faataero  ava  i  te  Atua,  o  oia  i  faa- 
maamaa  ia’na  iho  ta  te  Atua  i  hinaaro  ia  riro  ei  taata 
paari. 

Te  taata  e  rave  huna  i  te  hara,  te  patoi  atoa  nei  oia  i  te 
Atua,  no  te  mea  te  haamaoro  nei  oia  i  ta  te  Atua  ohiparaa 
nei  oia  i  ta  te  Atua  ohiparaa  ia’na  ra. 

Te  patoi  nei  te  taata  faatau  i  te  Atua.  Mai  te  mania 
i  tua  oia,  aita  i  tia  i  te  boti  ia  tere.  Te  haamaua  nei  oia  i  te 
taime  a  te  Atua. 

Te  patoi  ite  hua  nei  e  tahi  pae,  aita  rea  râ  ratou.  No  te 
ite  ore  te  patoi  nei  e  tahi  pae,  aita  rea  hoi  ratou.  No  te 
aau  paruparu  te  patoi  nei  e  tahi  pae,  e  tiaa  iti  rahi  ratou. 
Mat.  26 :41.  E  mea  paruparu  mau  ïa  te  taata.  Te  opua  nei 
oia  e  rave  i  te  maitai,  e  arau  iti  a‘  e  te  rave  nei  oia  i  te  ino. 
Te  vai  nei  râ  te  ravea  e  noaa’i  te  puai  e  ore  ai  te  ino  e 
mana  ’i  i  nia  ia  ’na.  O  te  imi  i  te  parau  mau  e  haapao  maite 
i  te  reira  e  noaa  ïa  te  mana  i  nia  i  te  mau  iino  atoa.  E  vï 
te  ino  ia  ’na  e  e  riro  to  ’na  ra  paruparu  ei  puai  etaeta.  Ioa. 
8:31,  32.  Maseli  24:5. 

O  te  imi,  e  itea  ïa.  0  te  ore  e  imi,  e  pohe  ïa  i  te  pohe- 
raa  no  te  mauâ.  A  tia  i  nia,  a  imi.  E  ia  itea,  a  haapao  ma 
te  tuutuu  ore.  Atira’tu  ai  te  parau. 

Farani  Tuterera. 

E  hoho‘a  teie  no  te  Epitetojjo  ra  o  Orrin  P.  Mila  o  te 
polie.  Te  tautnru  piti  oia  i  te  Epitetopo  rahi  no  te  Ekalesia. 
E  taata  liau  i  te  maitai  e  te  maru  roa ;  e  hoa  mau  oia  no  te 
feia  veve. 

TE  MATA  PITI. 

“E  ore  te  feia  e  parau  mai  ialna  ra  e,  E  te  Fatu,  e  te 
Fatu,  e  hope  paatoa  i  te  tae  i  te  basileia  ra  o  te  ao,  o  te 
taata  râ  i  haapao  i  te  hinaaro  o  tau  Metua  i  te  ao  ra.”  Mat. 
7:21. 

Eaha  te  auraa  no  teie  nei  parau?  Tera  ïa;  E  rave 
rahi  te  feia  Ekalesia  e  ore  e  tae  i  roto  i  te  basileia  ra.  Eaha 
te  mea  e  ore  ai  e  tae  ai?  Tera’toa  ïa ;  no  te  mea  te  pinepine 
ra  ratou  i  te  pure,  e  te  himene,  e  te  a‘o  i  te  parau  i  mua  i 
te  aro  o  te  tino  no  te  Ekalesia,  e  ia  hope  te  pureraa  ua  ho‘i 
i  te  utuafare  e  ua  haavare  i  te  taata  tupu,  e  aore  râ  ua  êia 
i  ta  vetahi  ê  ra  ta’oa,  e  aore  râ  ua  opere  i  te  parau  vavi,  ua 
faaturi,  ua  faataero  ava,  ua  hoo  haavare  i  te  ta‘oa,  ua  faai- 
no  ia  vetahi  ê,  ua  faatau  ua  parahi  noa,  e  aore  râ  ua  rave  i 
te  mau  huru  ohipa  e  au  ore  i  te  parau  a  te  Atua ;  oia  hoi  ua 
mata  piti  ratou  ra,  e  haapaoraa  ê  to  ratou  i  roto  i  te  fare 
pureraa  i  te  Sabati  e  i  rapae  au  ra  i  na  mahana  e  ono  no 
te  hepedoma  nei. 

Ei  mata  hoê  tatou  e  tia’i,  oia  hoi  ia  i  to  tatou  aau  i  te 
pure,  e  te  himene,  e  te  parau  e  au  ia  a‘o,  e  ia  itoito  hoi  to 
tatou  na  rima  i  te  raveraa  i  te  mau  huru  ohipa  e  maitai  ai 
tatou  iho  e  vetahi  ê  atoa  ra  i  te  mau  mahana’toa  no  te  he- 
pedoma,  Ei  reira  to  tatou  maramarama  e  anaana  mai  ai 
mai  te  mori  i  tutuihia  i  nia  i  te  vairaa  e  maramarama’i  te 
feia’toa  e  liho  ra,  e  faaturahia  tatou  e  te  feia  parau-tia,  e  e 
hk  o  mauruuru  mai  ai  te  Atua  ia  tatou  nei. 

A  tahoê  i  to  tatou  hiroa  aau. 

— Farani  Tuterera , 


TOAE  A  MAERE,  Faaau  Parau,  Rue  Dumont  d’Urville,  Orovini,  Papeete,  Tahiti. 
ERNEST  C.  ROSSITER,  Imprimeur,  Rue  Brea  et  de  la  rue  Damont  d’Urville,  Papeete,  Tahiti. 


“  E  tia  mai  hoi  te  tahi  fenua  e  aro  mai  i  te  tahi  fenua,  e 
te  tahi  hasileia  e  aro  mai  i  te  tahi  hasileia;  e  o* l  e  hoi,  e  te 
ma‘i,  0  e  aueue  fenua  i  tera  vahi,  i  tera  vahi,  E  matame 
hai  ana‘  e  ra  teie  nei  mau  mea  no  te  pohe.”  Mat.  24:7,  8. 


TE  ATI  IUDA. 

O  teie  ïa  te  tau  e  tupu  ai  ei  parau  mau  te  mau  tohu  e 
rave  rahi  a  te  mau  peropheta,  e  haapapu-roa-hia’i  to  tatou 
tituri  i  te  parau  a  te  Atua.  Ua  itea  i  te  Atua  te  matame- 
hai  e  te  hopea  no  te  mau  mea’toa.  Aita  hoi  oia  i  vaiiho  i  te 
taata  i  roto  roa  i  te  pouri  i  te  mau  mea  e  tupu  a  muri  atu. 
Ua  pinepine  râ  Oia  i  te  faaite  atea  maira  e  i  te  faaara  hoi 
i  te  taata  i  te  mau  mea  e  tupu  a  muri  atu,  peneia‘e  o  te  haa- 
pao  e  ora’i  hoi  ratou  ra. 

Ua  faaite  atea  maira  Oia  e  e  haapurarahia  te  Ati  Iuda 

i  roto  roa  i  te  mau  fenua’toa  o  te  ao  nei,  e  riro  ai  ratou  ei 
tâhitoraa  e  ei  parau-ino-raa  i  rotopu  i  te  taata  nei.  Ier.  29 : 
16,  17.  Ua  oti  ê  na  ïa  i  te  faatupuhia  ei  parau  mau,  e  te 
anoihia  ra  te  ati  Iuda  i  rotopu  i  te  mau  nunaa’toa  i  teie  nei 
â,  e  ua  hamani-ino-hia  hoi  ratou  i  roto  i  te  tahi  pae  o  taua 
mau  fenua  ra.  Ua  ore  roa  na  te  hau  Ati  Iuda  i  muri  iti  ae 
i  te  tau  o  te  Mesia  ra,  e  mai  reira  mai  â  aita  i  itea  te  hoê 
nunaa  Ati  Iuda  i  roto  i  te  ao  atoa  nei,  ua  purara  roa  râ. 

Ua  faaite  atea’toa  maira  hoi  te  Atua  e  e  haaputuputu- 

faahouhia  ratou,  e  riro  faahou  atoah  to  ratou  fenua  Ka- 
naana  ei  fenua  heeuri  e  te  maitai  rahi,  e  to  ratou  basileia  ei 
basileia  hanahana.  Ier.  33:7-12.  I  te  matahiti  1841  ua 
tonohia  Orosona  Haida,  Aposetolo,  e  te  peropheta  no  te  tau 
hopea  nei  o  Iosepha  Samita,  i  te  fenua  Kanana,  e  ia  tae 
atu  i  te  mou‘a  Oliveta  ua  haamaitai  atura  i  te  fenua  Ka- 
nana  no  te  ho‘i-faahou-raa  o  te  Ati  Iuda  i  reira.  E  i  te 
matahiti  1872  ua  tono  atura  Birikama  Iouna  i  e  piti  apose- 
tolo,  o  Tihoti  Samita  e  o  Lorenzo  Tenoo,  ei  haamaitai  i 
taua  fenua  ra  ia  ho‘i  mai  to’na  ra  ruperupe  e  ia  ineine 
no  te  ho‘iraa  te  ati  Iuda  i  reira  e  parahi  tamau  â.  Ore 
noa’tu  â  te  tahi  hau  Ati  Iuda  i  te  ao  atoa  nei,  ua  riro  te 
mau  Ati  Iuda  e  rave  rahi  ei  mau  ona  e  ei  feia  mana  rahi  i 
roto  i  tera  fenua  e  i  tera  fenua.  E  piti  ahuru  tiahapa  ma- 
tahiti  i  mairi  a‘enei  ua  amui  taua  mau  ati  Iuda  tuiroo  ra 
e  rave  rahi  no  te  mau  fenuaToa  ei  taiete  e  faaora  i  te  Ati 
Iuda  i  hamani-ino-hia  i  Rusia  e  i  te  mau  fenua  i  Europa  hoi 
e  faaho‘i  mai  ia  ratou  i  te  fenua  Kanaana  e  parahi  ai.  Ua 
haaputu  ratou  i  te  moni  rahi,  e  mau  milioni  tiahapa  te  moni 
i  aufauhia,  e  ua  faateni  ratou  ra  i  te  Sutana  (arii  no  te 
fenua  Turekia  ia  faatiamâ  oia  i  te  fenua  Kanaana  e  tiaJi  i 
te  ati  Iuda  e  ho‘i  faahou  ai  i  reira  e  parahi  ai,  no  te  mea  ua 
auraro  ïa  iahia  taua  fenua  ra. 

Aita  râ  oia  i  faatia,  e  ua  haere  i  te  paruparuraa  to  ra- 
tou  itoito  e  ho‘i,  e  tae  noa  mai  i  teie  nei.  Aita  to  ratou 
hiaairaa  e  ho‘i  i  haere  i  te  itiraa,  maori  râ  aita  i  itea  te  ra- 
vea  e  noaah  ia  ratou  to  ratou  fenua  a‘ia. 

Ua  faaite  atura  te  Hau  Beritane  i  te  hoê  fenua  rahi  au 
maitai  i  Af arika  e  tia  ia  ’na  ia  horoa  na  te  Ati  Iuda  ei  putu- 
puturaa,  aita  râ  te  aau  o  te  Ati  Iuda  i  mahanahana  noane 
ia  parauhia  te  fenua  Afarika  ei  putuputuraa.  0  Kanaana 
to  ratou  fenua  a‘ia,  eiaha  Afarika.  0  Kanaana  te  fenua  i 
tohuhia  ei  putuputuraa,  eiaha  te  tahi  noaTu  â  fenua.  Mai 
reira  mai  â  aita  i  pohe  roa  to  ratou  mana‘o  e  ho‘i  i  te  fenua 

Kanaana,  te  vai  huru  paru  paru  râ  te  itoito  e  tae  noa  mai  i 
teie  nei  tama‘i  rahi. 

0  Turekia  te  tahi  o  te  mau  fenua  e  tama4i  nei,  tei  te 
pae  Purutia  oia.  No  reira  ua  tono  ihora  te  Hau  Beritane 
i  te  tahi  nuu  i  roto  i  te  fenua  Kanaana,  ua  hemo  to  Turekia 
e  ua  riro  ia  ratou  te  oire  Ierusalema  e  te  fenua  e  ati  noane, 
e  ua  opua  e  tiahi  i  to  Turekia  i  rapae  i  te  fenua  Kanaana 
paatoa  ra.  Aita  paha  e  maoro  e  faatiamâ-roa-hia  te  fenua 
Kanaana  i  te  Zuko  no  te  Turekia  ra. 

A  haru  ai  te  nuu  Beritane  i  te  mau  fenua  i  ropu  ia 
Ierusalema  e  te  Miti  Rahi  ra,  ua  itea  te  mau  ati  Iucla  e  rave 
rahi  te  tausani  mai  Rusia  mai  i  te  parahiraa  i  reira,  e  i  te 
faaapuraa  i  te  fenua. 

Ua  mauïa  roa  to  ratou  mau  faaapuraa;  ua  hau  i  te 
maitai  i  to  te  mau  fenua  arii  no  Turekia  i  te  fenua  papu  ra 
o  Sarona,  e  ua  hau  hoi  i  to  Arabia.  E  mau  fare  parahiraa 
maitatai  tei  patuhia  e  ratou  i  te  mau  ofai  no  te  mau  fare 
marua  tahito  ra,  ua  tanuhia  te  mau  raau  tamâruraa,  ua 
faanahonahohia  te  mahora  i  mua  i  te  mau  fare,  e  te  fare 
puaa  tei  muri.  Ua  putuputu  parahi  ratou  i  roto  i  te  mau 
oire  rii  i  fatata  i  te  fare  pureraa  (Sunago)  e  te  fare  tai‘o- 
raa  buka,  e  tei  te  atea  rii  to  ratou  mau  fenua  faaapu  ra.  Ua 
huru  au  to  ratou  ravea  parahiraa,  e  te  paturaa  oire  rii  ra, 
e  te  faatea-rii-raa  i  te  mau  fenua  faapu  i  to  te  feia  mo‘a  i  te 
fenua  Roto  Miti.  Tei  te  tahi  oire  iti,  o  Rasona  Le  Tiona  te 
i‘oa,  1500  ati  Iuda  i  te  parahiraa.  Ua  haere  taitahi  noa 
maira  teie  nei  mau  Ati  Iuda  no  ô  mai  i  te  mau  fenua  i  haa- 
purarahia’i  ratou  ra,  te  rahiraa  no  Rusia  maira. 

E  teie  nei  te  tupu  faahou  nei  i  te  rahiraa  te  mana‘o  o 
te  ati  Iuda  no  te  ao  nei  e  ho‘i  i  te  fenua  Kanaana  e  parahi 
ai  a  fatu-faahou  ai  i  te  mau  vahi  ano.  Te  mahanahana  faa- 
hou  nei  to  ratou  aau  a  haamana‘o  ai  ratou  i  te  parau  tohu 
tahito  no  te  putuputu-faahou-raa  i  reira  ra.  I  te  afa  ma- 
tamua  no  teie  nei  matahiti  1918  ua  reva  ’tura  hoê  ahuru  tau- 
sani  faehau  ati  Iuda  no  roto  mai  i  te  fenua  Amerika,  e  tere 

atu  ratou  i  te  fenua  Kanaana  e  tauturu  i  te  nuu  Beritane  i 
te  faatiamâraa  i  to  ratou  fenua  a‘ia  ra  ia  Kanaana.  E  teie 
te  parau  maere  i  taua  nuu  ati  Iuda  rahi  ra,  oia  hoi  ua  parau- 
hia  e  ua  faau  ratou  ana‘e  i  te  parau  hou  to  ratou  revaraa 
e  parahi  tamau  â  ratou  i  te  fenua  Kanaana  i  te  hoperaa  o 
teie  tama/i  rahi.  Ua  o])uahia  e  te  ati  Iuda  e  faaitoito  â  i 
te  faataafaa  i  te  nuu  rahi  ati  Iuda  no  roto  mai  i  te  fenua 
Amerika  ei  mono  i  te  nuu  Beritane  i  Kanaana,  e  noaa  faa- 
hou  mai  ai  to  ratou  fenua  mau  ei  parahiraa. 

E  mea  maere  rahi  ïa  aita  i  moe  roa  te  hiroa  ati  Iuda  i 
te  maoro  o  to  ratou  purararaa  i  roto  i  te  mau  fenua  êê,  te 
vai  taa  ê  noa  ’tu  a  ratou  ra  te  huru  â  te  huru.  E  mea  maere 
hoi  aita  i  polie  roa  i  roto  i  te  hanereraa  o  te  matahiti  i  mairi 
a‘e  to  ratou  mana‘o  e  ho‘i  i  te  fenua  Kanaana  e  paralii 
tamau  ai .  Oia  ïa,  e  oliipa  maere  roa  ïa  te  ohipa  a  te  Atua 
e  te  mau  ravea  e  tupu  ai  to’na  mau  opuaraa. 

— Farani  Tuterera. 


E  TOHU  NO  IUDA. 

Ei  rdra,  te  mau  toea  i  purara  ê  i  te  mau  fenua  atoa  ra 
e  haaputuputuliia’i  mai  te  hitia  o  te  râ  e  mai  te  tooa'  o  te  râ, 
mai  apatoa  e  mai  apatoerau  ra  ;  e  e  faataehia  ratou  i  te  ite  i 
te  Fatu  ra  i  to  ratou  Atua,  o  tei  faaora  ia  ratou.  E  e  haa- 
pue  au  i  to’u  mau  taata  mai  te  taata  e  liaapue  i  te  ruru  sito- 
na  i  nia  i  te  vahi  papairaa.  Ei  reira  e  haamana'o  ai  au  i 
te  faufaa  ta’u  i  fafau  na  i  to’u  ra  taata,  i  te  na  ôraa’tu  e, 
Ei  ta’u  ra  tau  mau  e  haaputuputu  mai  ai  au  ia  ratou  i  te 
vahi  lioê ;  e  e  horoa  fahou  atu  vau  i  te  fenua  o  ta  ratou  hui 
metua  ei  a‘ia  no  ratou,  oia  te  fenua  ra  o  Ierusalema,  o  te 
parauhia  ïa  no  ratou  e  a  muri  noa’tu,  te  na  reira  maira  te 
Metua. 

E  teie  nei,  e  parau  atu  vau  ia  outou,  e  tupu  mau  taua 
mau  taua  mau  mea  nei,  i  ta  te  metua  i  faaue  mai  ia’u.  Ei 
reira  e  faatiahia’i  taua  faufaa  ta  te  metua  i  fafau  i  to’na  ra 
taata ;  ei  reira,  e  parahi  faahou  ai  to’u  ra  taata  i  Ierusalema, 
e  e  riro  ïa  ei  a‘ia  no  ratou  ra.  3  Neplii  20:13,  18,  29,  46. 

Te  Evanelia  i  A‘ohia  Mai  e  Iesu  Mesia  ra. 

Te  na  ô  mai  nei  to  te  ao.  Ei  aha  e‘a  hoi  te  hoê  Evane- 
lia  api?  Aita  anei  i  navai  te  man  Evanelia  i  te  ao  nei 
i  teie  nei  mahana?  Ei  aha  e‘a  ïa  teie  Evanelia  api  huru 
ê  roa  o  te  papaina  pinepine  mai  i  roto  i  to  tatou  mau  tari‘a 
i  teie  nei  tau  api?  E  tia  auei  ia  parau  e  i  roto  na  tenetere  e 
rave  rahi  i  mairi  a‘enei  te  vai  noa  ra  ïate  poiri  i  roto  i  teie 
nei  ao  mai  te  itea  orehiate  maramarama  no  ô  mai  i  te  ra‘i? 
E  mai  te  mea  e  e  tia  ia  tatou  ia  parau  i  te  reira  parau,  eaha 
ra  ïa  te  tumu?  Ua  huru  ê  anei  teAtua?  E  Atua  hirohi- 
rouri  anei  Oia,  e  haapao  anei  Oia  i  te  huru  o  te  taata?  Te 
na  ô  maira  Mataio,  “Te  haapii  nei  te  Atua  i  te  parau  mau 
mai  te  hirahira  ore  i  te  taata  atoa.”  Te  faaite  papu  atu  nei 
matou  e,  aore  roa  te  Atua  i  huru-ê-hia.  Ta’na  ra  mau  ture  i 
haapiihia  mai  e  Anâ  ra  i  mutaaihora,  te  vai  nei  â  ïa  i  teie  nei 
mai  te  huru  i  tahito  ra.  O  te  taata  râ  tei  huru  ê  hia.  Ua  faa- 
tia  te  taata  i  te  parau  i  parau  ê  hia  na  e  Isaia  ra  a  na  ô  mai 
ai  oia  e  “Ua  viivii  te  fenua  i  raro  a‘e  i  te  taata  ra,  ua  hapa 
ratou  i  te  ture  ra;  ua  ruri-ê  hia  e  ratou  tei  haapaohia  ra;  ua 
pi‘o  ratou  i  te  faufaa  haapao-tamauhia  ra.”  Isaia  22:5. 

Ua  taiva  ê  atu  na  te  taata  i  te  Evanelia  a  te  Mesia.  Ua 
faahuru-ê-hia  te  mau  tumu  parau  mo‘ara.  Ua  taparahihia  to- 
’na  ra  mau  tavini  e  te  vai  ra  te  hoê  tau  i  muri  rii  iho  i  teMe- 
I  sia  ra  i  ore  roa’i  te  hoê  o  to’na  ra  mau  tavini  o  tei  mau  i  te 
autahu‘araa  mo‘ai  ora  mai.  0  te  tumu  ïa  i  rave-ê-hia’tu 
i  ai  te  Evanelia  i  te  ra‘i  ra,  e  haamonohia  ihora  ta  te  Atua 
mau  ture  i  ta  te  taata.  Te  na  ô  maira  te  Aposetolo  o  Paulo: 
“Te  vai  atura  hoi  te  tau  e  ore  ai  ratou  e  farii  ai  i  te  parau 
mau,  no  te  anoenoe  o  to  ratou  tari‘a,  e  haaputu  ïa  ratou  i  te 
orometua  i  au  i  to  ratou  iho  hinaaro;  efariu  ê  hoi  to  ratou  ta- 
ri‘a  i  te  parau  mau,  aapai  tia‘tu  ai  i  te  fabula.”  II  Tim.  4:3. 

E  ere  anei  mau  ïa  te  huru  mau  o  to  te  ao  nei  i  teie  nei 

mau  mahana  hopea  nei?  Te  taiva  noa  ê  atu  nei  ratou  i  te 
mau  papainaraa  i  te  mata‘i,  “Te  fatata  atu  nei  ratou  i  te 
Atua  i  to  ratou  vaha  i  te  faatura’tu  nei  ia’na  ra  i  to  ratou 
utu,  tei  te  atea  ê  râ  to  ratou  aau.”  Mataio  15:8 

Te  mau  haapaoraa  e  haapii  atu  i  te  mau  ture  au  ore  i  te 
evanelia  mau  a  te  Atua  ra,  e  faahapahia  ïa  ratou,  e  ore  atoa 
ïa  e  tia  ia  ratou  ia  tomo  i  roto  i  te  basileia  o  te  Atua  ra  na 
roto  i  taua  huru  haapaoraa  ra. 

Eaha  ra  ïa  te  ravea  e  ora’i  tatou.  Ua  faaruehia  anei  ta- 
tou  e  te  Metua  ra  ma  te  papu  ore?  E  faaho‘i-faahou-hia  mai 
anei  taua  autahu‘araa  i  rave-ê-hia  atura?  Te  na  ô  maira  Da- 
niela  i  te  pene  2  irava  44,  “I  te  mau  mahana  a  vai  ai  te  hoê 
mau  basileia  o  te  taata  nei  i  teie  nei  ao  ei  reira  e  faatupu  ai 
te  Atua  o  te  ra‘i  ra  i  te  hoê  basileia  o  te  ore  roa  ïa  e  mou.” 
Te  na  ô  atoa  maira  Ioane  te  Aposetolo,“Te  iteraoia  ite  hoê 
melahi  i  te  maueraa  na  ropu  i  te  reva  nei:  ma  te  Evanelia  e 
tia  i  te  vairaa  ra  ei  pororaa’tu  i  te  feia  e  parahi  i  te  ao  nei  ra, 
i  te  mau  fenua  atoa,  e  te  mau  opu  atoa,  e  te  mau  re‘o  atoa, 
e  te  mau  nunaa  atoa.  Apokalupo  14:6,  7.  E  taua  evanelia 
ra  o  tei  iteahia  e  Ioane  i  te  afairaahia  mai  e  taua  melahi  ra, 
e  porohia  mai  ïa  i  te  mau  nunaa  atoa  e  ore  roa  te  hoê  basileia 
e  ore  i  te  faaroo  i  taua  parau  mo‘a  ra. 

E  a‘ohia  te  mau  taata  atoa  i  te  rnau  vahi  atoa  ia  tatara- 
hapa  e  faafariu  mai  ratou  i  te  e‘a  e  te  ora  mau.  Ua  taa  ia 
tatou  e,  te  maue  maira  te  hoê  melahi  mai  te  ra‘i  mai,  eteohi- 
pa  a  taua  melahi  ra,  o  te  afai  mai  ïa  i  te  evanelia  tei  rave-ê- 
hia’na  i  n  a  i  te  ra‘i.  Ua  papu  maitai  ia  tatou  e  ua  tae  mai 
taua  melnhi  ra  e  te  evanelia  atoa  i  teie  nei  mau  rnahana  ho- 
pea  nei.  0  vai  râ  ïa  e  teihia  hoi  te  mau  feia  to  taua  melahi 
a  ta  Atua  ra  i  fâ  mai?  Ia  ore  tatou  ia  ite  e,  o  vai  taua  mau 
feia  ta  te  melahi  i  fâ  maira  e  vai  noa  â  tatou  i  roto  i  te  poiri 
taotao.  E  ei  haamaramaramaraa  i  te  hoê  mau  vahi  no  taua 
evanelia  ta  te  melahi  i  afai  maira  no  to  te  ao  nei  e  hi‘opoa 

rii  â  tatou  i  te  parau  ta  Paulo  i  parau  maira.  Te  na  ô  mai 
ra  oia  i  to’na  ra  episetole  i  te  Ephesia  i  te  pene  4  irava  11. 

44  E  ua  haapao  oia  i  te  tahi  pae  ei  aposetolo,  e  te  tahi  pae  ei 
peropheta,  ei  te  tahi  pae  ei  haapii  evanelia,  ei  faaau  i  te  feia 
mo‘a  i  te  ohipa  ra  e  orometua,  ia  tupu  i  te  maitai  te  tino  o 
te  Mesia  ra.”  Eaha  ïa  te  maoro  e  vai  mai  ai  taua  mau  to- 
roa  nei  i  roto  i  te  ekalesia  o  te  Mesia  ra?  Te  na  ô  maira  Pau- 
lo,  “Ia  riro  tatou  atoa  nei  ei  taata  paari,  i  te  faaroo  hoê  e  te 
ite  hoê  i  te  Tamaiti  a  te  Atua,  ia  taea  te  faito  ra  i  te  i  o 
te  Mesia  i  te  rahi.”  Te  vai  atoa  ra  te  mau  tapao  e  pee  na 
muri  iho  i  taua  evanelia  ta  taua  melahi  i  afai  mai  ra,“E  tia- 
varu  atu  i  te  De’moni  i  rapae,  e  parau  i  te  re‘o  êê,  e  tuu  i  te 
rima  i  nia  iho  i  te  upoo  ei  faaoraraa  i  te  ma‘i.  etc.  la  hi‘o- 
poa  maitehia  te  mau  haapaoraa  atoa  e  vai  nei  i  te  ao  nei  i 
teie  nei  â  mahana,  e  ite  anei  ia  tatou  e,  teiheate  hoêno  roto- 
pu  mai  i  taua  mau  haapaoraa  ra  o  tei  au  mai  i  te  hoho‘a  o 
taua  evanelia  ra,  ta  taua  melahi  ra  i  afai  mai.  Aore  roa  te  hoê 
i  rotopu  i  na  Ekalesia  e  ono  hanere  e  vai  i  te  ao  nei  e  haa- 
pao  nei  i  te  mau  ture  a  tebibilia,  maore  râ  e,  o  taua  Ekalesia 
o  tei  faatiahia  e  te  Mesia,  na  roto  i  taua  melahi  o  tei  fâ  mai 
ia  Iosepha  Semita  ra,  oia  hoi,  te  Ekalesia  a  Iesu  Mesia  i  te 
Eeia  Mo‘a  i  te  Mau  Mahana  Hopea  Nei  i  parauhia  Ekalesia 
“Momoni”.  Aore  te  hoê  o  taua  mau  Ekalesia  êê  ra  i  faaite 
mai  e  ua  fâ  mai  ia  ratou  taua  melahi  i  itehia  e  Ioane  apose- 
tolo  ra.  E  na  roto  hoi  i  te  hotu  o  te  raau  e  ite  ai  tatou  i  te 
huru  o  taua  raau  ra.  E  taua  evanelia  nei,  hoê  âïa  evanelia 
o  tei  a‘ohia  mai  e  lesu  Mesia  i  mutaaihora.  0  te  evanelia 
matamua  ïa  o  tei  faaho‘i-faahou-hia  mai  i  te  ao  nei  e  na  roto 
hoi  ï  taua  evanelia  ra  e  roaa  mai  ai  ia  tatoute  tatarahapa  tia 
mau,  e  farii  atoa  ia  tatou  i  te  bapezitoraa  utuhi  no  te  haa- 
matararaa  i  te  hara,  ia  farii  tatou  i  te  tuuraa  i  te  rima  ei  fa- 
riiraa  i  te  Varua  Maitai,  e  i  reira  tatou  e  tae  atu  ai  i  te  faito 
ra  i  te  i  o  te  Mesia  ra,  e  mai  tei  parauhia  e  te  Fatu  ra.  O 

te  mau  maite  ra  e  tae  noa’tu  i  te  hopea  ra  o  te  ora  ïa.  Te 
ani  atu  nei  te  Ekalesia  a  Iesu  Mesia  i  parauhia  Haapaoraa 
Momoni,  ia  tatarahapa  te  mau  taata  atoa  e  faafariu  maii  roto 
i  te  e*a  o  te  ora  mau. 

“E  te  ere  ra  râ  te  hoê  o  outou  i  te  ite  e  ani  oia  i  te  Atua 
ra,  o  tei  horoa  hua  mai  i  te  maitai  i  te  taata  atoa  ra  ma  te 
patoi  ore;  e  e  horoahia  mai  ta’na.  E  ani  râ  oia  ma  te  faaroo, 
eiaha  e  feaa.  Iakobo  1:5.  Ua  na  reirahia  na  taata  e  rave 
rahi  mai  ta  Iakobo  i  faaite  mai  ra,  e  ua  roaa  ia  ratou  i  te  pa- 
lionoraa  i  ta  ratou  mau  pure  ma  te  faaite  mai  ia  ratou  e,  o 
taua  melahi  ra  tei  iteahia  e  loane  aposetolo,  ua  afai  mai  oia 
i  te  Evanelia  a  te  Mesia  ra.  No  reira  e  hoa  ino  ma  e,  no  te 
aha  outou  e  ore  e  faahaehaa’i  i  to  outou  mau  aau  i  mua  i  te 
aro  o  te  Fatu  mai  te  ani  atu  ia’na  ia  liaamaramarama  mai 
oia  ia  outou  atoa  na  i  te  parau  mau.  Ia  na  reira  outou  e 
tae  oioi  ai  tatou  atoa  i  te  faaroo  hoê  e  i  te  ite  hoê  i  te  Tamai- 
ti  a  te  Atua,  mai  te  hoê  â  faito  i  te  i  o  te  Mesia.  E  noho  ïa 
tatou  i  roto  i  te  aroha  mau,  e  aroha  atu  tatou  i  te  tahi  e  i  te 
tahi  mai  te  oaoa  hope  ore.  Ia  tae  i  taua  mahana  ralii  ra  e 
ore  ïa  e  tupu  faahou  te  ati  i  te  fenua  nei  e  ore  hoi  i  tupu  te 
tama‘i  i  rotopu  i  to  te  ao  nei.  E  mata  na  râ  outou  i  te  imi  i 
te  basileia  o  te  Atua  e  te  parau  tia  na’na  e  amui-atoa-hia 
mai  taua  mau  mea  ra  ia  outou.  Ioane  Monika. 

Tera  Mai  Nei  te  Hoê  Mau  Tapao  o  tei  Faaite  Mai  e  teFatata 
Mai  Nei  te  Tae  Pitiraa  Mai  o  te  Mesia. 

E  mai  tei  te  anotau  ia  Noa  ra,  oia  atoa  iatae  i  te  anotau 
o  te  Tamaiti  a  te  taata  nei. 

E  mai  tei  te  anotau  ia  Lota  ra;  te  amu  ra  ratou  e  te  inu 
ra  hoi,  te  hoo  atura,  e  te  hoo  maira,  te  faaapu  ra,  te  faatia 
ra  i  te  faiv ; 

Oia  atoa  ia  tae  i  te  mahana  e  fa  mai  ai  te  Tamaiti  a  te 
taata  nei.  Luka  17:26,  28,  30. 

E  te  aueue  rahi  i  te  fenua  i  tera  vahi,  itera  vahi,  i  teo‘e 
hoi,  e  te  ma‘i  rahi,  e  te  mea  mehameha  e  te  semeio  rahi  i  te 
itearaa  i  nia  i  te  ra‘i.  Luka  21:11. 

O  te  hoe  ofai  ei  tii  i  hamanihia  ei  faahaamana‘o  ia  Hairamu  Samita.  Tei  roto  i  te  aua 
hunaraa  ma‘i  teie  ofai  i  te  faatiahia. 

O  te  raan  hiero  raataraa.ua  i  fatiahia  e  te  Ekalesia  nei. 

Roto  Miti,  Te  19  no  Mati,  1918. 

Na  te  Feia  Mo‘a  i  te  Mau  Fenua  Moana, 

Ia  ora  na  tatou  i  te  aroha  vai-maite-raa  no  te  Atua,  e  a 
muri  noaTu. 

E  huru  moaro  iti  a’enei  aita  vau  i  papai  i  te  rata  ia 
outou  na,  e  tau  mau  hoa  here  e,  aita  hoi  i  papai  i  te  parau 
no  te  “Heheuraa  Api.  ” 

Te  tumu  i  ore  ai  e  ere  ïa  i  te  mea  ua  moe  roa  outou  na 
iahi  nei,  aita  hoi  tohi  aau  i  haere  i  te  toetoe,  te  vai  maha- 
nahana  noa  râ,  e  eita  hoi  to  outou  hiroa  e  moe  ia’u  e  tae 
noa  Jtu  ua  farerei  faahou  tatou  i  te  ao  hanahana  a  muri  atu. 
E  24  hora  i  roto  i  te  mahana  hoê,  tirara  ïa ;  ia  i  te  reira  i  te 
ohipa,  atira  noa  Jtu ;  o  te  tumu  mau  ïa  aita  vau  i  papai  pine- 
pine  ia  outou  na.  I  te  mau  vahi  ta’u  e  hahaere  ra,  te  afai 
haere  atoa  nei  i  te  Bibilia  i  te  re‘o  Tahiti,  e  mahanahana 
to’u  aau  ia  outou  na  i  te  tahoraa  i  te  tahi  mau  irava  iti  i  to 
outou  re‘o  i  tera  taime  i  tera  taime.  Na  te  Evanelia  i  faa- 
riro  ia  tatou  ei  mau  hoa  tamau  tuua  ore.  E  tahi  ïa  hotu 
teie  no  te  Evanelia,  e  faariro  i  te  Feia  êê  ei  hoa  liere  tamau 
ra. 

E  mau  tau  ati  peapea  rahi  teie,  mai  ta  Iesu  e  Paula  ma 
hoi  i  parau  ra.  2  Tim.  3  :l-6.  Mat.  24.  No  te  rahi  o  te  ati 
riaria  i  tera  fenua  i  tera  Fenua  i  teie  nei  mau  mahana 
hopea  nei  te  haamana‘o  pinepine  nei  au  ia  outou  na,  e  e 
rave  rahi  te  uiraa  i  tupu  i  roto  iahi,  mai  teie  atoa  nei  te 
huru. 

Te  mau  papu  anei  i  te  faaroo?  Ua  itoito  anei  i  te 
mau  haapiiraa  e  i  te  mau  pureraa  hoi? 

Te  here  anei  te  tane  i  te  vahine,  e  te  vahine  i  te  tane 
ra?  Ua  haapiihia  anei  te  mau  tamarii?  Ua  ore  roa  anei 
te  mâroraa  e  te  feii?  Te  manuïa  anei  te  hôpuraa  pârau? 
Ua  rahi  anei  te  auhune  no  te  pufaa,  te  vanila,  e  te  mau 
hotu  atu  â*  hoi?  Ua  haere  anei  te  mau  tane  api  i  te  tama‘i? 
0  vai  te  oto  e  o  vai  te  oaoa?  Ua  navai  anei  te  maa  e 


84 


TE  HEHEURAA  JJPI 


etaeta,i  te  tino?  O  vai  te  roohia  mai  e  te  poia?  Te  tauturu 
?.nei  te  feia  tao‘a  i  te  feia  maa  ore?  Ua  faatau  anei?  Te 
parahi  anei  mai  te  hau  i  te  faarueraa  i  te  mau  mea  i  faao- 
rehia  ra,  oia  te  ava,  te  eiâ,  te  haavare,  etc.,  etc.,f  Ua  faao- 
rehia  anei  te  mau  liara  e  ore  e  au  ia  parau  ra?  Te  anaana 
anei  te  mata  i  te  maramarama?  Koh.  8:1. 

E  riro  teie  nei  mau  feruriraa  nahi  nei  ei  tapao  te  vai 
nei  â  tôu  mana‘o  ia  outou  na,  taa  ê  noaTu  tatou  i  te  moana 
rahi  hohonu  ra.  Ia  mau  papu  tatou  i  te  parau  mau  e  tae 
noa’tu  i  te  ora  mure  ore  ra;  atira  ïa  parau. 

Te  amui  mai  nei  o  Maria,  e  o  Dora,  e  o  Tifira,  e  o 
Mitona,  e  o  Eunita,  e  o  Melevina,  e  o  Mitila,  ta  maua  ïa 
mau  tamarii,  i  te  parauraa  e,  Ia  ora  na  tatou  e  tae  noaTu  i 
te  hopea  roa  ra. 

Faram  Tuterera. 


Ua  haamou-faahou-hia  te  oire  Guaatmala,  na  te  hoê 
ueueraa  fenua  taua  ohipa  i  rave.  0  te  toru  teie  o  te  taime  i 
pau  taua  oire  ra,  i  teie  nei  taime  râ  aita  roaTu  te  hoê  fare  i 
tia  mai. 


TOAE  A  MAERF,  Faaau  Parau,  Rue  Dumont  d’Urville,  Orovini,  Papeete,  Tahiti. 
ERNEST  C.  ROSSITER,  Imprimeur,  Rue  Brea  et  de  la  rue  Damont  d’UrvilIe,  Papeete,  Tahiti. 


te  heheuraa  api 


I  neia  i  te  piha  neneiraa  Univereti  i  Roto  Miti  i  Utah  no  te  Ekalesia  a  Iesu  Mesia  i  te 
Feia  Mo'a  i  te  Mau  Mahana  Hopea  Nei  i  Papeete,  Tahiti,  i  te  mau 
fenua  Sotaiete,  i  te  mau  avae  atoa. 


Nu.  8 


Atete,  1918 


Mat.  12  I 

J 


E  teie  nei,  e  au  mau  taeae  here,  ua  hinaaro  vau,  ia  haere 
mai  outou  i  te  Mesia,  oia  Tei  Mo‘  a  i  Iseraele  nei,  e  rave  i 
tayna  om,  e  te  mana  o  ta’na  faaoraraa.  Oia  ïa,  e  haere  mai 
ia’na,  a  pupu  mai  ai  i  to  outou  aau  atoa  ei  ô  na’na;  e  pure 
e  haapae  i  te  maa,  e  e  hapao  maitai  e  tae  noa’tu  i  te  hopea 
ra;  e  te  ora  ra  te  Fatu,  e  ora’i  ora’i  ia  outou.  Omoni  1:26. 


A  HAAVI IHO 

E  ao  to  te  taata  i  noaa  ia’na  te  ite  i  te  ohipa  e  au  ia’na 
ia  rave  i  to  Jna  oraraa  i  roto  i  teie  nei  ao,  a  rave  itoito  tamau 
atu  ai  i  te  reira  ma  te  tuutuu  ore  e  tae  noa’tu  i  te  hopea.  E 
parauhia  iahia,  e  tavini  haapao  maitai  oe,  e  faarirohia  oe 
ei  tiaau  e  ei  faatere  i  nia  i  te  mau  ohipa  rarahi.  Mat.  25 :21. 
Aita  râ  te  taata  e  rave  rahi  i  feruri  maitai  i  te  huru  ohipa  e 
au  ia  rave,  e  tioi-ohie-hia’i  ratou  i  roto  i  te  mau  huru  ohipa 
faufaa  ore,  e  aore  râ  paha  i  roto  i  te  ohipa  ino  e  te  faufau. 

E  ohipa  maitai  ïa  te  ohipa  e  faufaaiha’i  te  taata  i  rave 
ra,  e  e  maitai  atoa’i  vetahi  ê  atoa  ra,  mai  te  ohipa  faatiaraa 
fare,  te  tarairaa  pahi,  te  tanuraa  huero,  te  faautaraa  tao‘a, 
te  rapaauraa  ma‘  i,  te  a‘  oraa  i  te  parau  a  te  Atua,  te  haapa- 
rururaa  i  te  taata  i  te  enemi,  te  haapiiraa  tamarii,  te  aupu- 
ruraa  i  te  feia  ati,  te  poihereraa  i  tei  veve,  te  utuuturaa  i  te 
feia  ma‘i  e  e  rave  rahi  atu  â.  I  roto  i  teie  nei  mau  ohipa’toa 
ua  faufaahia  te  taata  i  rave  ra  e  ua  faufaa-’toa-liia’i  te 

feia  êê  e  rave  rahi  ra,  i  riro  ai  ei  mau  huru  ohipa  e  hau  ê  i 
te  maitai. 

E  ohipa  ino  ïa  te  ohipa  e  faaerehia  ’i  te  tahi  i  te  maitai, 
mai  te  pere  apï  no  te  moni,  te  titauraa  i  te  mea  tia  ore,  te 
hooraa  i  te  ava  e  te  avaava,  te  eiâ,  te  hamani  ino,  te  haa-’ 
vare,  te  faaino,  e  e  rave  rahi  atu  â  hoi.  Ua  ino  te  pere  apï 
no  te  mea  ua  faaerehia  te  tahi  i  ta’na  moni  e  aita  te  hoê 
mea  faufaa  i  horoahia  ’tu  ei  taui ;  ua  ino  te  titauraa  i  te  mea 
tia  ore  no  te  mea  ua  faaerehia  te  tahi  i  te  mea  tia ;  e  ua  ino 
te  hooraa  i  te  ava  e  te  avaava  no  te  mea  ua  faainohia  te  tino 
o  te  feia  e  rave  ra. 

E  ohipa  faufaa  ore  ïa  te  faatau,  te  faahua  raveraa 
ohipa,  e  te  mau  ohipa  e  rave  rahi  i  rave-oruirui-hia  e  mai 
te  faahaumani  noa,  e  mai  te  tiai  i  te  hora  faaotiraa,  te  mâ- 
roraa  parau,  te  faatiaraa  parau  vavi,  e  e  rave  rahi  atu  â  hoi. 

Ia  opua  te  taata  e  rave  i  te  tahi  ohipa  e  mea  au  ia  na 
mua  oia  i  te  ui  ia’na  iho  i  te  uiraa,  o  vai  te  ino  i  teie  ohipa 
ta’u  i  opua  e  rave  nei,  ei  maitai  anei  ia’u  iho  e  vetahi  ê  atoa 
ra?  E  haavahia  tatou  paatoa  e  au  i  te  mau  ohipa  tatou  i 
rave  i  roto  i  te  tino  nei  ia  tae  i  te  haavaraa  rahi  ra,  e  e  haa- 
ma  roa  tatou  i  reiramai  te  mea  e  tia  mai  te  tahi  i  nia  e  pari 
mai,  i  te  na  ô  raa  mai  e,  na  ta  oe  ohipa  vau  i  hamani  ino. 
Mat.  16 :27.  Aita  ’tu  ïa  parau  e  au  i  te  parau  a  te  Atua  ei 
aveia  e  ei  aratai  no  tatou  a  maiti  ai  tatou  i  te  ohipa  ta  ta- 
tou  e  rave  i  to  tatou  nohoraa  i  roto  i  teie  nei  ao.  A  tai‘o 
na  tatou  i  te  faaueraa  matamua  i  tuuhia  mai  i  te  taata  nei. 

“Ua  haamaitai  iliora  te  Atua  ia  raua,  na  ô  maira  te 
Atua,  Ia  fanau  orua,  e  ia  rahi  roa,  e  faaï  i  te  fenua,  nei,  e  e 
havïiho.”  Gen.  1:27-30. 

Te  taata  o  te  haapao  i  teie  nei  parau,  e  faaipoipo  e  e 
fanau  tama,  ia  faaitoito  hua  oia  i  te  raveraa  i  te  ohipa  e 
tia’i,  e  noaa’i  te  maa,  te  ahu,  te  fare,  te  mau  buka,  e  e  rave 
rahi  atu  â  te  mau  mea  e  au  ia  hinaarohia  e  ta’na  mau  ta- 
marii.  Eaha  te  ohipa  e  au  ia  rave  ia  noaa  ia  tatou  teie  nei 
mau  mea  ra?  Tei  roto  ïa  i  taua  parau  nei  te  taviri  e  ite  ai 

tatou  i  te  huru  ohipa  i  au  ia  rave.  Na  taua  parau  ra  e  faaite 
mai  e  ua  horoahia  mai  teie  nei  ao  e  te  mau  mea’toa  i  roto  ra 
i  roto  i  te  rima  no  te  taata,  e  ua  faauehia  mai  ia  haavi  oia  i 
te  reira,  e  faariro  ai  ei  tavini  na  ’na.  0  te  ohipa  haaviraa  i 
te  ao  nei,  o  te  ohipa  ïa  e  au  i  te  taata  ia  rave,  e  noaa’i  te 
maa,  te  ahu,  te  fare,  te  mau  buka  maitatai,  te  mau  mea  fa- 
na‘  o  aau,  e  te  mau  mea  au  maitai  atoa  i  hinaarohia  e  te  aau 
taata.  Ua  faai  roa  te  Atua  i  te  ao  nei  i  te  mau  mea  e  rave 
rahi  e  au  ia  faarirohia  ei  tavini  na  te  taata,  e  rave-ohie-hia  ’i 
taJna  mau  ohipa’toa,  e  nehenehe  roah  hoi  toJna  parahiraa 
i  roto  i  teie  nei  ao. 

Ua  imi  te  tahi  taata  i  te  ravea  e  vï  ai  te  pape  iahia  ra,  e 
riro  ai  ei  auauahi  e  ei  tavini  nahia,  e  horo  ai  te  mau  machine 
rave  ohipa  huru  rau  e  rave  rahi;  Ua  haavï  te  tahi  i  te  auri, 
te  faira,  te  vea,  te  Kapa,  e  te  mau  metalo  huru  rau  ei  tavini 
nahia,  e  hamani  ei  umu  rahi  e  ei  mau  machine  huru  rau  e 
taviriviri  puai  roa  to  ratou  mau  huila  i  te  auauahi  e  faatere 
i  te  pahi  e  te  pereoo  hoi  i  roto  roa  i  te  pu  o  te  mata‘i  u‘aua 
e  te  vero  huri  ma  te  peapea  ore,  e  oti  ai  hoi  te  mau  ohipa 
rarahi  huru  rau  ia’na  ra  i  te  taime  poto  roa  nei  .  Ua  haavï 
te  tahi  i  te  mata'i,  e  na  te  mata‘i  e  faatere  i  taJna  poti  i  te 
vahi  ta’na  e  hinaaro.  Ua  haavï  te  tahi  i  te  puaaliorofenua,  e 
na  te  reira  e  putô  haere  i  ta’na  taofa  i  tera  vahi  i  tera  vahi. 
Ua  pamu  te  tahi  i  te  mata‘i  e  faanenei  i  te  reira  i  roto  i  te 
machine  e  faataviri  i  te  hou  ofai  e  paohia’i  te  apoo  hohonu  i 
raro  roa  i  te  fenua  e  noaa  mai  ai  te  auro,  te  ario,  e  te  mau 
metalo  maitatai  huru  rau;  e  aore  râ  e  paohia’i  te  aua  aano 
rahi  na  roto  roa  i  te  tumu  mou‘a  ei  e‘a  papu  manina  no  te 
pereoo  auauahi,  Ua  haavï  te  tahi  i  te  repo  e  ruperupe  roah 
ta’na  ra  faaapu,  e  hotu  mai  ai  i  te  mau  huru  maa  i  hinaaro- 
hia  e  rave  rahi,  e  riro  ai  hoi  tohia  ra  fenua  ei  fenua  heeuri  e 
te  maitai  rahi,  e  tahe  noa  te  meli  e  te  u.  Ua  haavï  te  tahi  i 
te  uira  e  tia  ia’na  ia  paraparau  i  te  taata  i  tera  pae  mai  i  te 
Miti  Rahi  ra,  e  aore  râ  ia  tere  oioi  roa  i  roto  i  te  pereoo  uira 
i  paruru-maitai-hia  i  te  toetoe,  te  veavea,  e  te  vero  puai,  e 

aore  râ  ia  taviri  i  te  pitopito  e  maramarama  Ji  to’na  fare,  e 
tunnhia  ta’na  maa,  e  puahia  e  e  aurihia  hoi  ta’na  ahu,  e 
tamahamahamahia  to’na  utuafare,  e  e  noaa  mai  ai  iahia  te 
mau  peu  maitatai  e  tausani  roa’tu  â  te  huru.  XJa  haavi  te 
tahi  i  te  pape  tahe  i  nia  roa  i  te  mou‘a  e  hamani  i  te  uira 
e  e  faariro  ai  ei  faataviriraa  e  faaohu  ai  i  te  mau  huila  o  te 
taviriraa  sitona,  e  e  rave  rahi  atu  â  te  mau  machine  rave- 
raa  ohipa.  Ua  haavï  te  tahi  i  te  hoê  mau  metalo  e  te  tahi 
atu  â  mau  mea  e  liamani  i  te  machien  paraparau  e  faaroo 
noah  tatou  i  te  re‘o  o  te  feia  himene  tuiroo  o  te  ao  atoa  nei, 
e  te  mau  upaupa  maitatai  roa,  e  te  mau  parau  faaarearea, 
e  te  a‘o  a  te  feia  paari.  Ua  haavi  te  tahi  i  te  hinu  e  pihaa 
mai  no  roto  mai  i  te  fenua  e  faataa  i  te  reira,  e  iriti  mai  ai 
i  te  mau  mea  ê  e  rave  rahi  mai  te  mori  arahu  e  te  hinu  mori 
te  huru,  e  faahoro  ai  i  te  pereoo  e  te  mau  machine  rave  ohipa 
e  hanere  noa’tu  te  huru. 

Ua  tausani  noa’tu  â  te  mau  huru  ohipa  haavïraa  i  tera 
mea  i  tera  mea,  eita  e  ati  pau  roa  i  te  taata  hoê  nei,  e  maiti 
râ  te  taata  i  te  tahi  huru  ohipa  e  au  iahia,  e  rave  tamau  â 
i  te  reira  e  tae  noa’tu  ua  riro  oia  ei  aravihi,  e  e  na  reira 
hoi  te  tahi  e  ati  noane  te  taata’toa  nei ;  e  ia  amuihia  teie  nei 
mau  ohipa’toa  ei  hoê  na  roto  i  te  tauiraa  i  te  moni,  ua  riro 
ïa  ei  maitai  rahi  na  te  taata  paatoa,  e  nehenehe  roa’i  to’na 
ra  parahiraa  i  roto  i  te  ao  nei;  Ei  reira  ia  rave  te  taata  i 
te  ohipa,  ua  rave  ïa  ma  te  puai  rahi,  e  ohipa  iti  rahi  te  oti 
ia  ’na  i  te  taime  poto  roa ;  ia  tere  oia  i  tua,  ua  tere  ïa  mai  te 
maitai  rahi,  e  au  ïa  i  te  Arii  i  nia  i  to  ’na  ra  terono  i  haaa- 
tihia  e  ta’na  mau  tavini  o  te  poiherehere  mai  ia’na  i  tera 
mea  i  tera  mea,  e  ia  faaea  oia  i  te  utuafare  i  te  ahiahi  i  te 
otiraa  ta’na  ohipa  ia  anaanaea  to’na  ra  tino,  ua  faaea  ïa  ma 
te  hau  i  haaatihia  e  te  mau  mea  fana‘o  aau  e  rave  rahi  e 
mauruuru  roa  ’i  to  ’na  ra  varua  i  te  parahiraa.  Ia  na  reira 
te  taata  i  te  faaitoito  i  te  raveraa  i  te  ohipa,  o  te  taata  o 

TE  OHIPA  MAITAI  I  RAVEHIA  E  TE  MOMONI. 

O  te  hoê  ïa  titauraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Makana  Hopea  Nei  i  te  paeau  faaroo  ia  rave- 
hua’tu  to’na  mau  meio  atoa  i  te  ohipa  tauturu  ia  haamaitai- 
hia  te  ao  nei  e  ia  faaore-roa-hia  te  ino  e  vai  nei. 

Te  na  ô  maira  lakobo  Tamati  te  hoê  aposetolo,  i  roto  i  te 
vea  rahi  a  te  Ekalesia  i  raro  a‘e  i  te  upoo  parau  e:  ‘kUa  pa- 
rare  atu  te  roo  maitai  no  te  fenua  ra  i  Utaha  e  te  Feia  Mo‘a 
hoi  no  reira.  E  taua  roo  maitai  ra,  uatae  atu  ïa  i  te  mau  fen- 
ua  atoa  i  te  ao  nei.  E  te  tumu  i  noaa  mai  ai  taua  roo  maitai 
ra,  no  te  mau  tauturu  ïa  i  te  Hau  Amarika  a  taua  mau  feia  ra 
i  Utaha  i  roto  i  ta  tatou  aroraa  rahi  nei  i  taua  enerni  etaeta 
rahi  ra  ia  Purutia.’, 

I  te  ava‘e  hopea  no  te  matahiti  hitu  i  mairi  a‘enei,  ua 
titau  maira  te  mau  taata  faatere  i  te  Hau  Amarika  ra,  ia  ro- 
aa  mai  ia’na  na  faehau  e  872,  no  te  tufaa  fenua  ra  i  Utaha. 
Titau  atura  Utaha  ia  noaa  i  taua  huru  faito  ta  te  Hau  i  ani 
maira.  E  inaha,  roaa  maira  nafaehau  (4831)  e  mahatausani  e 
vau  hanere  e  toru  ahuru  e  ma  hoê,  oia  hoi,  e  maha  tausani 
faehau  hau  a‘e  i  te  rahiraa  i  ta  te  Hau  i  titau  mai  ia  Utaha. 

I  roto  i  to  te  Hau  Amarika  mau  titauraa  i  te  moni  i  te 
fenua  ra  i  Utaha,  tera  mai  ïa  te  rabiraa  o  te  moni  i  titauhia, 
oia  hoi,  hoê  ahuru  e  ma  hitu  milioni  e  hoê  hanere  tausanida- 
la,  moni  Amarika  ($17,100,000).  Ua  hau  a‘e  râ  te  moni  i 
horoahia  e  to  Utaha,  oia  hoi,  ($26,291,000)  e  piti  ahuru  e 
ma  ono  milioni  e  piti  hanere  e  iva  ahuru  e  ma  hoê  tausani 
dala,  moni  Amarika.  E  ere  râ  e  o  te  reira  ana‘e  ra,  te  moni 
i  horoahia  mai  e  te  hui  ratira  no  Utaha.  Ua  titauhia  mai  to 
Utaha  ia  aufau  ratou  e  hoê  milioni  dala  no  te  utuuturaa  i  te 
ma‘i,  aita  râ  taua  mau  feia  ra  i  Utaha  i  faaea  i  reira,  aufau 
atura  ratou  i  na  motii  ra  e  piti  milioni  dala  no  te  tauturu 
i  taua  ohipa  maitai  ra. 

Ia  haamaramaramahia  mai  â  te  itoito  a  te  mau  melo  a  te 
Ekalesia  a  lesu  Mesia  i  te  Feia  Mo‘a  i  te  Mau  Mahana  Ho- 
pea  Nei  i  Utaha  ra  i  rot-o  i  te  ohipa  tauturu  i  te  Hau  Amui  e 
tia’i.  Te  na  ô  maira  Iakobo  Tamati  i  roto  i  te  hoê  vea  e, 
a  taa  atu  ai  te  aufau  ta  taitahiraa  a  te  mau  melo  a  te  Ekale- 
sia,  ua  aufau  atoa’tu  te  tino  Ekalesia  hoê  afa  milioni  dala 
ei  tauturu  i  te  Hau  Amarika,  na  te  amuiraa  taatoa  râ  a  te 
Ekalesia  ifaatia  i  taua  aufauraa  ra  ma  te  maoaraa  i  te  rima. 
Ua  faaite  atoa  maira  Iakobo  e,  ua  horoa’tu  te  Socaiete  no  te 
Mau  Tuahiue  no  te  Ekalesia  i  te  taatoaraa  o  te  sitona  i  haa- 
putuhia  e  ratou  ra  i  roto  i  na  matahiti  e  rave  rahi  i  mairi  a‘e 
nei.  E  te  rahi  raa  o  taua  sitona  i  horoahia’tu  e  te  Mau  Tu- 
ahine  ra,  e  ono  ïa  milioni  e  hoê  hanere  eonoahuru  e  ma  pae 
tausani  e  aore  hanere  e  maha  ahuru  aore  kilo,  uafatataïa  i  te 
hitu  tausani  tane  sitona  ta  te  Socaiete  a  te  Mau  Tuahine  i 
horoa’tu  ei  tauturu  i  te  Hau  Amui.  Ia  hoohia’tu  taua  sito- 
na  e  hitu  tausani  tane  ra,  e  roaa  ïa  e  pae  hanere  e  hoê  ahu- 
ru  e  ma  toru  tausani  e  hitu  hanere  e  iva  ahuru  aore  dala  mo- 
ni  Amarika  ($513,790  00)  oia  hoi,  hoê  afa  milioni  e  tiahapa 
dala.  E  te  tau  i  horoa’tu  ai  te  Mau  Tuahine  a  te  Ekalesia 
nei  i  taua  sitona  ra  na  te  Hau  Amarika,  o  te  hoê  ïa  tau  aho- 
ahoraa  i  te  pae  maa  no  to  tatou  mau  hoa  i  Farani.  Ua  mau- 
ruuru  roa  hoi  te  peresiteni  Farani  i  te  roaaraa  mai  taua  sito- 
na  ra  ei  tautururaa  i  te  mau  feia  i  atihia  i  te  maa  ore  no  rei- 
ra,  ua  riro  ihora  te  Socaiete  a  te  Mau  Tuahine  no  te  Ekale- 
sia  nei,  mai  te  tahi  mau  melahi  faaora  i  tei  roohia  e  teo‘e  ra. 
Ua  mauruuru  atoa  te  peresiteni  Wilson  i  te  Momoni  no  te 
mau  vahi  e  rave  rahi  no  te  tautururaa’tu  i  te  Hau  Amarika  e 
te  Ekalesia  nei. 

Te  tnmu  i  anaanatae  ai  i  te  aau  a  to  te  Ekalesia  a  Iesu  Me- 
sia  i  te  Feia  Mo‘a  i  te  Mau  Mahana  Hopea  Nei  i  to  tatou  upoo- 
tiaraa  i  nia  i  taua  enemi  rahi  ra,  oia,  te  Purutia  te  Hau  arii 
haapao  ore  i  te  ture,  teie  ïa  taua  turnu  ra,  i  te  anotau  a  ora’i  lo- 
sephate  perpoheta  ra,  ua  opanihia  to  tatou  mau  orometua,  ia 

poro  haere  i  te  Evanelia  i  te  fenua  ^a  i  Purutia,  e  taua  ture 
parau-tia-ore  a  te  Purutia  ra  ua  riro  ïa  ei  hoê  tumu  no  to 
ratou  tairiraahia  e  te  Atua  ra,  e  te  vai  noa  ra  taua  opaniraa 
ra  ei  ture  na  ratou  e  tae  noa  mai  i  teie  nei  â  mahana.  Ia  oti 
râ  te  parau  faaau  no  te  faahauraa  i  te  papaihia  eireira  ïara- 
tou  e  ineine  maitai  ai  ia  farii  i  te  parau  a  te  Atua  ra. 

Teie  tama‘i  ri‘ari4a  rahi,  i  tuuhia  mai  i  nia  i  teieneifeia 
tiamâ,  o  te  hoê  ïa  tamata-faahou-raa  a  Satani  ia  faaapi  e  ia 
faatia  i  to’na  ra  mana‘o  i  faahapahia‘na  e  te  Atua  ra  i  roto 
i  taua  tama‘i  rahi  i  te  ra‘i  ra.  Ua  hinaaro  taua  arii  ra  o  Vi- 
liamu  ia  faatiti  ia  tatou,  e  ua  na  reira  atoa-hia  te  Diabolo  i 
roto  i  taua  tama‘i  i  te  ra‘i  ra.  Ua  hinaaro  atoa  te  ati  Lama- 
naia  faatiti  i  te  ati  Nephi,  a  haapao  maitai  ai  râ  te  ati  Nephi 
ra  aore  roa  teati  Lamanai  manuïa  e  hoê  iti  a‘e  i  te  faatitiraa 
ia  ratou. 

I  ta  te  Atua  faahaparaa  ia  Satani  tupu  ihora  to’na  riri, 
faatupu  maira  oia  i  te  tama‘i  rahi,  huri  atura  oia  e  to’natiria 
varuaino  atoa  i  rapaeaui  te  ra‘i  ra.  I  roto  i  teie  neimau  ma- 
hana  hopea  nei,  te  rave  nei  taua  Lutifera  ihora,  i  parau 
atoa-hia  oia  o  Satani,  i  ta’na  ra  ohipa  na  roto  i  te  mau  taata 
atoa  o  tei  au  raro  ia’na  ra.  E  te  mau  taura  i  taamuhia  i  nia 
i  te  feia  tiamâ  ore  ra,  te  tamata  nei  te  Diabolo  ia  taamu-atoa- 
hia  te  mau  taata  atoa  no  teie  nei  ao,  i  taua  mau  taura  iho- 
ra  ia  riro  atoa-hia  tatou  ei  titi  no’na  ra. 

Taua  huru  hau  arii  haapao-ore-hia  ra  e  te  ture  o  te  hoê 
â  ïa  huru  hau  hepo  i  faaterehia  e  te  Diabolo  e  ta’na  ra  mau 
varua  iino  ra,  area  râ  te  tiamâ  taitahi  noa  ra,  o  te  niu  ïa  a 
te  Evanelia  a  lesu  Mesia.  Te  taata  imi  i  te  ravea  na’na  ei  faa- 
heporaa  i  te  parau  tia-ore  i  nia  i  to’na  ra  mau  taata  tupu,  e 
riro  ïa  oia  ei  tavini  mau  no  to’na  fatu,  te  Diabolo. 

E  ia  riro  tatou  ei  melo  no  te  basileia  a  te  Atua  ra,  o  te 
hoê  ïa  tapao  aroha  ta  te  Fatu  i  horoa  noa  mai  na  te  taata 
atoa  nei.  E  taua  tapao  aroha  ra,  o  te  hoê  ïa  ture  o  te  ore  e 
haapao  i  te  huru  o  te  taata.  E  teie  nei  ture  ua  papaihia  ïa 

i  roto  i  te  hiroa  faaroo  a  te  Ekalesia.  “Te  faaroo  nei  matou 
e,  no  te  taraehara  a  te  Mesia  ra  e  ora  ai  te  taata  atoa  o  tei 
haapao  i  te  mau  ture  e  te  mau  faaueraa  o  te  Evanelia  nei.’’ 

Te  haapaoraa  i  te  mau  ture  parau-tia  ra,  o  te  hoê  ïa  ti- 
tauraa  i  te  tiainâraa  tia  mau.  E  taua  tiamâ  haavare  râ,  o  te 
ore  e  imi  i  te  maitai  a  te  taata  tupu  ra,  o  te  hoê  ïa  ravea  nou- 
nou  mana,  e  pee  atoa  hia’tu  e  te  mau  huru  raveraa  faufau, 
i  taua  mana  tiamâ  haavare  ra. 

Ua  haere  to  tatou  mau  orometua  i  mutaaihora  i  taua  fe- 
nua  ra  i  Purutia  ma  te  Bibilia  i  te  rima  e  te  ite  hoi  i  te  mau 
tapao  i  te  parau  mau  i  roto  i  to  ratou  mau  upoo,  e  tetumu  i 
haere  ai  to  tatou  mau  orometua  i  reira  i  mutaaihora  ia  ta- 
ma‘i  atu  i  te  hara  e  faatiamâi  to  taua  fenuara,  i  roto  i  te  tia- 
mâ  tia  mau  a  te  Atua  ra.  I  to  te  Hau  Amarika  titauraa  ia 
haere  te  faehau  Amarika  i  Europa,  ua  maiti-atoa-hia  te  hoê 
pae  o  taua  mau  orometua  iho  i  tiavaruhia  i  rapae  i  taua  Hau 
Arii  haapao  ore  hia  e  te  ture  ra  i  Purutia,  ua  monohia  râ  ta 
ratou  mauhaa  Bibilia,  e  te  mauhaa  Buka  a  Moromona  a  taua 
mau  orometua  ra  »i  te  pupuhi  e  i  te  ahu  faehau  Amari- 
ka,ei  ravea  faaitoitoraa,  ia  haavihia  taua  tiamâ  haavare  ta 
ratou  i  titau  ia  tuuhia  mai  i  niaiho  ia  tatou.  Ua  mauruuru 
râ  tatou  e,  e  ere  tauatiamâ  haavare  no  to  taua  fenua  Pu- 
rutia  ra,  i  te  boê  â  tiamâraa  ta  te  Mesia  i  faatia  i  te  ao  nei. 

Ua  tohu-ê-hia  na  e  te  mau  peropheta  tahito  ra  e  e  te 
peropheta  no  teie  nei  mau  mahana  hopea  nei  hoi,  i  te  tupu- 
raa  i  teie  nei  tama‘i.  Ua  faaite  ê  mai  na  Iosepha  Semita  te 
perophet.i  ra  e,  e  tupu  te  tama‘i  i  rotopu  i  te  mau  nunaa  atoa 
e  inaha,  tupu  ihora  taua  tohu  na’ua  ra. 

Te  liaapii  atu  nei  te  Ekalesia  Momoni  e  e  upoo  tia-hia  te 
parau-tia  e,  e  haavi-roa-hia  taua  huru  faatere  hamani  inoraa 
ra  ei  reira  e  faatiahia’i  te  tiamâ  a  te  Atua  e  haamau-roa-hia 
ra,  0  te  mau  tapao  teie  no  te  faaineineraa  no  te  tae  piti-raa 
mai  o  te  Mesia  ra. 


Salamona  Tause 

Na  te  Peresidene  Iosepha  Samita  e  ta’na  Vahine  Julina  e  to  raua  iho  utuafare. 

Te  Pani  Bapetizoraa  i  roto  i  te  Hiero  api  i  Havaii. 

(Tuatiraa) 

ta’na  ohipa,  o  te  taata  o  ta’na  ohipa,  ei  reira  e  tupu  ai  te 
parau  maitai  rahi  i  tohuhia  i  tahito  ra  no  te  tau  hopea  nei, 
tei  na  ô  ra  e,  UE  parahi  râ  ratou  o  te  taata^toa  i  raro  a‘e  i 
ta’na  iho  vine,  e  i  raro  a‘e  i  ta’na  iho  suke,  e  aore  roa  e 
taata  e  haamâta‘u  mai  ia  ratou. Mika  4:1-4. 

No  te  iti  e  te  varavara  hoi  o  te  taata  i  te  mau  fenua 
moana  e  noaa  atâ  te  tahi  pae  o  teie  mau  huru  ohipa  i  te 
taata  ra,  te  vai  râ  te  mau  ohipa  e  rave  rahi  e  au  iahia  ia 
haapii,  o  te  noaa  ohie,  e  faufaahia’i  hoi  oia  i  te  raveraa,  oia 
hoi  te  ohipa  tamuta,  te  tupai  auri,  te  taote,  te  haapii  tamarii, 
te  faapu  fenua,  te  ihitai,  te  ravaai  i‘a,  te  papai  parau,  te 
hoo  tao‘a,  te  faatere  hau,  te  tamuta  pahi,  te  faaapuraa 
puaa,  te  rapaauraa  maa,  te  oiraa  faraoa,  te  taviriraa  tihota, 
te  hamaniraa  pu,  e  e  rave  rahi  atu  â;  Eiaha  roa  ia  ore  te 
mau  tamarii  ia  haapiihia  i  te  tahi  pae  o  teie  nei  mau  huru 
ohipa  maitatai  ra. 

Ia  maiti  râ  te  taata  i  te  ohipa  e  au  ia’na  iho  e  te  au 
lioi  i  tohia  ra  fenua  e  tiah,  e  rave  tamau  â  i  te  reira  e  tae 
noa’tu  ua  riro  oia  ei  aravihi,  e  e  hinaarohia  ta’na  mea  i  ha- 
mani  ra  e  te  taata  e  rave  rahi.  Aita  ytu  râ  ohipa  i  hau  i  te 
maitai  i  te  ohipa  faaapuraa  fenua,  e  ua  au  roa  ïa  ei  ohipa 
noaaraa  faufaa  i  te  feia  maohi  no  te  mau  fenua  moana.  0 
tena  na  te  tahi  pae  o  te  mau  huru  maa  e  au  ia  faaapuhia  ei 
hoo,  oia  hoi,  te  haari,  te  vanila,  te  taro,  te  pïpï,  te  puaa 
maohi,  te  puaatoro,  te  moa,  te  moora,  te  painapo,  e  e  rave 
rahi  atu  â,  e  te  vai  atoa  nei  te  mau  maa  maitatai  huru  rau 
e  au  ia  faaapuhia  ei  maa  na  to  te  utua  fare,  oia  hoi  te  uru, 
te  meia,  te  fei,  te  anani,  te  poro,  te  mau  huru  pota  e  rave 
rahi,  te  tomati,  te  oniani,  te  umara,  te  vi,  te  tuava,  te  vine, 
te  mauteni,  te  mereni,  e  e  rave  rahi  atu  â  hoi. 

Mahere  te  faaroo  nei  au  i  te  tahi  i  te  parau-omumu-raa 
e,  Aue  Eita  e  noaa  i  te  taata  moahi  teie  nei  mau  mea  maita- 
tai  roa  tei  hinaarohia  e  te  aau  taata ;  e  te  pahono  atu  nei  au, 
A  ara  mai  na  e  tera  ra  taata  faaroo  tapetepete  e,  a  haa- 

mana‘o  i  ta  te  Mesia  i  parau  maira,  i  te  na  ô  raa  mai  e,  “I 
tia  ia  oe  ia  faaroo  ra,  e  tia  te  mau  mea’toa  nei  i  te  taata  i 
faarao.”  Mar.  9:23.  Ua  faaue  maira  te  Atua  ia  haavï  i 
te  ao  nei,  e  aita  hoi  te  Atua  i  horoa  mai  i  te  hoê  noa’tu  faaue- 
raa  maori  râ  ua  tia  i  te  taata  ia  haapao,  mai  te  mea  e  hinaa- 
ro  ta’na  ia  haapao.  1  Nep.  3:7.  Eita  mau  ïa  e  noaa  i  te 
taata  faaroo  paruparu,  no  te  mea  e  au  ai  ta’na  ohipa  i  to’na 
ra  faaroo,  e  paruparu  atoa  ïa. 

“E  pohe  te  faatau  i  to’na  iho  hinaaro,  no  te  mea  e  ore 
to’na  rima  e  rave  i  te  ohipa.”  Mas.  21:25.  “Te  hinaaro 
noa  ra  te  varua  o  te  taata  faatau,  aita  râ,  a  ’na  vahi  i  noaa ; 
area  te  varua  o  tei  faaitoito  ra,  e  faaporiahia  ïa. Mas. 
13 :4. 

Aita  roa  ï  te  hoê  mea  maitai  rahi  vai  tamau  â  e  noaa, 
maori  râ  na  roto  i  te  ohipa  ralii,  e  eita  hoi  te  mau  mea  no 
te  ao  nei  e  vi  ia  tatou  nei  maori  râ  na  roto  i  te  faaroo  tamau 
i  anoihia  i  te  rave-itoito-raa  i  te  ohipa  ma  te  tuutuu  ore.  Ei 
reira  ua  tia  te  mau  meaToa  ia  tatou  nei.  Hoê  noa  iho  râ 
oraraa  ta  tatou,  eita  ïa  e  maoro  ua  tae  i  roto  i  te  apoo,  no 
reira  o  teie  nei  ïa  te  hora  e  au  ia  liaamata  tatou  i  te  rave  hua 
i  ta  tei  faauehia  maira,  oi  tae  vave  mai  te  rui.  Koh.  12  :l-3. 
Eiaha  râ  ia  ru,  eiaha  hoi  ia  toaruaru.  Ia  ohipa  maite  râ 
ma  te  tuutuu  ore  e  tiah. 

“Te  imiraa  o  te  feia  faaitoito  ra,  tei  nia  ïa  i  te  tao4a 
rahi  area  te  imiraa  o  te  feia  ru  noa  ra,  tei  te  veve  ïa.  ”  Mas. 
21:5.  “E  veve  tohia  to  tei  rave  i  te  ohipa  ma  te  faatau; 
area  te  rima  o  te  itoito  ra,  e  tao‘  ahia  ïa.  Mas.  10 :4. 

Ahiri,  a  haavi  iho. 

Farani  Tuterera. 


TOAE  A  MAERE,  Faaau  Parau,  Rue  Dumont  d’Urville,  Orovini,  Papeete,  Tahiti. 
ERNEST  C.  ROSSITER,  Imprimeur,  Rue  Brea  et  de  la  rue  Damont  d’Urville,  Papeete,  Tahiti. 


E  tena  na ,  te  faatupu  ra  te  taata  i  te  ohipa  maitai,  ua 
faaroo  ïa  oia  i  te  re’o  o  te  tiai  mamoe  maitai ,  e  te  pee  atura 
ia’na  ra  o;  te  taata  râ  e  faatupu  i  te  ohipa  iino,  ua  riro  ïa 
oia  ei  tamarii  na  te  diaoblo,  e  ua  faaroo  oia  i  to’na  ra  re‘ o 
e  te  pee  atura  oia  ia’na.  Alama  5:41. 


TE  RAVE-HUA-RAA. 

Ua  tae  atura  hoê  milioni  e  te  afa  faehau  Amerika  i  te 
fenua  Farani  e  ua  opuanera  te  hau  Amerika  e  faatara  i  te 
nuu  tama‘i  e  pae  milioni  i  te  rahi  ra  ei  paruru  i  to  te  ao  nei 
i  te  faaheporaa  o  te  Purutia. 

Te  opua  ra  hoi  te  hau  e  faarahi  roa  i  te  hamaniraa  i  te 
mau  meaToa  e  manuïVi  te  tama‘i,  mai  te  pahi  reva  te  huru, 
te  pupuhi  huru  rau,  te  pahi  faauta  tao‘a,  te  pahi  afai  fae- 
hau,  e  te  mau  peu  tama‘i  e  tausani  noa’tu  â  te  huru  e  hemo 
ai  te  enemi  e  pu  ai  hoi  te  aeae ;  E  faarahihia  hoi  te  faaapu- 
raa  i  te  fenua  ia  navai  te  maa  e  faaamu  ai  i  to  Europa,  ia 
ore  te  feia  i  pau  ai  to  ratou  fenua  i  te  tama‘i  ia  pohe  i  te 
poia. 

Ua  iritihia  teie  nei  mau  taata  apï  ei  faehau  no  roto  mai 
i  te  mau  raveraa  ohipa  o  te  fenua  nei,  e  iti  ïa  te  taata  i  toe 
mai  ei  faaoti  roa  i  te  mau  ohipa  i  opuahia  ra,  e  no  reira  te 
imi  hua  nei  te  mau  fatu  i  te  mau  ravea  api  e  rave  rahi  e  oti 
ai  te  ohipa  rahi  i  te  taime  poto  roa,  e  tia  ’i  ia  tuuliia  te  tahi 

pae  o  te  f eia  rave  ohipa  ia  haere  i  te  tama4  i,  e  ia  rahi  roa  ’tu 
â  hoi  te  ohipa  e  oti  i  te  feia  rave  ohipa  rii  i  toe  mai. 

E  rave  rahi  te  mau  ravea  apï  vitiviti  roa  i  itea  i  tera 
raveraa  ohipa  i  tera  raveraa  ohipa,  e  faarahi-roa-hia’i  te 
liaa  e  oti  i  te  feia  raverave  iti  ra.  Tena  na  te  parau  no  te 
tahi  ravea  apï  faaamuraa  maa  ra  i  monohia’i  te  feia  rave 
rave  maa  ra  e  150  i  na  taata  e  66.  Ua  taipitihia  hoi  te  rahi 
o  te  feia  e  faamuhia  i  te  maa  i  te  taime  â  te  taime,  oia  hoi  ua 
oti  i  te  taata  hoe  nei  te  ohipa  raveraa  maa  ra  i  ravehia  e  na 
taata  toomaha  i  mutaa  ihora.  Ua  taimahahia  te  puai  o  na 
taata  raverave  maa  ra  e  66,  e  tiah  i  na  taata  e  84  no  roto 
mai  i  teie  fare  amuraa  maa  hoê  nei  ia  haere  i  te  fenua  Fa- 
rani  e  tauturu  i  te  tama4i.  Mai  te  mea  ua  faaauhia  teie  huru 
raveraa  i  nia  i  te  utuafare  ua  au  ïa  i  te  utuafare  e  53  tamarii 
poia  roa  i  roto  ra  e  paia’i  ratou  paatoa  i  te  maa  i  faana- 
honahohia  e  te  metua  vahine  ana‘e  i  tauturu-ore-hia  ra. 

Te  te  fenua  Niu  Ioka  i  Amerika  te  hoê  fare  rahi  rave 
ohipa,  ei  reira  te  hamani-hia  ra  te  mau  peu  hororaa  uira 
huru  rau.  Te  rave  ra  na  taata  e  3500  i  te  ohipa  i  roto  i  taua 
fare  ra  .a  faatiahia  te  tahi  fare  amuraa  maa  i  pihai  ihora 
ia  faamu-oioihia  te  feia  rave  ohipa,  e  ore  ai  e  mâua’i  te 
taime  o  na  taata  e  3500  i  te  haereraaTu  i  te  utuafare  e  ta- 
maah,  e  i  te  ho'iraa  mai. 

Tei  te  pae  muri  o  taua  fare  amuraa  maa  ra  te  tahi  piha 
rahi,  ei  reira  te  faaineinehia  ra  te  mau  huru  maa  e  au  ai  ia 
tunuhia.  Ua  faaineine-vitiviti-maitai-hia  ïa  e  te  mau  auri 
hororaa  uira  aita  te  rima  taata  e  fafa  noa’tu  i  te  maa.  Tei 
te  tahi  pae  piha  ra  te  auri  tâpupuraa  faraoa,  te  utereraa 
umara,  te  tâapupuraa  e  te  taviriraa  puaa,  te  oiraa  faraoa ; 
te  taviriraa  huero  moa,  te  horoiraa  mereti  e  te  faaanaana- 
raa  peu  rii  no  te  tamaaraa,  ua  faa-horo-ana‘ e-hia  ïa  i  te 
uira,  e  oti  oioi  maitai  roa  te*  ohipa  faaineinera.  Tirara  ta 
te  feia  rave  maa  ra  ohipa  i  reira,  e  faai  e  e  tiai  i  te  mau  auri, 
e  na  te  uira  e  rave  i  te  ohipa.  Tei  te  tahi  piha  i  pihai  ihio  ra 
te  mau  umu  rarahi  e  tunuhia  ’i  te  maa  i  te  auahi  e  te  auauahi. 

Tei  roto  i  te  piha  rahi  i  mua  na  iri  roroa  amuraa  maa  e  10, 
e  tae  130  parahiraa  i  te  iri  hoê  e  ati  noa’‘e.  Tei  te  pae  muri 
o  taua  piha  ra  t  epeu  opereraa  maa  o  te  riro  ra  ei  mono  i  na 
tuati  opere  maa  ra  e  50.  0  na  iri  roroa  tufaaraa  maa  ïa  e 
maha,  ua  tamahanahanahia  i  te  auauahi  e  tahe  noa  i  roto  i  te 
mau  auri  taheraa  i  raro  a‘e  i  te  iri,  e  mau  farii  maa  huru 
rau  tei  mauhia  i  te  pae  mua  o  taua  na  iri  ra,  e  vai  mahana- 
hana  noa  ’i  te  maa  i  roto  ra,  e  te  mau  mereti  hoi  e  vai  i  nia  i 
te  iri,  eita  ïa  e  haere  i  te  toetoeraa.  Ua  faataahia  te  iri 
no  te  mau  huru  maa  e  amuliia,  e  vaehaa  no  tera  maa  e  vae- 
haa  no  tera  maa,  e  ei  reira  e  tufatufahia  te  maa  e  te  feia  ra- 
verave  maa  ra  e  tuuhia  hoi  i  nia  i  te  mau  mereti.  Tei  mua 
iti  a‘e  hoi  na  iri  roroa  huru  ê  e  maha  ei  opereraa  maa,  ua 
faaauhia  te  roroa  ia  au  i  na  iri  tufatufaraa  maa  ra.  Ua  vae- 
haahia  na  iri  opereraa  maa  ra,  ua  mau  maitai  te  afa  pae 
muri  ei  vairaa  maa,  e  te  fanu  haere  noa  ra  te  afa  pae  mua 
i  nia  i  te  mau  poro  taviriviri  haere.  Ua  hamanihia  te  afa 
pae  mua  tei  fanu  haere  ra  i  te  mea  apuapu  mai  te  uaua  te 
huru,  e  mea  hopea  ore,  te  fanu  haere  ra  te  pae  i  nia  e  te  ho‘i 
haere  ra  te  pae  i  raro,  oia  hoi  te  taninito  haere  ra  i  nia  i  te 
mau  poro  taviriviri  mai  te  fifi  auri  no  te  pereoo  taataahi  e 
taninito  ra,  e  afaihia’tu  ai  te  mau  mereti  ma  te  tufaa  maa  i 
nia  iho  mai  te  talii  hopea  o  te  iri  e  tae  atu  ai  i  te  tahi  hopea. 

Ia  tae  i  te  hora  tamaaraa  ua  faanahonahohia  te  pae 
muri  o  te  iri  opereraa  maa  ra  i  te  mau  mereti  ma  te  tufaa 
maa  i  nia  iho.  Ua  faataaliia  te  iri  i  na  vahi  taa  ê  e  8  e  e  10 
ei  vairaa  no  na  maa  huru  ê  e  8  e  e  10  e  faamuhia  ra.  Tei  te 
tahi  vahi  te  puaa,  tei  te  tahi  te  i‘a,  tei  te  tahi  te  umara,  te 
faraoa,  te  pai,  te  mau  pota,  te  faraoa  monamona  te  vini 
tunupaa,  te  taofe,  te  u,  e  te  pape  inu.  Ua  faahuru-ê-hia  te 
maa  i  tera  mahana  i  tera  mahana  ia  ore  te  feia  amu  ra  ia 
tuhituhi.  Ia  oto  te  pu  e  tananai  te  feia  rave  ohipa  i  mua 
i  te  uputa  o  te  fare  amuraa  maa  ra  i  na  reni  e  maha,  e  au 
i  na  iri  opereraa  maa  e  maha  ra,  e  hoo  ratou  paatoa  i  te 
tikete  i  na  taata  hoo  tikete  e  maha  ra.  Ia  noaa  i  te  taata 

matamua  to  ’na  tikete  ua  ô  oia  i  roto  ra  i  peehhia  e  to  Jna 
inau  taeae  rave  oliipa,  e  e  haafatata  peepee  oia  i  te  hoê  o  na 
iri  opereraa  maa  ra,  ei  reira  e  taui  oia  i  to’na  ra  tikete  e 
rave  mai  i  te  tahi  farii  mereti,  e  au  ai  i  na  mereti  e  vau,  e  tuu 
atu  ai  i  nia  i  te  pae  mua  o  te  iri  opereraa  maa  tei  fanu  haere 
ra  .  The  fanu  haere  ra  te  pae  mua  o  taua  iri  opreraa  maa 
ra  mai  te  tahi  hopea  iri  e  tae  atu  ai  i  te  tahi  hopea  i  na 
setoni  e  15,  e  ia  faaau  te  taata  i  to’na  haereraa  i  te  reira  e 
tia’i  e  ore  ai  oia  e  taa  ê  ai  i  tohia  ra  farii  mereti,  e  no  reira 
e  15  ^etoni  ta’na  ei  maiti  e  ei  rave  mai  hoi  i  te  mau  huru 
maa  talna  e  hinaaro,  a  haere  noah  oia  na  pihai  iho  i  te  mau 
huru  mai  i  faanahona  hohia  i  nia  i  te  afa  pae  muri  o  te  iri 
opereraa  maa  ra,  Ei  reira  ua  tae  atu  oia  i  te  hopea  no  te 
iri,  e  rave  mai  oia  i  ta  ’na  farii  mereti  ma  te  maa  i  nia  iho  e 
afai  atu  ai  i  te  tahi  o  na  iri  amuraa  maa  râ  e  10  e  parahi  i 
raro  e  tamaa  ’i.  E  na  reira  hoi  te  taata  i  pee  i  muri  a‘  e  ia’na 
e  ati  noana  na  reni  taata  e  maha  ra;  e  hope  roa  na  taata  e 
1700  i  te  faamuhia  e  paia  roah  i  te  hora  hoê.  Eita  roa 
ïa  taua  iri  fanu  haere  ra  e  faaea,  eita  hoi  e  haamarirau 
haere,  e  mai  te  mea  ua  hape  te  taata  i  te  raveraa,  e  aore  râ 
ua  mairi  te  maa  ta’na  i  hinaaro,  ua  ati  oia,  aita  ïa  e  ravea 
ia  ho‘i  i  muri,  ia  araara  maitai  râ  oia  e  tia’i.  Te  faaamu  ra 
na  taata  raverave  maa  ra  e  150  i  na  taata  e  960  i  mutaa 
ihora,  e  na  roto  i  teie  nei  ravea  opereraa  maa  apï  ra  e  te 
faaineineraaliia  te  maa  i  te  mau  peu  hororaa  uira  te  faaamu 
nei  na  feia  raverave  maa  ra  e  66  i  na  taata  e  3500,  no  te  mea 
ua  faarirohia  te  taata’toa  i  to’na  iho  tuati.  E  operehia  te 
maa  i  na  taata  e  160  i  te  minute  hoê  nei.  O  te  rave-hua-raa 
ïa. 

E  teie  nei,  eaha  te  faufaa  o  te  rave-hua-raa  i  te  ohipa 
mai  te  reira  te  huru?  E  mea  faufaa  ore  anei  mai  ta  te  Ko- 
heleta  i  mana‘o  naf  Koh.  2:18,  19.  Eiaha  roa  ïa;  ia  oaoa 
râ  te  taata  i  te  raveraa  e  maitai  ai.  Koh.  3 :10-12.  Te  faai- 

TE  RAAU  TUMU  NO  TE  ATI  NEPHI  E  NO  TE  MAOHI  HOI. 

I  te  matahiti  1843  a  vai  noa’i  te  Ekalesia  i  Navu  i  Ilinoi, 
ua  uruhia  te  peropheta  o  Iosepha  ia  patu  oia  i  te  hoê  fare, 
oia,  te  aorai  no  Navu.  Te  mea  teie  nei  fare  i  hamanihia’i 
ei  fare  fariiraa  ïa  i  te  mau  manihini  e  te  mau  ratere  o  te  hae- 
re  na  reira  iho  ia  mataitai  i  te  tiaraa  nehenehe  no  te  hiero  e 
ia  faaroo  atoa  i  te  mau  haapiiraa  a  te  Atua  i  te  vaha  o  te  pe- 
ropheta. 

Ei  te  tahi  mahana  i  taua  matahiti  1843  ra  i  haere  atu  ai 
au  na  pihaiiho  i  taua  vahi  râ.  E  mea  huru  veavea  ïa  taua 
mahana  ra,  i  iritihia’i  te  uputa  no  te  fare.  E  ua  ite  atu  ïa 
vau  i  te  peropheta  i  roto  mai  i  te  paraparauraa  i  te  hoê  tae- 
ae  o  tei  paeturu  i  nia  i  te  iri  ra.  Tomo  atura  vau  i  roto;  no 
te  mau  taata  taatoa  hoi  taua  fare  ra.  E  aita  a‘era  i  maoro 
i  muri  iho  i  to’u  aroharaa’tu  ia  raua  ra,  i  na  ô  ai  taua  taeae 
ra  e:  “E  Iosepha  e,  eaha  te  Buka  a  Moromoua  i  parauhia’i 
e  tatou  e  o  te  raau  ïa  no  losepha  i  roto  i  te  rima  o  Epherai- 
ma,  a  haapii  noa  mai  ai  te  Buka  iho  ia  tatou  e  no  roto  mai 
Lehi  i  te  opu  o  Manase?  Aita  hoi  te  hoê  parau  iti  a‘e  no  te 
parahiraa  te  huaai  a  Epheraima  i  nia  i  teie  nei  fenua  i  Ama- 
rika  i  iteahia  e  au  i  roto  i  taua  buka  nei.”  Ua  pahono  iho- 
ra  ïa  losepha,  na  ô  maira  oia  e:  “A  haamamPo’na  oe  e  i  te 
faarueraa  o  Lehi  e  to’na  ra  utuafare  i  Ierusalema  e  a  haere 
atu  ai  ratou  i  roto  i  te  medebara,  faaho‘i  atura  oia  i  to’na 
ra  tamaiti  ia  Nephi  i  te  oire  mai  te  faaue  atu  ia’na  e  e  tii 
atu  i  te  mau  api  veo  i  ootihia  te  ture  a  Mose  e  te  vetahi  atu 
mau  tohuraa  e  rave  rahi,  a  te  mau  peropheta,  e  ia  aratai  atoa 
mai  oia  ia  Isemaela  e  i  to’na  ra  utuafare;  terahiraa  o  ta  Ise- 
maela  mau  tamarii  ra  e  tamahine  ana,‘e  ïa.  0  teie  Isemaela 
ra  na  te  huaai  ïa  a  Epheraima.  E  ua  rave  te  mau  tamaroa 
a  Lehi  i  te  mau  tamahine  a  Isemaela  ei  vahine  na  ratou,  i 

tupu  hoê  noa’i  ratou,  e  riro  roa’tu  ai  ratou  ei  nunaa  rarahi  i 
roto  i  te  ao  nei. 

“Ahiri  râ  i  vai  mai  na  ia  tatou  nei  i  taua  na  api  e  hoê 
hanere  e  ono  ahuru  aore  ra  i  riro  atu  ia  Maratine  Harise,  ei 
reira  oe  e  ite  roa’i  i  taua  parau  ra,”  no  te  mea  ua  faaite  pa- 
pu  roahia  te  hui  tupuna  o  Isemaela  i  roto  i  taua  mau  api  ra. 
Ua  poroi  mai  te  Fatu  ia’u  ra  e  eiaha  vau  e  iriti-faahou  i  taua 
mau  api  i  eiâhia  ra;  ia  iriti  râ  vau  i  te  parau  no  nia  i  te  tahi 
mau  api  a  Nephi  e  tae  noa’tu  i  te  vahi  i  faaotihia’i  te  iritiraa 
matamua,  ei  reira  ïa  vau  e  haamata’i  i  te  parau  haapoto  a 
Moromona.  O  tei  tumu  ïa  i  ore  ai  to  Lehi  tuatapaparaa  tu- 
puna  i  faaitehia’i  i  roto  i  te  Buka  a  Moromona,  mai  to  Lehi 
atoa  ra.” 

Na  teie  nei  tatararaa  a  te  peropheta  i  haaputapu  i  to’u 
aau  i  te  hoê  feruriraa  vai  noa,  e  no  te  mea  hoi  ua  taio  a‘enei 
vau  i  te  irava  toru  i  te  pene  hoê  ahuru  aore  a  Alama  e  te  fe- 
ruri  noa  ra  hoi  au  mai  te  anaanatae  i  te  ite  e,  eaha  ra  ïa  i  tu- 
pu  ai,  ahiri  mai  te  mea  e  to  Lehi  atoa  ra  hui  tupuna  ra  e  hu- 
aai  ïa  no  Manase  ana‘e.  I  teie  nei,  ua  roaa  ia  tatou  te  pa- 
puraa  no  te  hui  tupuna  a  taua  na  utuafare  e  piti  ra,  e  huaai 
iho  â  Lehi  no  Manase,  o  Isemaela  râ  e  huaai  ïa  na  Epherai- 
ma.  Ei  te  faaipoipo-amui-noa-raa  to  raua  mau  tamarii  i  tu- 
pu  ai  te  t.ahi  â  tohui*aa  a  to  ratou  tupuna  o  Iakoba,  te  pate- 
reareha  (Genese  48:20)  o  tei  parau  i  ta’na  haamaitairaa  i  ta 
Iosepha  ra  tau  tamaroa  e  e  han  atu  Epheraima  ia  Manase  e 
riro  apipiti  râ  raua  ei  nunaa  e  rave  rahi  i  roto  i  te  ao  nei. 

Na  te  maramarama  a  teie  nei  tatararaa  a  te  perophetao 
Iosepha  e  hi‘opoa  maite  rii  atu  ai  tatou  i  roto  i  te  tuatapa- 
paraa  mo‘a  i  haapiihia  no  te  mau  faaipoiporaa  e  te  tahoêraa 
a  taua  na  utuafare  e  piti  ra.  O  te  hui  tupuna  hoi  ïa  o  tei 
nunaa  rarahi  i  noho  i  te  mau  fenua  no  Amarika  apatoerau  e 
apatoa.  E  ua  fatata  hoi  i  te  piti  tausani  e  pae  hanere  mata- 
hiti  te  maororaa  o  to  ratou  nohoraa  i  reira. 

E  faaau  na  tatou  i  te  rahiraa  o  na  utuafare  e  piti.  Ia 
amuihia  te  mau  melo  atoa  no  te  utuafare  a  Lehi;  tooono  ïa 
no  te  opu  a  Manase,  teie  to  ratou  mau  i‘oa  o  Lehi  ta’na  va- 
hine  o  Saria,  Lamana,  Lemuela,  Nephi  e  Samu.  E  mau 
tane  ana‘e  ratou  o  Saria’na‘e  te  vahine.  0  Isemaela,  ta’na 
vahine,  na  tamahine  toopae  e  na  utuafare  o  ta’na  pue  tama- 
rii  tamaroa  toopiti  hoê  ïa  ahuru  ma  hoê  taata  no  te  opu  o 
Epheraima  mai  te  peu  e,  aita  ta  Isemaela  tau  tamaroa  i  fa- 
nau  tama.  No  te  mea  râ  ua  parauhia  raua  i  to  raua  tau 
utuafare  atoa  i  roto  i  te  tuatapaparaa  parau  mo‘a,  i  huru  pa- 
pu  ai  tatou  e  e  huaai  to  raua.  E  mai  te  au  i  te  rahiraa  o  te 
mau  mootua  e  rahi  atu  ïa  te  taioraa  o  te  mau  melo  o  te  utua- 
fare  a  Isemaela  ra. 

I  roto  râ  i  teie  nei  faataaraa  e  haapao  noa  ïa  tatou  i  te 
mau  taata  ana‘e  te  faaite  papuhia  i  roto  i  te  buka.  O  Zora- 
ma  atoa  te  tahi  tei  faaitehia,  o  te  tavini  ïa  a  te  arii  ra  o  La- 
bana  tei  haere  mai  na  muri  ia  Nephi  i  muri  iho  i  to’na  tau- 
tururaa  ia’na  ia  roaa  mai  i  te  mau  api  veo  i  ootihia  na  buka 
a  Mose  e  pae. 

I  roto  i  te  I  Nephi,  pene  16:  7  i  faaitehia’i  tatou  e  ua 
rave  Zorama  i  te  tamahine  matamua  a  Iseraela  ei  vahine  na- 
’na.  Ua  faaipoipo  ta  taitahi  atoa  o  Lamana,  o  Lemuela  eo 
Samu  i  te  tahi  nau  teina  o  te  vahine  a  Zorama,  o  te  hopea 
ïa  o  ta  Isemaela  nau  tamahine  toopae,  ua  pau  ratou  i  te  faa- 
ipoipohia  i  reira.  Eaha  mau  ra  ïa  te  fetiiraa  a  teie  nei  pupu 
taata  tei  fatata  i  te  faarue  i  to  ratou  fenua  ia  roaa  ia  ratou  te 
tahi  fenua  ta  te  Fatu  i  parau  ia  ratou  e  aratai  ïa  oia  ia  ratou, 
a  faaani  atu  ai  i  te  reira  ei  ai‘a  na  ratou  e  na  to  ratou  mau 
huaai  a  muri  atu. 

E  taio  tatou  i  te  ture  faaipoiporaa  e  haapaohia  e  to  Ise- 
raela,  hou  i  ta  tatou  faaite-poto-raa  i  teie  nei  parau.  Teie 
j  taua  ture  ra,  “O  te  fetii  ana‘e  ra  o  te  opu  a  to  ratou  ra  me- 
tua,  ta  ratou  e  faaipoipo.”  (Nutnera  36:6)  Ua  ite  ia  tatou 
e  ua  riro  Lehi  e  to’na  ra  na  tamarii  toomaha  ei  upoo  no  na 

utuatare  e  pae  no  te  afa  opu  a  Epheraima  e  na  teie  nei  utua- 
fare  atoa  te  vahine  a  Zorama  e  na  tamahine  tootoru  tehoroa- 
hia  na  te  utuafare  no  roto  i  te  huaai  a  Manase.  Aita  tatou 
i  papu  maitai  ia  Zorama  e  no  roto  mai  oia  i  teihea  opu.  E 
riro  e  e  huaai  oia  na  te  tahi  afa  opu  a  Iosepha,  e  mea  papu 
a‘e  ïa  i  te  feruriraa  e  roto  mai  oia  i  te  tahi  â  opu  o  Iseraela. 

I  roto  i  te  heheuraa  no  te  Buka  a  Moromona  i  te  avae  i 
Tiurai  i  te  matahiti  1828,  i  faahitihia’i  Zorama  e  no  roto  mai 
oia  i  te  huaai  i  maitihia  i  nia  i  te  fenua  i  Amarika.  E  te  riro 
nei  te  reira  faahitiraa  ei  tautururaa  i  ta  tatou  feruriraa  e,  no 
te  ututafare  a  Iosepha  o  Zorarna  ïa.  Te  na  ô  maira  taua 
parau  ra  e : 

“Noa  atu  râ  ïa,  e  tere  â  ïa  ta’u  ra  ohipa  i  mua,  mai  te 
iteraa  i  te  Faora  i  tae  mai  i  te  ao  nei  na  roto  i  te  faaite  a  te  ati 
Iuda,  e  tae  atoa  mai  ïa  te  ite  i  te  Faaora  i  to’u  ra  mautaata, 

“E  i  to  te  ati  Nephi,  e  i  to  te  ati  lakoba,  e  i  to  te  ati  lo- 
sepha,  e  i  to  te  ati  Zorama,  na  roto  i  te^faaite  a  to  ratou  ra 
mau  metua — 

“E  tae  mai  hoi  te  reira  faaite  i  to  te  ati  Lamana,  e  i  to 
te  ati  Lemuela,  e  i  to  te  ati  Isemaela,  o  tei  oriorio  noa  i  roto 
i  te  faaroo  ore  no  te  hara  a  to  ratou  ra  mau  metua,  o  tei  faa- 
tiahia  e  te  Atua  ia  haamou  i  to  ratou  ra  mau  taeae  i  to  te  ati 
Nephi,  no  ta  ratou  ra  mau  hara  e  ta  ratou  mau  mea  faufau 
ra.”  B.F.  3:16-18.  B.  F.  S.  2:6. 

Te  amui-noa-hia  nei  te  mau  melo  êê  no  na  ututafare  o 
Iosepha  e  Zorama  atoa,  ei  pupu  hoê.  Na  ratou  atoa  i  faa- 
taata  i  te  fenua  Amarika  e  ua  riro  ratou  ei  hui  tupuna  no  te 
mau  opu  iuitia  te  parahi  ra  i  reira. 

Gelena  Rubarada 


(E  tuatihia  mai  teie  nei  parau) 

Te  hoe  hi‘o  Haamaramarama  i  roto  i  te  Hiero  i  Roto  Miti  E  faaite  raa  ïa  i 
te  fa  raa  mai  o  te  Atua  ia  Iosepha  Samita. 

Te  Peresidene  no  te  mau  Tuahine  o  Emeline  Wele  e  to’na  mau  tauturu.  E  iva  ahuru  e  te  tiahapa  to  te  peresidene  nei. 

(Tuatiraa) 

toito  nei  to  te  Han  Amerika  paatoa  i  te  raveraa  ohipa  ia  u 
ton’a  ra  puai  e  hope  roa  i  nia  i  te  pare  etaeta  no  te  Purutia 
o  tei  hinaaro  e  faaore  i  te  tiamâ  i  te  ao  nei,  e  ia  auraro  to 
te  ao  atoa  nei  iahia  ra  .  Te  amui  nei  Amerika  ia  Farani  e  ia 
Beritane  hoi  ei  hoê  roa  ia  ore  ia  pohe  roa  te  tiamâ  i  te  ao  nei. 
E  ohipa  faufaa  rahi  roa  ïa  te  reira,  e  tia’i  i  te  taata  paatoa 
ia  parahi  i  raro  a‘  e  i  to  ’na  iho  suke  ma  te  hau  e  te  haa-pea- 
pea-ore-hia  ra.  E  no  reira  ia  haapuai  te  taata’toa  i  te  rave- 
raa  ohipa  e  tia’i. 

EahaTu  â  te  faufaa?  Tena  na’toa  ïa :  Ia  tupu  atoa  to 
te  taata  huru  atua.  Ua  parauhia  e  e  riro  te  feia  haapao 
maitai  mai  Ia’naToa  i  te  huru.  I  Ioa.  3:2,  3.  Ua  faauehia 
hoi  tatou  ia  faaau  i  to  tatou  maitai  i  Ta  ’na.  Mat.  5 :48.  Na 
te  evanelia  e  haapii  mai  ia  tatou  i  te  ravea  e  au  ai  to  tatou 
maitai  e  e  au  ai  hoi  to  tatou  hiroaToa  e  hope  roa  i  to  te  Atua 
ra.  E  maitai  hope  to  te  Atua  e  e  puai  hope  hoi  to’na.  Ia 
faaau  atoa  i  to  tatou  puai  i  to’na  e  tia’i.  Eita  ïa  e  noaa  i  te 
taime  poto  nei,  e  noaa  riirii  mai  râ  i  tera  mahana  i  tera  ma- 
hana  i  te  feia  e  faaitoito  i  te  rave-tamau-raa  i  te  mau  ohipa 
maitatai  ra  tei  au  i  te  parau-tia  a  te  Atua.  E  mau  ta- 
marii  tatou  anaf  e  a  te  Atua,  e  e  ere  ïa  i  te  hara  e  ere  ïa  hoi 
i  te  hape  ia  imi  te  tamarii  i  te  mau  ravea’toa  e  au  ai  oia  i 
to  ’na  ra  Metua  i  te  mau  mea  ’toa  mai  ta  te  ati  Iuda  aau  hape 
ra  i  mana‘  o  na  .  Philipi  2 :5-8. 

E  tupu  ai  to  te  taata  nei  huru  Atua  na  roto  i  te  haapao- 
raa  i  ta’na  parau,  te  imi-itoito-raa,  e  te  rave-hua-raa  hoi  i 
te  ohipa  tia  ra,  no  reira  o  te  rave  hua  i  te  ohipa  maitai  ra 
ma  te  haapao  maitai,  ua  tupu  ïa  to’na  huru  Atua  i  te  rahi 
ra.  I  teie  nei  tau  hopea  ua  faarahihia  to  te  taata  nei  ite ;  te 
paraparau  nei  oia  na  nia  i  te  moana  rahi  ra  mai  te  tahi 
hopea  o  te  ao  nei  e  tae  noa’tu  i  te  tahi  hopea,  na  roto  i  te 
niuniu  e  ma  te  niuniu  ore  hoi ;  te  maue  nei  oia  na  roto  i  te 
reva  nei  mai  te  manu  e  te  mau  melahi  te  huru;  te  tere  nei 
oia  na  nia  e  na  raro  hoi  i  te  mau  moana  hohonu,  e  te  horo 

nei  hoi  i  nia  i  te  fenua  aano  ma  te  pnai  hau  ê  i  te  mata‘i 
u‘ana;  te  faatia  nei  oia  i  te  fare  rave  ohipa  e  i  raro  a‘e  i 
tohia  ra  faatereraa  e  hamani-faaoti-roa-hia’i  no  pereoo 
uira  hoê  tausani  i  te  mahana  hoê  poto  nei;  te  tâputâpu  nei 
oia  i  te  tino  o  te  feia  ma‘i  e  heliu  ai  i  te  mau  melo  i  roto  roa 
i  te  tino  ia  hi‘  opoahia,  ia  rapaauhia,  e  aore  râ  ia  tâpu-ê-hia 
te  vahi  i  ma‘ihia,  e  aita  te  taata  i  tâpuhia  i  mauiui  noa’tu 
ai ;  te  imi-hua  ra  oia,  e  na  roto  i  te  hi‘o  faarahi  te  ite  nei  oia 
e  ua  ê  roa  te  ao  atoa  nei  i  te  mau  mea  ora  nainai  e  ore  e 
itea  i  te  mata  nei  ia  hi‘  o  no  te  iti  ra. 

Mai  ta  Daniela  i  tohu  i  tahito  ra  no  te  tau  hopea,  ua 
faarahihia  te  ite,  e  te  rave  hua  nei  te  taata  i  te  ohipa  huru 
rau  ma  te  puai  aita  i  faitohia  mai  te  matamua  mai  â,  Dan. 
12:4. 

Te  rave  hua  nei  te  tahi  pae  i  ta  ratou  ohipa  mai  te  anoi 
rave  atoa  i  te  hara,  e  na  te  hara  e  faaore  i  te  maitai  o  te 
ohipa  i  ravehia  ra,  aita  ïa  i  riro  ei  faufaa  vai  tamau  ai  no 
ratou  ra.  Te  rave  huaToa  nei  te  tahi  pae  i  ta  ratou  mau 
ohipa  ma  te  haamana‘o  e  te  haapao  hoi  i  te  mau  parau  atoa 
a  te  Atua,  e  faufaahia’i  ratou  ihora  e  te  taata  paatoa  nei 
hoi  i  roto  i  teie  nei  ao,  e  te  haapaohia  ra  no  ratou  i  te  ao  a 
muri  atu  te  tura,  te  hanahana,  te  mana,  e  te  maitai  rahi  hau 
ê  e  tia  i  te  vairaa  e  a  tau  a  tau  a  hiti  noa  ’tu.  1  Kor.  2 :9. 
Eiaha  te  hoê  o  tatou  ia  parahi  noa,  a  rave  hua  râ  i  te  tahi 
ohipa  maitai  ma  te  tuutuu  ore*  o  te  riro  ei  faufaa  rahi  na 
tatou  iho  e  na  vetahi  ê  atoa  hoi.  Ahiri  na,  a  rave  hua. 

Farani  Tuterera. 


TOAE  A  MAERE,  Faaau  Parau,  Rue  Dumont  d’UrviHe,  Orovini,  Papeete,  Tahiti. 
ERNEST  C.  ROSSITER,  Imprimeur,  Rue  Brea  et  de  la  rue  Damont  d’Urville,  Papeete,  Tahiti. 


“Te  oaoa  nei  hoi  tau  varua  i  te  himene  no  te  aau;  oia 
'ia,  te  himene  no  t  efeia  parau-tia  e  pure  ïa  te  reira  iayu  nei. 
E  itehia  mai  hoi  te  reira  i  te  haamaitai  i  nia  i  to  ratou  ra 
mau  upoo  .”  B.  F.  26:12. 


IA  VAI  TE  RE? 

E  mea  tahito  roa  ïa  te  ohipa  tama‘i.  Mai  te  matamua 
mai  â  te  mârô  ta  te  ino  i  te  maitai,  e  te  maitai  i  te  ino.  I 
te  ao  o  mua  i  teie  ua  mârô  atura  te  mau  varua  ino  i  te  mau 
varua  maitai,  e  tupu  atura  te  taputôraa  ralii  roa,  a  huri- 
hiah  te  tufaa  toru  i  rapae  au,  i  te  mea  ua  pee  ratou  ia  Sa- 
tani,  te  raatira  rahi  no  te  mau  varua  ino  o  tei  patoi  i  te 
Atua  e  ta’na  opuaraa  faaora  tia  ra.  Apok.  12:7-9.  Te 
hinaaro  ra  Satani  e  faaora  i  to  te  ao  i  te  puai,  eiaha  i  te 
aroha.  Te  hinaaro  ra  oia  ia  noaa  to  ratou  maitai  i  raro 
a‘e  i  to’na  ra  faaheporaa,  eiaha  i  raro  a’e  i  te  tiamâ.  Te 
hinaaro  ra  oia  ia  riro  te  taata  mai  te  tïtï  te  huru  e  vï  ai  i  te 
mata‘u,  eiaha  ei  feia  tiamâ  e  tia’i  ia  rave  i  te  maitai  e  te  ino 
e  au  i  to  ratou  iho  mana‘o.  Aita  to’na  ra  ravea  faaora  i 
fariihia  e  te  Atua  i  roto  i  taua  apooraa  no  te  mau  Atua  ra, 
tupu  atura  to’na  riri,  orurehau  ihora  oia  e  te  tufaa  toru 
no  te  ra‘i  atoa  i  pee  mai  ia’na  ra,  e  ua  hurihia  ratou  atoa  i 

rapae  au.  Ua  riro  te  rê  i  te  Atua  e  i  te  mau  varua  i  pee  mai 
Ia’na  ra. 

Mai  te  matamua  mai  â  hoi  i  roto  i  teie  nei  ao  ua  mârô 
te  ino  i  te  maitai  e  te  maitai  i  te  ino.  Ua  tama‘i  pinepine 
ïa  e  tae  roa  mai  i  teie  nei  tau  hopea,  a  tupu  atoa’tura  hoi 
te  taputôraa  rahi  roa  faito  ore.  Hoê  â  ïa  hoi  te  tumu  mârô- 
raa,  oia  hoi  te  tiamâ.  E  teie  nei  te  hinaaro  nei  te  Purusia 
e  faaore  i  te  tiamâ  e  ia  auraro  to  te  ao  nei  ia’na  ra  noa’tu  to 
ratou  iho  au-ore-raa  i  te  reira.  Ua  opuanera  oia  e  te  mau 
basileia  e  pee  ia  ’na  ra  e  faarahi  i  to  ratou  mau  basileia  e 
faaaano  i  to  ratou  mau  otia,  e  faateitei  e  e  faahanahana  hoi 
ia  ratou  iho  i  mua  i  te  aro  o  te  taata  nei  ia  hhohia  ratou  e 
to  te  ao  ma  te  mehemeha  i  roto  i  te  aau.  Tera  to  ratou 
otoheraa,  oia  hoi  te  parau  nei  ratou  e,  ua  hau  to  ratou  ra- 
vea  haapiiraa  taata  (Kultur)  i  te  mau  ravea  haapiiraa  atoa 
i  te  ao  atoa  nei.  No  reira  ua  opua  ihora  ratou  e  faariro  ia 
ratou  iho  ei  puoo  no  to  te  ao,  e  te  feia’toa  e  ore  e  pee  noa 
ia  ratou,  na  ratou  ïa  e  putô  ma  te  4  o‘  e  e  te  pupuhi. 

E  riro  anei  te  rê  ia  ratou  ra.  Eiaha  roa  ïa,  E  ore  te 
Atua  e  faatia  ia  upootia  te  mana‘o  faatiti  ra,  Aita  to  ratou 
ravea  faaoraraa  taat'a  e  au  i  to  te  Atua  opuaraa.  No  reira 
e  hemo  ïa  ratou  ra  e  e  riro  te  rê  i  te  feia  e  tauturu  i  te  Atua 
i  te  faariroraa  i  te  taata  nei  ei  feia  tiamâ  e  i  te  faatiaraa  i 
te  parau  tia.  Ua  hope  te  tau  no  te  mau  basileia  faatiti 
taata  ra,  e  ua  fatata  roa  te  taime  e  ho‘i  mai  te  Mesia  ei  Arii 
no  te  mau  arii,  e  parahi  ai  te  taata  ma  te  hau  i  raro  a‘i  i 
to  ’na  iho  vine  e  i  raro  a‘  e  i  to  ’na  iho  suke,  a  amu  ai  hoi  i  te 
liotu  mai  te  haapeapea-ore-hia.  Dan :  7 :13,  14.  Apok. 
20:1-5. 

Ei  te  pae  Atua  tatou,  ei  te  paeau  hoi  no  te  parau-tia  ra. 
A  faaitoito  hua  hoi  ia  upootia  te  tiamâ  i  te  ao  atoa  nei. 

— Farani  Tuterera. 

TE  MAEHAA  NO  TE  T AM A‘  I 

Aita  e  navai  te  maa  i  faaapuhia  i  roto  i  te  hau  Beritane 
e  I  Farani  e  i  te  mau  basileia  hoi  i  fatata  mai  ei  faaamu  ia 
ratou  ilio.  Hoê  noa  iho  ravea  e  paia  ai  ratou  ra,  oia  hoi 
ia  fautahia  te  maa  i  nia  i  te  mau  pahi  no  ô  mai  i  te  mau 
fenua  êê.  Te  ite  nei  te  Purusia  i  te  reira,  e  no  reira  te  opua 
ra  oia  e  faatomo  roa  i  tua  i  te  mau  pahi  atoa  ,e  ore  ai  e  navai 
ai  te  palii  ei  faauta  i  te  maa  mai  Amerika  atu,  e  roohia  mai 
ai  to  Beritane  e  to  Farani  e  to  raua  mau  au  tahoê  i  te  o‘e  e 
te  paruparu  poia.  Te  mana‘o  nei  te  Purusia  e  na  roto  i  te 
faatomoraa  pahi  e  paruparu  a  ito  Beritane  e  to  Farani  ma 
i  te  maa  ore,  e  liemo  ai  ratou  ra. 

Nafea  tatounei  o  te  ore  e  tae  i  roto  roa  i  te  tama‘i? 
Hoê  noa  ilio  pahonoraa  e  au  ai,  oia  hoi,  a  faaapu  a  faaapu, 
a  faaapu  a  faaapu  â  hoi  i  te  maa.  A  faarahi  roa  i  te  faaapu- 
raa  maa,  a  faarahi  roa’tu  â  hoi. 

Eialia  e  faaea  i  te  faaapuraa,  ai  polie  to  te  ao  i  te  o‘e. 
Eialia  te  hoê  taata  ia  rave  haamarirau  noa  i  te  ohipa  faaa- 
puraa  maa  i  te  mana“oraa  e  ore  oia  e  roohia  mai  i  te  o‘e 
maa. 

E  rooliia  mai  ïa  to  te  ao  i  te  ‘o‘e.  Ua  oti  ïa  i  te  tohu- 
hia.  Ua  faaarahia  e  ua  faaite-atea-hia  lioi  tatou  i  te  reira 
Mat.  24:7.  Eialia  hoi  ia  liaamana‘o  tatou  ia  tatou  iho  ana‘e, 
a  liaamana‘o  râ  hoi  tatou  i  to  tei  ati  i  te  poia  i  teie  nei  i  te 
mau  fenua  i  faanohia  i  te  tama‘i.  Te  tama‘i  e  te  o‘e  maa, 
na  maehaa  ïa.  Te  tere  apipiti  nei  ïa  raua  i  tera  fenua  i  tera 
fenua.  Na  maeliaa  ïa  raua  no  te  polie. 

Ua  poroihia  tatou  ia  riro  ei  feia  faaora  i  nia  i  te  mou‘a 
ra  o  Ziona,  eiaha  i  te  pae  varua  ana‘  e,  i  te  pae  tino  atoa  râ. 
E  no  reira  a  faaamu  tatou  i  te  feia  poia  i  Europa.  Ia  riro 
tatou  ei  mau  metua  faaamu  no  ratou  ra  e  tia’i.  Eaha  te 
ravea  e  tia’i  i  te  feia  maohi  i  te  mau  fenua  moana  e  faaamu 
i  to  Europa  ?  Tena  na  ïa ;  eiaha  te  feia  moahi  e  amu  i  te 
faraoa,  te  samano,  te  puaatoro  e  te  mau  maa  punu;  a  vaii- 

ho  râ  i  te  reira  ia  faautahia  i  Europa,  a  amu  ai  i  te  uru,  te 
fei,  te  i‘a  te  taro,  te  umara,  e  te  mau  huru  maa  e  pê  vave,  e 
vaiiho  mai  ai  i  te  mau  liuru  maa  paari  o  te  ore  e  pê  vave  ia 
faautahia  i  tera  pae  mai  i  te  miti  rahi  ra  ia  faaamuhia  te 
feia  i  Europa  o  te  ere  i  te  reira. 

Te  na  reira  nei  matou  i  Roto  Miti,  e  ia  na  reira  hoi  ou- 
tou  i  te  mau  fenua  moana  e  tia’i.  Ua  faaara-pinepine-hia 
te  feia  mo‘a  e  Birigama  Iouna  e  tohia  ra  mau  mono  ia  haa- 
pue  tatou  i  te  sitona  ei  faaineineraa  no  te  tau  a‘ee  tae  mai, 
e  no  reira  ua  tausani  te  pute  sitona  i  faautahia  Tu  i  Belgiu- 
ma,  i  Serebia,  i  Beritane  e  i  Farani  e  i  to  mau  fenua  i  fatata 
mai.  E  teie  nei,  ua  fatata  mai  te  tau  o‘e,  mai  tei  tohuhia. 
A  rohi,  a  faaitoito  tatou  i  te  faaamuraa  i  te  feia  poia.  E 
ao  to’na  to  tei  faaere  ia’na  iho  a  horoa  noa’tu  ai  ia  vetahi  ê 
tei  roohia  mai  i  te  ati.  E  mea  maitai  te  horoa  i  te  farii.  “O 
tei  horoa  i  te  taata  rii  ra  eita  oia  e  ere.  ”  Mas.  28-27.  A 
rohi  a  faaapu  i  te  maa  huru  rau,  e  ia  rahi  roa’tu  â. 

— Farani  Tuterera. 


TE  POI  TARO. 

Ua  tupu  te  tahi  ohipa  api  faufaa  rahi  i  te  fenua  Havaii, 
oia  hoi  te  Taviriraa  Poi  Taro  ei  hopoi  atu  i  te  fenua  Ame- 
rika  ia  hoohia  i  reira.  Ua  riro  ïa  ei  maa  au  maitai  na  te  mau 
taata  Amerika  e  rave  rahi,  e  te  tupu  ra  te  ohipa  taviriraa 
poi  ra  i  te  rahiraa.  Te  tavirihia  ra  te  poi  i  roto  i  te  mau 
machine  rarahi  hororaa  aualii  aita  te  rima  taata  e  rave 
noa’tu. 

E  pae  taiete  taviriraa  taro  te  vai  nei,  e  rave  rahi  te  tane 
poi  i  hamanihia  i  te  mahana  hoê.  Ua  hi‘opoahia  te  hama- 
niraa  e  te  mau  taote  tiai  i  liaapaohia  ei  hi‘opoa  i  te  mau 
peu  hamaniraa  maa’toa  no  te  fenua,  ia  ore  te  repo  ia  anoi- 
hia  i  roto  i  te  mau  huru  maa  e  hoohia  nei,  ia  hamani-viti- 
viti-hia  râ. 

Ua  parauhia  hoi  e  maa  maitai  roa  ïa  te  poi  taro  no  te 
feia  ma‘i  e  no  to  tei  paruparu  te  opu,  e  ua  rahi  te  poi  i  hoo- 
hia  na  te  mau  fare  ma‘i.  Farani  Tuterera. 

TE  RAAU  TUMU  NO  TE  ATI  NEPHI  E  NO  TE  MAOHI  HOI. 

(Tuatiraa) 

Eita  râ  te  tumu  o  te  mau  tupuna  no  Amarika  e  oti  i  te 
haapapahia  maoti  ra  e  na  te  toto  ati  Iuda  mai  tei  faaitehia  i 
raro  nei,  oia  hoi  i  te  hopoi  titiraahia  te  arii  no  Iuda  ra  o  Ze> 
dekia  i  Babulonia  e  i  te  taparahiraahia  ta’na  man  tamarii  i 
mua  i  to’na  mata,  te  poroiraa-mai-hia  ra  e  te  Atua  te  hoê 
pupu  taata  ia  haere  mai  i  te  fenua  ra  i  Amarika.  Hoêïaahu- 
t*u  e  ma  hoê  matahiti  i  muri  a‘e  i  toLehi  faarueraa  ialerusa- 
lema  i  tupu  ai  teie  nei  mau  mea.  Tei  rotopu  ia  ratou  te  tahi 
tamaiti  i  ta  Zedekia  o  Muleka  to’na  i‘oa.  Ua  ora  mai  oia  i 
te  taparahiraa  a  te  mau  nuu  a  Nebukanesa.  E  toto  arii 
to’na,  no  reira  ua  topahia  te  fenua  i  tipaehia  e  ratou  i  to’na 
i‘oa.  Tei  te  pae  apatoa  ïa  no  te  tufaa  fenua  apatoerau  no 
Amerika  to  ratou  tipaeraa.  Ei  muri  roa  mai  i  aratai  mai  ai 
Mosia  i  te  mau  taata  parau-tia  no  te  fenua  o  Nephi  na  roto 
mai  i  te  medebara  i  tae  roa  mai  ai  ratou  i  tefenua  nohohiate 
huaai  a  Muleka  ma,  o  Zarahemela  te  i‘oa  o  taua  vahi  ra. 

Riro  a‘era  taua  na  nunaa  e  piti  ra  ei  hoê.  E  te  fenua 
i  apatoa  ra,  ua  topahia  ïa  i  Muleka  no  te  mea  e  ua  aratai  te 
Atua  ia  Muleka  i  reira;  e  te  fenua  i  apatoerau  ra,  na  topa- 
hia  ïa  i  te  i‘oa  o  Lehi  no  te  mea  e  ua  aratai  te  Atua  ia  Lehi 
i  reira.  E  itea  te  tahi  iho  â  mau  haapapuraa  i  roto  i  te 
Omoni  1:15-22  e  te  Helamatia  6:10  e  II  Arii  25:1-7. 

E  hi‘opoa  rii  tatou  i  te  mau  opu  mai  te  au  i  to  ratou 
rahiraa  ta  taitahi:  E  ia  na  reira  tatou  ra  e  tamau  ia  tatou  i 
roto  i  ta  tatou  feruriraa  i  te  ture  e  te  peu  a  to  Iseraela.  Taua 
ture  ra,  no  te  faaipoiporaa  ïa;  te  faaipoipo  ra  te  mau  taata 
no  te  mau  opu  i  to  ta  ratou  iho  opu  ana‘e  e  tia’i,  ia  vai  taa 
noa  te  mau  opu  te  tahi  i  te  tahi.  E  ia  manuïa’tu  ta  ratou 
na  reiraraa  ua  haamau  maite-hia  o  ratou  ta  ratou  tuatapapa- 
raa  tupuna  mai  te  au  i  te  parau  i  faaitehia  i  te  Mataio,  pene 
hoê  no  to  Iesu  ra  hui  tupuna,  no  roto  ïa  i  te  opu  o  Iuda. 

Teie  te  mau  taata  no  roto  mai  i  te  opu  o  Manase  maori 
râ — o  Lehi,  ta’na  vahine  o  Saria  e  to  raua  pue  tamaroa  too- 
maha,  toopae  ïa  tane  e  hoê  vahine.  O  to  te  opu  o  Epherai- 
ma  ra  o  Isemaela  ïa,  ta’na  vahine,  to  raua  tau  tamaroa  too- 
piti,  e  na  vahine  e  toopiti  no  taua  na  tamaroa  a  Isemaelara, 
e  na  tamahine  toopae  —  tootoru  ïa  tane  e  toovau  vahine. 

Atira  noa’tu  ïa,  te  vai  nei  toovau  tane  e  toovau  vahine. 
Ua  oti  hoi  ratou  i  te  faaipoipohia  mai  te  au  e  te  tia  ia  faata- 
ata’tu  i  te  fenua  i  hau  a‘e  i  te  mau  fenua  atoa  i  te  maitai — 
oia  hoi  te  fenua  no  Iosepha. 

Te  parau  i  faaitehia  noMuleka  ma,  te  pupii  taatanoroto 
mai  i  te  ati  Iuda,  e  mea  iti  roa  ïa.  E  na  reira  ïa  e  ore  ai  e 
nehenehe  ia  tatou  ia  faataa  i  te  mau  taata  toto  ati  Iuda  i 
amuihia  i  rotopu  i  te  huaai  a  losepha.  Area  râ  e  mea  rahi 
roa  ïa.  Tei  Mosia  25  ïa  te  faaite-raa-hia: 

“E  teie  nei,  ua  iti  te  mau  tamarii  a  Nephi,  oia  hoi  te  hu- 
aai  o  Nephi  ra,  i  te  mau  taata  o  Zarahemela  ra,  oia  hoi  te  hu- 
aai  o  Muleka,  e  tei  pee  mai  hoi  ia’na  i  roto  i  te  medebara  ra. 

“E  ua  iti  hoi  te  mau  taata  o  Nephi  e  te  mau  taata  o  Za- 
rahemela  atoa  i  te  ati  Lamana:  e  aore  hoi  ratou  e  tae  i  te 
afa  ia  taiohia.”  Mosia  25:2,  3. 

Ua  ite  papu  râ  tatou  e,  e  ati  rahiraa  o  te  mau  opu  ta  tai 
tahi  o  te  faauehia  mai  ïa  e  te  Atua  te  horoa  i  te  tupuraa  e  te 
faaau  i  te  ora  e  te  pohe  mai  te  au  i  to’na  hinaaro.  E  e  ore 
oia  i  faatia  ia  morohi  te  hoê  a‘e  iota  a  ore  râ  te  hoê  vahi  iti 
a‘e  o  ta’na  ra  parau;  e  aita  atoa  ïa  oia  e  faatia  ia  ho‘i  mai 
ia’na  mai  te  faatupu-ore-hia.  E  faatupu  râ  ta’na  parau  ite 
ohipa  ïa  i  haaponohia’i  e  tia’i. 

No  te  mea  ra  e,  o  Muleka  no  te  utuafarearii  ati  ludaoiae 
riro  paha  ïa  e  hoê  â  ïatoto  to  te  feiai  haere  mai  na  muri  a’e 
ia’na  i  Amarika.  E  iti  râ  te  parau  i  faaroohia  no  ratou,  no 
te  faatia-ore-hia  te  parau  no  taua  pupii  taata  ra  i  roto  i  te 
Buka  a  Moromona.  Ua  mana‘ohia  ra  e  te  vetahi  mau  taata 
haapii  Bibilia  e,  ua  faahitihia  te  haere-ê-raa’tu  Muleka  ma 
mai  Ierusaiema  atu  i  te  fenua  ra  i  Amarika,  i  roto  i  te  faaite- 

atea-raa  na  Ezekiela. 

“E  titiri  au  i  tau  upe‘a  i  nia  ia’na,  e  fifi  oia  i  roto  i  tau 
marei,  e  na’u  oia  e  aratai  i  Babulonia,  e  ei  reira  vau  e  parau 
atu  ai  ia’na  i  ta’na  hara  i  rave  ia’u  nei. 

“E  te  feia  amaha  atoa  no’na  ra,  etemau  pupiiatoano- 
’na  ra,  e  hi‘a  aua‘e  ïa  i  te  ‘o‘e;  e  te  feia  i  toe  ra,  e  haapura- 
rahia  ïa  i  na  mata'i  atoa  e  maha  ra:  e  ite  hoi  outou  e,  o  vau 
teie  o  Iehova  e  parau  nei. 

‘‘Te  na  ô  maira  te  Fatu  ra  o  Iehova;  E  rave  atoa  vau  i 
tei  nia  i  te  amaa  teitei  r  te  arezi  teitei  ra,  a  tanu  ai;e  tope  hoi 
au  i  te  auru  o  te  raau  rii  api  i  te  hoê  mea  iti  api  ra,  e  na’u  e 
tanu  i  nia  i  te  mou‘a  teitei  e  te  teniteni  ra.’“’  Eze.  17:20-22. 

No  te  mea  e  no  Zedekia  te  mau  faahaparaa  na  Ezekiela 
i  faaitehia  i  roto  i  te  buka  Ezekiela  i  te  peue  ahurn  ma  piti  e 
te  tahi  â  mau  pene  i  mua’‘era,  e  riro  ïa  e  e  mea  tano  teienei 
tatararaa.  Noa’tu  râ  ïa,  e  nehenehe  â  ïa  ia  hi‘opoahia  e  te 
mau  taata  i  taio  i  te  Bibilia  ma  te  aau  maru  e  te  inoino  ore. 
“0  te  taio  râ,  ei  haroaroaraa  ïa  oia.”  E  taa  noa  ia  tatou  e 
e  mea  urupapuhia  te  patereareha  o  Iakoba  e  Mose  hoi  i  te 
Varua  a  te  Atua,  a  faaite  atea’tu  ai  raua  i  te  mau  haamaitai- 
raa  e  tae  mai  i  nia  ia  Epheraima  raua  o  Manase  i  te  fenua  o 
losepha.  E  ua  hi‘o  atu  hoi  ïa  taua  na  peropheta  toopiti  ra 
i  te  tufaa  fenua  i  Amarika  i  te  riroraa  ei  nohoraa  no  to  lose- 
pha  ra  huaai. 

Ua  taio  tatou  i  roto  i  te  buka  Genese  i  ta  to  Iosepha  me- 
tua  faanamuaraâ  ia  Epheraima  ia  Manase — te  teina  ïa  tefaa- 
namuahia  i  te  matahipo.  Te  faeite  atura  hoi  laboka  e  e  riro 
to  raua  huaai  ei  nunaa  rarahi  no  te  fenua  nei.  E  taio  tatou 
i  te  Genese,  pene  49:  22-26.  Te  na  ô  maira  taua  parau  ra  e: 

“0  Iosepha  ra,  e  ohi  hotu  ïa,  e  ohi  hotu  i  te  pu  o  te  pa- 
pe  ra;  o  tei  toro  to’na  amaa  na  nia  iho  i  te  aua  ra: 

“Rahi  noa  to’na  mauiui  i  te  feia  te‘a,  o  tei  te‘a  mai  ia- 
na,  e  te  tairoiro  hoi  ia’na.; 

“Te  vai  tia  ra  ta’na  fana  te  etaeta  te  etaeta,  e  te  puai 
ra  tana  rima  i  te  mana  o  te  Atua  mana  o  lakoba  ra,  no  reira 

mai  te  tiai  mamoe  ra,  te  to‘a  pu  o  Iseraela  ra: 

“No  te  Atua  o  to  metua  tane  ra,  o  te  Atua  e  tauturu 
mai  ia  oe  ra,  no  te  Manahope  ra,  o  tei  haamaitai  mai  ai  oe 
ra,  i  te  mau  maitai  o  te  ra‘i  i  nia  ra,  e  te  mau  maitai  o  te 
moana  e  vai  noa  i  raro  nei,  te  mau  maitai  o  te  u  e  to  te  opn: 

“Te  mau  maitai  o  to  rnetua  tane  e  hau  ïa  i  te  mau  mai- 
tai  otau  mau  tupuna  ra,  e  taeroa’tu  i  te  otia  o  te  mau  aivi 
vairaa  mure  ore  ra,  ia  vai  hua  na  i  nia  iho  i  te  upoo  o  Iosepha,  e 
nia  iho  i  te  tupuai  o  tei  tae  ê  i  rotopu  i  to’na.  ra  mau  tuaana!  ” 

Ua  faatupuhia  teie  atoa  nei  mau  tohuraa  na  roto  i  te 
mau  opu  initia  e  ta  ratou  ra  hui  tupunao  teparahi  i  te  fenua 
e  vai  ai  te  mau  mou‘a  ta  tahito  e  te  mau  aivi  vai  noa.  Ua 
taea  roa  hoi  ïa  na  hopea  o  te  fenua  ra.  E  fenua  faaauhia  ïa 
no  te  mau  mea  faufaa  rahi  rio  te  ao  nei.  Te  tupuraa  te  veta- 
hi  mau  tohuraa  e  mea  na  roto  ïa  i  te  papaa  parau  te  “Buka 
a  Moromona,”  i  pue  ai  te  mau  mea  maitai  rahi  e  rave  ra- 
hi.  Te  Buka  a  Moromona  o  te  raau  ïa  na  Iosepha  i  roto  i 
te  rima  o  Epheraima  e  to’na  mau  hoa, — te  mau  opu  o  Iseraela 
o  te  faaopehia  mai  i  nia  i  te  fenua  Amarika  mai  te  mau  ho- 
pea  o  ao  nei.  Ezekiela  37:15-19. 

Te  taatiraa  i  teie  nei  haapapuraa,  o  te  heheuraa  ïa  na 
roto  mai  ia  Ios^pha  Semita  (no  te  huaai  ïa  a  Epheraima). 
Te  haapii  maira  taua  parau  ra  e  o  te  rahiraa  o  te  mau  feia 
farii  matamua‘na  i  te  Evanelia  e  te  autahu‘araa  i  te  tau  ho- 
pea  nei,  o  te  mau  melo  ïa  o  taua  utuafare  a  Epheraima  ra,  i 
haapurarahia  na  te  mau  nunaa  (Hosea  8:8).  E  no  reira  tei 
roto  ï  i  te  raau  a  Iosepha,  oia  hoi  te  Buka  a  Moromona,  i  to 
ratou  ra  rima  e  te  taatihia’tu  nei  ïa  i  te  raau  no  luda,  oia 
hoi  te  Bibilia.  E  ua  riro  hoi  na  tuatapaparaa  parau  ei  hoê 
i  teie  nei.  No  te  haaputuputuraa  ïa  i  to  Iseraela  e  te  faatu- 
puraa  hoi  i  te  ohipa  rarahi  i  te  tau  hopea  nei  i  na  reirahia’i. 
Te  fatata  tnai  nei  hoi  te  tau  e  faahoh-tiamâ-hia’i  Epherai- 
ma  raua  Iuba  e  e  pittai  ïa  te  mau  moiTa  o  Iseraela  i  te  aru^- 
raa’tu  i  te  Atua  no  Aberahama,  no  Isaaka  e  no  laboka.  Ei 
ia’na  te  hanahana  e  amuri  noa’tu.  Gelena  Hubarada 

O  to  tatou  orometua  teie  o  Ato;  tei  roto  hoi  oia  i  te  nuu  faehau  Amarika.  Te  rave  itoito 
maitai  oia  i  to’na  ra  tufaa  ohipa  ia  upootia  te  tiamâ  i  te  ao  nei. 

E  hohoâ  teie  no  to  tatou  hoa  orometua  o  Ira  e  to’na  ra  taeae  o  Rafa.  E  faehou  raua  i  nia  i 
te  hoê  pahi  manuâ  Amarika  e  tei  te  paeau  Europa  i  teie  nei. 

TE  HIMENERAA  MAITAI. 

E  rau  te  liuru  o  te  himene  ta  tatou  i  ite  ra  e  te  tahi  pae 
ua  neneihia  ïa  i  roto  i  te  mau  buka  liimene.  Mauruuru  roa 
vau  no  te  mau  himene  maitai  ra,  ua  riro  ratou  mai  te  huru 
e  maa  ïa  i  to  hi  aau  na.  E  mea  tahito  roa  te  himene ;  na  te 
mau  parau  mo‘a  i  haapii  mai  e,  ua  himene  hoi  te  Atua  e 
te  pupu  fetia  poipoi  hou  te  hamaniraa  o  te  ao  nei.  E  taata 
himene  hoi  o  Mose;  “Ua  himene  ihora  Mose  e  te  tamarii  a 
Iseraela  i  teie  nei  himene  ia  Iehova  Exodo  15:1. 

Ia  roaa  ia  Iseraela  i  te  pape  i  roto  i  te  medebara  ua  hi- 
mene  amui  ihora  ratou  i  te  himene,  <4E  pihaa  mai  na  i  nia, 
e  te  apoo  pape  e.  ”  Numera  21:17. 

Na  Davida  hoi  i  maiti  te  hoê  mau  taata  ei  pupu  himene 
e  ua  faataahia  ratou  no  te  raveraveraa  i  te  himene  i  roto 
i  te  fare  o  te  Atua. 

Te  faatupu  nei  te  himene  maitai  ra  i  te  faaroo,  e  te  haa- 
paô  maitai,  e  te  itoito  hoi  i  roto  i  te  aau  o  te  mau  huru 
taata.  Ia  tano  maitai  te  himene  e  ia  arataihia  e  te  aratai  ite 
maitai  e  mea  navenave  e  te  au  maitai  hoi  te  himeneraa.  Mai 
te  pape  toetoe  i  te  taata  poiaha,  oia  ’toa  te  himene  au  maitai 
i  te  feia  haamori  i  roto  i  te  pureraa. 

Te  oaoa  nei  au  i  te  mea  e  faarahihia  e  e  nenei  faahou 
hia  to  tatou  buka  himene  no  te  Ekalesia  nei ;  e  riro  ïa  ei  roto 
i  taua  buka  ra  e  rave  rahi  te  mau  re‘  o  apï ;  no  reira  e  faai- 
toito  maitai  i  te  haapii  i  teie  nei  mau  himeneraa  ia  faaroo- 
pinepine  hia  i  roto  i  te  mau  haamoriraa. 

E  mea  navenave  te  re‘o  o  te  mau  taeae  e  te  mau  tua- 
hine  e  te  feia  apï  atoa  hoi  i  ô  i  Tahiti  ma,  e  taria  tia  hoi  ta 
outou  e  ia  himene  ra  e  mea  au  maitai  ïa.  Ia  vitiviti  maitai 
te  himene  e  riro  ïa  e  mea  maitai  atoa  te  pureraa.  No  reira 
eiaha  e  ru  i  te  faea.i  te  haapii  i  te  mau  himene  api  Ekalesia. 
E  haapii  e  e  himene  pinepine  hoi  te  mau  himene  apï  e  te 

mau  himene  tahito  atoa  hoi  e  na  te  Atua  lioi  outou  e  faautua. 

E  homa,  e  haamana'o  na;  i  ô  i  te  tama‘i  rahi  i  Farani 
a  horo  ai  to  tatou  mau  faehau  no  te  mau  nuu  o  na  Hau  amui 
i  roto  i  te  mau  tama'iraa  raralii,  te  i  nia  hoi  i  to  ratou  utu 
te  himene.  E  na  te  himene  i  riro  ei  faaitoitoraa  maitai  ia 
ratou  i  roaa’i  te  rê. 

I  te  faaotiraa  i  teie  nei  parau  te  haamana'o  nei  au  i  te 
parau  a  Ioane  i  roto  i  te  Apokalupo,  pene  15  e  e  te  irava  3  e 
te  4  o  te  na  ô  e ;  “Te  himene  ra  ratou  i  te  himene  a  te  tavini 
o  te  Atua  ra  o  Mose,  e  te  himene  a  te  Arenio  ra  i  te  na  ô  ra 
e  E  ohipa  rahi  e  te  faahiahia  ta  oe  e  te  Fatu  ra  e  te  Atua 
Mana  hope  ra  e;  e  haerea  tia,  e  te  parau  mau  ta  oe,  e  te  Arii 
o  te  feia  mo‘a  ra  e,  e  te  faahanahana  i  to  oe  i‘oe?  o  oe 
ana‘e  hoi  tei  maitai  roa  E  hope  atoa  te  mau  fenua  i  te  tae 
mai  i  mua  i  to  aro  ra  a  haamori  ai;  ua  faaite  hia  ta  oe  ra 
mau  utua  tia.” 

Te  faaoti  nei  au  i  taJu  papairaa  ma  te  parauraa  e,  Ia 
ora  na  tatou  i  te  aroha  rahi  o  te  tatou  Fatu  e  tae  noa’tu  i 
te  hopea,  o  te  pure  ïa  e  te  liimene  hoi  o  to  hoa  tahito  e  to 
taeae  hoi  o  Tomo  Vutupere. 


TOAE  A  MAERE,  Faaau  Parau,  Rue  Dumont  d’Urville,  Orovini,  Papeete,  Tahiti 
ERNEST  C.  ROSSITER,  Imprimeur,  Rue  Brea  et  de  la  rue  Damont  d’Urville,  Papeete,  TahitL 


